গর্ভপাতের আইন আরো উদার করার উদ্যোগ | বিশ্ব | DW | 18.12.2016\nগর্ভপাতের নিয়ম-কানুন আরো উদার করতে কেন্দ্রীয় স্বাস্থ্য মন্ত্রণালয় ১৯৭১ সালের ‘মেডিক্যাল টার্মিনেশন অফ প্রেগন্যান্সি' আইন সংশোধনের যেসব সুপরিশ করেছেন, তা বর্তমানে ক্যাবিনেটের বিবেচনাধীন আছে৷ অনুমোদিত হবার পর তা সংসদে পেশ করা হবে আগামী বাজেট অধিবেশনে৷ সুপারিশের মধ্যে আছে কোনো মহিলা সিঙ্গল বা অবিবাহিতা কিংবা কুমারি হন, গর্ভনিরোধক ওষুধপত্রে কাজ না হবার দরুণ যদি তিনি গর্ভবতী হয়ে পড়েন, সেক্ষেত্রে তিনি রেজিস্টার্ড ডাক্তারের সাহায্যে যদি গর্ভপাত করাতে চান, তাহলে তা বৈধ বলে ধরা হবে৷ সংশ্লিষ্ট সব পক্ষের সঙ্গে পরামর্শ করে মোদী সরকার যত শীঘ্র সম্বব তা কার্যকর করতে উদ্যোগী৷ বলা হয়েছে, বর্তমান আইন বৈষম্যমূলক৷ কারণ কেবলমাত্র বিবাহিতা মহিলারাই গর্ভ নষ্ট করতে পারেন আইনসম্মতভাবে৷\nযাঁরা সিঙ্গল বা অবিবাহিতা, তাঁরা যদি ‘কনট্রাসেপ্টিভ' পদ্ধতি ঠিকঠাক কাজ না করার কারণে গর্ভবতী হয়ে পড়েন, তাহলে তাঁরা অবাঞ্ছিত গর্ভ নষ্ট করতে গোপনে ছুটে যান অ-প্রশিক্ষিত, আনাড়ি ডাক্তার বা হাতুড়ে ধাইদের কাছে৷ এটা করতে গিয়ে বেশরভাগই হয় মারা যান, না হয় শারীরীক ব্যাধির শিকার হন, বলেন স্বাস্থ্য মন্ত্রকের এক উচ্চ আধিকারিক৷ সরকার এইসব অবাঞ্ছিত মাতৃত্ব এড়াতে এর সুযোগ-সুবিধার পরিসর আরো বাড়াতে চায়৷ যুক্ত করতে চায় ‘অক্সিলিয়ারি নার্সিং মিডওয়াইফ' বা এএনএম এবং দক্ষ ডাক্তারদের৷\nসিঙ্গল বা অবিবাহিতা নারী যদি ‘কনট্রাসেপ্টিভ' পদ্ধতি ঠিকঠাক কাজ না করার কারণে গর্ভবতী হয়ে পড়েন তাহলে তারা বৈধভাবে গর্ভপাত করাতে পারবেন\nশুধু তাই নয়, উপযুক্ত প্রশিক্ষণপ্রাপ্ত আয়ুশ-এর মতো হোমিওপ্যাথি এবং প্রাচীন আয়ুর্বেদিক চিকিত্সক-নার্সরা বিনা ছুরি-কাঁচিতে গর্ভপাত করাতে পারবেন৷ এর ফলে বহু অবিবাহিতা বা সিঙ্গল কিংবা কুমারি মহিলা বৈধভাবে এবং নিরাপদে অনাকাঙ্খিত গর্ভ নষ্ট করাতে পারবেন৷ এর ফলে বিশেষভাবে উপকৃত হবেন সেইসব নারী, যাঁরা ধর্ষণের শিকার, যাঁরা দৈহিক ও মানসিক প্রতিবন্ধী৷ তবে সেটা সাধারণত করতে হবে ২০ থেকে ২৪ সপ্তাহের মধ্যে৷ এখন ডাক্তারদের পরামর্শ মতো ২০ সপ্তাহের মধ্যে গর্ভপাত বৈধ৷ তবে দেখা গেছে গর্ভের সন্তানের অস্বাভাবিকতা ২০ সপ্তাহের আগে ধরা পড়ে না৷ সবথেকে বড় কথা, নতুন সংশোধনীতে মহিলাদের দেহ ও মনের ওপর তাঁর নিজস্ব অধিকার কায়েম হবে৷ ধর্ষিতা, কুমারি, সিঙ্গল বা অবিবাহিতারা সামাজিক লজ্জা ও পারিবারিক কলঙ্কের হাত থেকে বাঁচবেন৷ এমনটাই মনে করেন মহিলাদের যৌন অধিকার, মাতৃত্ব এবং গর্ভপাতের ফলে মৃত্যুর হার কমানোর কর্মসূচির সঙ্গে যুক্ত এনজিও আপস-এর নির্বাহিক পরিচালক৷ আশা করা যায় যত শীঘ্র সম্ভব এই আইন সংসদে পাশ হবে এবং সরকার তা কার্যকর করবেন, বলেন তিনি৷\nওদিকে সম্পূর্ণ বিপরীত মত প্রকাশ করেন নারীবাদী স্বেচ্ছাসেবী কর্মী শাশ্বতী ঘোষ৷ ডয়চে ভেলের সঙ্গে আলাপচারিতায় তিনি বলেন, ‘মেডিক্যাল টার্মিনেশন অফ প্রেগন্যান্সি (এমটিপি) ১৯৭১ সালের আইনে কোথাও বলা হয়নি যে, কোনো সাবালিকা বিবাহিত বা অবিবাহিত মহিলার গর্ভপাত বৈধ নয়৷ যেটা নির্দিষ্ট করে বলা আছে, তাহলে তাঁকে প্রাপ্তবয়স্ক হতে হবে এবং গর্ভ সঞ্চারের ২০ সপ্তাহের মধ্যে তা করাতে হবে৷ আর মেয়ে যদি নাবালিকা হয়, তাহলে তাঁর অভিভাবকের লিখিত সম্মতি থাকতে হবে৷\nজানতে চাই, তাই যদি হবে, তাহলে হাতুড়ে ডাক্তারের কাছে গিয়ে নিজেকে তাঁরা মৃত্যর মুখে ঠেলে দেন কেন? ওনার জবাব, সরকারি হাসপাতালে প্রাপ্তবয়স্ক যে কোনো মহিলা গর্ভপাত করাতে পারেন বৈধভাবে৷ এটা প্রচার করা হয় না৷ এমনকি মুখেও বলা হয় না৷ কেন হয় না, তা সরকারই বলতে পারবেন৷ কোথাও লেখা থাকে না যে, হাতুড়ে ডাক্তারের শরণাপন্ন হবেন না৷ সরকারি হাসপাতালগুলির কোথাও এ বিষয়ে কোনো বিজ্ঞপ্তি দেখা যায় না৷ হাসপাতালে গেলেও নানা রকমভাবে দুর্ভোগ পোহাতে হয় তাঁদের৷ ফলে হাতুড়ে ডাক্তারদের পোয়া বারো৷ পুরো ব্যাপারটাকেই মনে হয়, ন্যাকামি৷ তবে হ্যাঁ, গর্ভস্থ সন্তানের যদি প্রতিবন্ধী হবার আশংকা আছে, এই মর্মে রেজিস্টার্ড ডাক্তারা যদি মনে করেন, সেক্ষেত্রে তা ২৪ সপ্তাহ পর্যন্ত বাড়ানো যেতে পারে৷ ডয়চে ভেলেকে বললেন নারীবাদী কর্মী শাশ্বতী ঘোষ৷\nউল্লেখ্য, সম্প্রতি এক নাবালিকার গর্ভ সঞ্চারের ২৪ সপ্তাহ পেরিয়ে যাবার পরও ব্যতিক্রম হিসেবে মেডিক্যাল বোর্ডের সম্মতিতে তাঁর গর্ভপাত করানোর অনুমতি দেন শীর্ষ আদালত৷ রায় দেন, মেয়েটির দেহ ও মনের অধিকারের সঙ্গে রাষ্ট্রের বৈধ স্বার্থের একটা ভারসাম্য থাকা দরকার৷ গর্ভস্থ সন্তানের বিকলাঙ্গ হবার আশংকা থাকলে বা মায়ের জীবনের গুরুতর ঝুঁকি থাকলে মেডিক্যাল বোর্ডের পরামর্শে ২৪ সপ্তাহের পরও ব্যতিক্রম হিসেবে গর্ভপাতের অনুমতি দেওয়া যেতে পারে৷ পাশাপাশি, গর্ভের সন্তানের বা ভ্রুণের লিঙ্গ নির্ধারণের জন্য ‘আলট্রাসাউন্ড' পরীক্ষা নিষিদ্ধ করার ওপর জোর দিয়েছে শীর্ষ আদালত৷ দেখা গেছে, ভ্রুণ যদি কন্যা সন্তান হয়, তাহলে তা নষ্ট করে ফেলার একটা প্রবণতা সমাজে থেকেই গেছে৷\nমোদী সরকার এই যে গর্ভপাতের আইন উদার করার উদ্যোগ নিয়েছে – এটাকে কি আপনি সমর্থন করেন? জানান নীচের ঘরে৷\nমেয়ে শিশু হওয়ার অপরাধে ভারতে ভ্রূণ হত্যা\nজন্মের আগেই সন্তানের লিঙ্গ শনাক্ত করতে পারার কারণে গর্ভপাত করে হত্যা করা হচ্ছে কন্যা সন্তানের ভ্রূণ৷ ফলে ভারতে দিনদিন কমে যাচ্ছে কন্যা সন্তানের সংখ্যা৷ (26.05.2011)\n‘মা’ ডাক শোনার স্বপ্ন প্রতিটি নারীর আর একজন নারী হয়ত পূর্ণতা পান মাতৃত্বেই৷ কিন্তু মা হতে যে দশ মাসের দীর্ঘ পথ পাড়ি দিতে হয়! এই পথকে সহজ করা এবং সুস্থ সন্তানের জন্ম দেওয়ার কিছু সহজ উপায় নিয়েই এই ছবিঘরে৷ (04.09.2014)\nকি-ওয়ার্ডস ভারত, গর্ভপাত, শাশ্বতী ঘোষ, প্রেগন্যান্সি, হোমিওপ্যাথি, নাবালিকা, ডাক্তার, গর্ভের সন্তান, লিঙ্গ নির্ধারণ


পানিসম্পদ মন্ত্রী আনোয়ার হোসেন মঞ্জুর সঙ্গে খুলনাস্থ বরিশাল সমিতির মতবিনিময় - সিএস২৪বিডি.কম\nপানিসম্পদ মন্ত্রী আনোয়ার হোসেন মঞ্জুর সঙ্গে খুলনাস্থ বরিশাল সমিতির মতবিনিময়\nপ্রকাশিতঃ সেপ্টেম্বর ২, ২০১৮, ১:০৬ অপরাহ্ণ\nপানি সম্পদ মন্ত্রী আনোয়ার হোসেন মঞ্জু এমপির সঙ্গে খুলনাস্থ বরিশাল সমিতির নেতৃবৃন্দ মত বিনিমিয় করেছেন। গতকাল শনিবার দুপুরে নগরীর সার্কিট হাউজ মিলনায়তনে এ মত বিমিনয় সভা অনুষ্ঠিত হয়।\nমতবিনিময় সভায় পানিসম্পদ মন্ত্রী বলেন, বতর্মান সরকারের সময় দেশের সকল ক্ষেত্রে প্রভূত উন্নয়ন সাধিত হয়েছে। তিনি সরকারের উন্নয়ন কর্মকাণ্ডের প্রতি আস্থা রেখে ঐক্যবদ্ধভাবে দেশের জন্য জন্য সকলের প্রতি আহবান জানান।\nসভায় সভাপতিত্ব করেন সমিতির সভাপতি মুক্তিযোদ্ধা অ্যাডভোকেট আব্দুল মালেক। সমিতির সাধারণ সম্পাদক রোটারিয়ান ইঞ্জিনিয়ার রুহুল আমিন হাওলাদারের সঞ্চালনায় সভায় উপস্থিত ছিলেন সমিতির সদস্য খুলনা রেঞ্জের এডিশনাল ডিআইজি মো. মাহবুব হাকিম, এডিশনাল এসপি মো. আব্দুল কাদের বেগ, ভান্ডারিয়ার ধাওয়া ইউনিয়ন পরিষদের চেয়ারম্যান ও জেপির কেন্দ্রীয় সহ সাধারণ সম্পাদক সিদ্দিকুর রহমান টুলু, খুলনা জেলা আওয়ামী লীগ নেত্রী অধ্যক্ষ দেলওয়ারা বেগম, ইসমাইল খান, কাজী নুরুল ইসলাম, রোটারিয়ান আলতাফ হোসেন, মুক্তিযোদ্ধা হায়দার আলী খান, মো. শহিদুল আলম, মো. বেলায়েত হোসেন, মো. হুমায়ুন কবির খান, মফিজুর রহমান মুন্না, মো. সেলিম হাওলাদার, নওশাদ হোসেন শিকদার, মো তানজীন হাসান খান রাদী প্রমুখ।\nপরে পানি সম্পদ মন্ত্রী আনোয়ার হোসেন মঞ্জু এমপির সঙ্গে খুলনা মহানগর ও জেলা জাতীয় পার্টির-জেপির নেতৃবৃন্দ পৃথক মতবিনিময় করেন। এ সময় উপস্থিত ছিলেন জেপির প্রেসিডিয়াম সদস্য শরীফ শফিকুল হামিদ চন্দন, খুলনা মহানগর জেপির সভাপতি এম এস রাশিদা করিম, সাধারণ সম্পাদক কাজী মাছুদ আহম্মেদ, জেলা জেপির সাধারণ সম্পাদ মো. মোশারেফ হোসেন হাওলাদার, নজরুল ইসলাম খান, হায়দার আলী হাওলাদার, আবুল হোসেন ঠাকুর, আব্দুস সামাদ, ইঞ্জিনিয়ার শরিফুল ইসলাম, ছাত্র সমাজ নেতা নাজমুল হুদা প্রমুখ।


স্মার্টফোন বিক্রি কমেছে শাওমির - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\nস্মার্টফোন বিক্রি কমেছে শাওমির\n. : বছরের তৃতীয় প্রান্তিকে এসে কমে গেছে শাওমির স্মার্টফোন বিক্রির হার। তবে এই কমায় প্রতিষ্ঠানটির লাভের খাতায় কোনো প্রভাব পড়েনি বলে বলছে প্রতিষ্ঠানটি। এমনকি স্মার্টফোনের বিক্রিতে প্রভাব পড়লেও তা কাটিয়ে উঠেছে অন্যান্য স্মার্ট হোম ডিভাইস বিক্রি থেকে বলে বলছে চীনা প্রতিষ্ঠানটি।\nপ্রতিষ্ঠানটির একজন জ্যেষ্ঠ কর্মকর্তা বলছেন, স্মার্টফোন বিক্রিতে কিছুটা মন্দা দেখা গেছে তৃতীয় প্রান্তিকে। তবে এই সময়ে বিভিন্ন স্মার্ট হোম ডিভাইস এবং সফটওয়্যার ইকো সিস্টেমে ভালো পরিমাণে মুনাফা করায় তা কাটিয়ে ওঠা গেছে।\n২০১৪ সালে নিজেরে সংগৃহীত ৪৬ বিলিয়ন ডলারের একটি হিসাব দিয়ে বিশ্বের সবচেয়ে দামী স্টার্ট-আপ প্রতিষ্ঠান হিসেবে পরিচিতি পায় শাওমি।\nতারপরেই চীনসহ বিশ্বের বেশ কয়েকটি দেশে স্মার্টফোন দিয়ে আধিপত্য বিস্তার শুরুও করে প্রতিষ্ঠানটি। মাত্র দু’বছরের ব্যবধানে নামীদামি স্মার্টফোন ব্র্যান্ডকে টক্কর দিয়ে শীর্ষ ব্র্যান্ডের দিকে উঠে আসতে থাকে শাওমি।\nতবে গত বছর চীনা প্রতিষ্ঠানটি বৈশ্বিক বাজারে চাহিদা থাকার পরও লক্ষ্যমাত্রা পূরণ থেকে ১২ শতাংশ দূরে ছিল। যদিও তারা সেসময় চাহিদার ৪৫ শতাংশ পূরণ করতে সক্ষম হয় বলে জানিয়েছে গবেষণা প্রতিষ্ঠান আইডিসি।\nতবে শাওমির গ্লোবাল ভাইস প্রেসিডেন্ট হুগো বারা বলেন, স্মার্টফোন বিক্রির আয়ের উপর ভিত্তি করে প্রতিষ্ঠানের ব্যবসায়িক মডেল তৈরি করা হয়নি। আর এজন্য প্রতিষ্ঠানের তহবিল বাড়ানোরও প্রয়োজন নেই।\nতিনি বলেন, এমনকি তারা কোনো লাভ ছাড়াই স্মার্টফোন বিক্রি করছেন এবং এক হাজার কোটি স্মার্টফোন থেকে তারা সামান্য পরিমাণ লাভও করবে না বলে জানান।\nতবে চলতি বছরের এপ্রিলে প্রতিষ্ঠানের ভাইস প্রেসিডেন্ট লিউ ডি জানিয়েছিলেন, এই বছরে স্মার্ট হোম ডিভাইস বিক্রির পরিমাণ বাড়িয়ে দ্বিগুণ করা হবে। যেখান থেকে প্রায় দেড়শো কোটি ডলার আয় হবে বলে প্রত্যাশা করছে প্রতিষ্ঠানটি।\nএই টিউটোরিয়াল এ দেখতে পাবেন কিভাবে ছবির Background Blur করতেও হয়। (ভিডিও সহ)\nবস্তার ভেতরের গোপন রহস্য ! | Mystery Prank in Public Place | Prank in Bangladesh (ভিডিও সহ)\nঅস্ট্রেলিয়ার প্রধানমন্ত্রী হিসেবে শপথ নিয়েছেন টার্নবুল [UPDATED]


লকডাউন ভাবনা: কিস্তা — ৯ লকডাউন ভাবনা: কিস্তা — ৯ – SomoyerDhara.com\nসেলিম উদদীন রেজাঃ\nপ্রিয় পাঠক, দীর্ঘ লকডাউনে হাঁপিয়ে উঠেছেন নিশ্চয়। তাই কিস্তি -৯ এ আপনাদের একটু ঘুরিয়ে আনতে চাই পৃথিবীর সে সব দেশ থেকে, যারা নিজেদের প্রজ্ঞা, সতর্কতা, এবং প্রচেষ্টার মাধ্যমে আজ পর্যন্ত নিজেদের দেশকে সম্পূর্ণ প্রাণঘাতি এই করোনার ভয়ংকর আগ্রাসন থেকে রক্ষা করতে সক্ষম হয়েছে।সে দেশগুলি হচ্ছে : তুর্কমেনিস্তান, ইয়েমেন, কামারোস, উত্তর কোরিয়া, কিরিবাতি, লেসোথো, মার্শাল আইল্যান্ডস, মাইক্রোনেশিয়া, নাউরো, পালাউ, সামোয়া, সাও তোনে এন্ড প্রিনসিপ, সলোমান আইল্যান্ডস, দক্ষিণ সুদান, তাজিকিস্তান, টোঙ্গা, টোভালো, এবং ভানুয়াতু। এখানে বেশিরভাগ দেশ বিশ্বে খুব পরিচিত নয়। ধনী রাষ্ট্রও নয়। সামরিক শক্তি সম্পন্নও নয়। জ্ঞান, বিজ্ঞান, তথ্য প্রযুক্তিতে খুব সমৃ্দ্ধ তা বলারও সুযোগ নেই। তারপরও তারা এ মহামারী এড়াতে সফল হলো কিভাবে? নিজেদের অস্তিত্ব টিকিয়ে রাখার জন্য, অথবা পরিস্থিতি মোকাবেলার জন্য তা আমাদের অবশ্যই ভাবতে হবে।\nএকেবারে শুরুতেই এ প্রাণঘাতি ভাইরাসের চীনে আক্রমনের সাথে সাথেই সময় অপচয় না করে এ দেশগুলি কার্যকর উদ্যোগ গ্রহণ করে করোনা ভাইরাসকে নিজেদের দেশে প্রবেশ করতে না দেয়ার জন্য। পুরোপুরি লকডাউন করা হয় দেশগুলি। অফিস আদালত বন্ধ, জরুরি অবস্থা জারি, রাস্তায় অযাচিত চলাচল নিষিদ্ধ, ভ্রমনে নিষেধাজ্ঞা জারি করে তা কঠোরভাবে প্রতিপালন করা হয়। নাগরিকদের মধ্যে সামাজিক দূরত্ব সৃষ্টি করে এই ছোট ছোট এবং গরিব দেশগুলি আজ অবধি পুরোপুরি করোনা মুক্ত। রাব্বুল ইজ্জতের দরবারে দোয়া করি সে দেশগুলি যেন শেষ পর্যন্ত এ মহামারীর নিষ্ঠুর অাগ্রাসন থেকে মুক্ত থাকে।\nবাংলাদেশে জ্যামিতিক হারে বৃদ্ধি পাচ্ছে করোনা সংক্রমণ। এবার একটু রিভিউ করে নিই আমাদের দেশে করোনা সংক্রমনের আপগ্রেড। আজ ০৭.০৪.২০২০ সকাল ৭:০০ টা পর্যন্ত মোট আক্রান্তের সংখ্যা ১২৩ জন। এরমধ্যে গত ২৪ ঘন্টায় নতুন আক্রান্ত হয়েছেন ৩৫ জন। এ পর্যন্ত মোট মৃত্যু ১৩ জন। করোনা আক্রমনের শীর্ষে রয়েছে ঢাকা মহানগর। ঢাকায় আক্রান্ত রোগির সংখ্যা ৬৪, নারায়নগন্জ ২৩, মাদারিপুর ১১, চট্টগ্রাম ২, কুমিল্লা ১, গাইবান্ধা ৫, চুয়াডাঙ্গা ১, গাজীপুর ১, জামালপুর ৩, শরীয়তপুর ১, কক্সবাজার ১, নরসিংদী ১, মৌলভীবাজার ১, সিলেট ১ জন।\nক’দিন আগেও চীন, থাইওয়ান, হংকং, সিঙ্গাপুর করোনায় কাবু ছিল। কঠোরভাবে লকডাউন এবং কোয়ারান্টাইনের পালন করে সামাজিক দূরত্ব রক্ষা করে ইতোমধ্যে সুফল লাভ করেছে দেশগুলি। দেশগুলিতে অনেকটা নিয়ন্ত্রণে করোনা পরিস্থিতি।\nইরান, ইতালি, স্পেন কিংবা মার্কিনযুক্তরাষ্ট্র হওয়ার আগেই আমাদের নীতিনির্ধারকদের সচেষ্ট হতে হবে।\nসময়োপযোগী পলিসি গ্রহণ করতে হবে অনতিবিলম্বে।লকডাউনের সময়সীমা বাড়ানো দরকার কমপক্ষে ৩০ এপ্রিল পর্যন্ত। স্বাধীনতার রক্তিম সূর্যটি ছিনিয়ে আনতে যুদ্ধ করতে হয়েছে নয়টি মাস। সে দেশটিকে বাঁচানোর জন্য কি লকডাউনে থাকতে পারবো না আর একটি মাস?\nআমাদের মনে রাখতে হবে এটি একটি যুদ্ধ। কেবল যুদ্ধ নয় বিশ্বযুদ্ধ। এমন এক কঠিন পরিস্থতির ভিতর দিয়ে আমরা সময় পার করছি, যা করতে হয়নি বিগত একশত কিংবা দু’ শত বছরের মধ্যে। রাজনৈতিক বিভক্তি পুরোপুরি ভুলে যেতে হবে এখন। দুর্যোগ মোকাবেলার সংশ্লিষ্ট মন্ত্রণালয়গুলোর মধ্যে সমন্বয় সাধন করতে হবে। বিশেষ করে চিকিৎসক, নার্স এবং স্বাস্থ্য বিভাগের কর্মীদের নিরাপত্তা, প্রণোদনা, মোটিভেশনের মাধ্যমে শতভাগ কাজে লাগাতে হবে।\nআমাদের স্বাস্থ্য বিভাগ এখনো পর্যন্ত যে দায়িত্বহীন আচরণ করছে তা কোন ভাবেই কাম্য হতে পারে না। প্রসঙ্গক্রমে উল্লেখ করছি দু’টি খুব সাম্প্রতিক ঘটনা।\nঘটনা –১ : বিনা চিকিৎসায় ঢাকা বিশ্ববিদ্যালয়ের এক শিক্ষার্থীর মৃত্যু হয়েছে গত ৪ এপ্রিল-২০২০ তারিখ। শিক্ষার্থীর নাম সুমন চাকমা। তিনি লিভার সমস্যায় ভূগছিলেন। অসুস্থতার কারণে চিকিৎসকের শরণাপন্ন হলে কোন চিকিৎসক তাকে সেবা দিতে রাজি হননি। বহু চেষ্টার পরও চিকিৎসা না পেয়ে শিক্ষা ও গবেষণা ইন্সটিটিউটট এর এই শিক্ষার্থী তার ফেইসবুক আই ডি তে লিখেন –” আমার করোনা হয় নি, অথচ পরিস্থিতি দেখে বুঝা যাচ্ছে আমাকে করোনার কারণেই বিনা চিকিৎসায় মারা যেতে হবে।” মেধাবী শিক্ষার্থী সুমন চাকমার এই শংকা সত্য প্রমাণিত হলো।\nঘটনা –২: গাইবান্ধা মা ও শিশু কেন্দ্রে এসে সন্তান প্রসবের জন্য কর্তব্যরত চিকিৎসক ও নার্সদের কোন সহযোগিতা না পাওয়ায় ফিরে যাওয়ার সময় রাস্তায় সন্তান প্রসব করতে বাধ্য হন এক মা। নবজাতকের জন্ম দেয়া এই মায়ের নাম মিষ্টি আকতার। জেলার গোবিন্দপুরের বাসিন্দা তিনি।\nউপরের দুটি ঘটনায় চোখে আঙ্গুল দিয়ে দেখিয়ে দিচ্ছে স্বাস্থ্য বিভাগের দায়িত্বহীনতার জীবন্ত চিত্র। মেধাবী শিক্ষার্থী সুমন চাকমা যিনি দুর্গম খাগড়াছড়ি পাহাড়ে জন্ম নিয়ে মেধা আর কঠোর পরিশ্রমের মাধ্যমে স্থান করে নিয়েছিলেন দেশের সবচেয়ে বড় এবং ঐতিহ্যবাহী উচ্চ শিক্ষা প্রতিষ্ঠানে। তার কি চিকিৎসা পাওয়ার সাংবিধানিক রাইট ছিলনা? ছিল না কি তার বেঁচে থাকার সাধ। তার মৃত্যুর মধ্য দিয়ে একটি পরিবারের স্বপ্ন, আশা, আকাঙ্কা সব কিছুরই কি মৃত্যু ঘটে নি? রাষ্ট্র কি দেবে এসব প্রশ্নের জবাব?\nকেন একজন মা’কে রাস্তায় সন্তান প্রসব করতে হবে? যাদের দায়িত্বহীনতার জন্য এক মায়ের এত লাঞ্চনা, তারা কি কোন না কোন মায়ের সন্তান না? কেন মায়েদের প্রতি এত অবজ্ঞা? জানি এ প্রশ্নের উত্তর কেউ দেয়ার প্রয়োজনীয়তা অনুভব করবে না।\n” মোরা একটি ফুলকে বাঁচাবো বলে যুদ্ধ করি। মোরা একটি মায়ের মুখের হাসির জন্য অস্ত্র ধরি।” কোথায় আজ আমাদের সেই আইডলোজি! চিৎকার করে জানতে ইচ্ছে করে রাষ্ট্র যন্ত্রের কাছে।\nচলুন, এবার দৃষ্টিপাত করি আজকের বিশ্ব পরিস্থতির দিকে।যুক্তরাষ্ট্রের জন হপকিন্স ইউনিভার্সিটির প্রকাশিত তথ্য মতে ০৭ এপ্রিল–২০২০ পর্যন্ত বিশ্বজুড়ে করোনা ভাইরাস শনাক্ত রোগির সংখ্যা ১৩ লক্ষ ৪৫ হাজার ৪৮ জন। মৃত্যু ৭৪ হাজার ৫৬ জন। সুস্থ ২ লক্ষ ৭৬ হাজার ৫১৫ জন। সুতারাং,\n“দর্গম গিরি কান্তার\nমরু দুস্তর পারাবার\nলংঘিত হবে রাত্রি নিশিতে\nদুলিতেছে তরী, ফুলিতেছে জল\nএকুশে গ্রন্থ মেলায় ডা.এম এ মাজেদের স্বাস্থ্য বিষয়ক বই প্রকাশিত হয়েছে\nসেলিম ভূঁইয়ার কবিতা – ‘মা’\nভালোবাসা নিয়ে হুমায়ূন আহমেদের বিখ্যাত উক্তি


নৌকার জয় নাকি সুষ্ঠু নির্বাচন?\nআশিক মাহমুদ, নারায়ণগঞ্জ: নারায়ণগঞ্জ সিটি করপোরেশন (নাসিক) নির্বাচনের বাকি আর মাত্র দুই দিন। এরইমধ্যে এই নির্বাচনকে কেন্দ্র করে ক্ষমতাসীন দল আওয়ামী লীগের সামনে দু’টি বড় চ্যালেঞ্জ দেখা দিয়েছে। একটি হলো দলীয় মনোনীত প্রার্থী ড. সেলিনা হায়াৎ আইভীকে জয়ী করে প্রমাণ করা দেশের জনগণ সরকারি দলের পক্ষে রয়েছে। অন্যটি হলো অবাধ, সুষ্ঠু ও নিরপেক্ষ নির্বাচন করে প্রমাণ করা শেখ হাসিনার অধীনে সুষ্ঠু নির্বাচন সম্ভব।\nদলীয় প্রতীক নৌকা যেন কোনো ভাবেই পরাজিত না হয়, সে বিষয়টি যেমন বিশেষ গুরুত্বের সঙ্গে দেখছে আওয়ামী লীগ। পাশাপাশি নারায়ণগঞ্জের নির্বাচনকে কেন্দ্র করে কোনো ভাবেই যেন সরকার বিরোধী আন্দোলনের নতুন ইস্যু তৈরি না হয়, সেদিকেও বিশেষ নজর রয়েছে ক্ষমতাসীনদের।\nআওয়ামী লীগের নীতি-নির্ধারণী সূত্রগুলো বলছেন, জাতীয় সংসদ নির্বাচনের আর বেশি দেরি নেই। তাই নারায়ণগঞ্জে ‘প্রশ্নবিদ্ধ’ নির্বাচন করে এই মুহূর্তে সরকার নতুন কোনো সমালোচনার মুখোমুখি পড়তে চায় না। আবার নৌকার পরাজয়ও দেখতে চায় না দলটি।\nসূত্র আরো বলছে, প্রশ্নবিদ্ধ নির্বাচন যেমন দেশে-বিদেশে সরকারের ভাবমূর্তি নষ্ট করবে, তেমনি দলীয় মনোনীত প্রার্থী পরাজিত হলে সারাদেশে আওয়ামী লীগ নেতাকর্মীদের মনোবলেও চিড় ধরবে। সুতরাং দুটি বিজয়ই এই মুহূর্তে জরুরি। এই দুটি বিষয়ের গুরুত্ব অনুধাবন করে নারায়ণগঞ্জে সবচেয়ে জনপ্রিয় প্রার্থী হিসাবে ডা. সেলিনা হায়াৎ আইভীকে বেছে নিয়ে তার হাতে নৌকা প্রতীক তুলে দিয়েছে আওয়ামী লীগ।\nএবিষয়ে আওয়ামী লীগের সভাপতিমণ্ডলীর সদস্য ড. মো. আব্দুর রাজ্জাক নিউজনেক্সটবিডি ডটকম’কে বলেন, ‘এটা অবশ্যই চ্যালেঞ্জ। নারায়ণগঞ্জ একটি শিল্প এলাকা। তাই এই শহরের একটি আলাদা গুরুত্ব রয়েছে। আমরা সব সময় বলি বাংলাদেশের রাজনীতি, সামাজিক অর্থনীতি সব কিছুই নির্ভর করে ঢাকাকে কেন্দ্র করে। ঠিক তার পাশেই নারায়ণগঞ্জ। বাংলাদেশের রাজনীতিতে নারায়ণগঞ্জের গুরুত্বও অনেক বেশি। বিভিন্ন আন্দোলন সংগ্রামে নারায়ণগঞ্জের শ্রমিক, নারায়ণঞ্জের আওয়ামী লীগ গুরুত্বপূর্ণ ভূমিকা রেখেছে। কাজেই নারায়ণঞ্জের নির্বাচন আমাদের কাছে অনেক বেশি গুরুত্বপূর্ণ। আমরা সেই দৃষ্টিতেই দেখছি। জাতীয় নির্বাচনের ওপর এই নির্বাচন অনেক বেশি প্রভাব ফেলবে। অবশ্যই আমরা এই দুটি চ্যালেঞ্জ মোকাবেলা করবো এবং এই দুটি চ্যালেঞ্জেই জয়লাভ করবো।’\nসরকারি দলের শীর্ষ নেতারা মনে করেন, আইভীর হাতে নৌকা তুলে দিলে অনায়াসেই দুটি বিজয় ঘরে তুলে আনতে পারবেন তারা। পাশাপাশি শতভাগ নিরপেক্ষ নির্বাচনের চ্যালেঞ্জ মোকাবিলা করাও যাবে নিশ্চিন্তে। সুতরাং নারায়ণগঞ্জে অবাধ, সুষ্ঠু ও নিরপেক্ষ নির্বাচন করে সরকার ভাবমূর্তি উজ্জ্বল রাখার পরিকল্পনা গ্রহণ করেছে। আওয়ামী লীগের সভাপতিমণ্ডলীর সদস্য ও শীর্ষস্থানীয় নেতাদের দৃঢ় বিশ্বাস, নিরপেক্ষতা নিশ্চিত করেই নারায়ণগঞ্জের নির্বাচনে সরকার জিতবে, নৌকাও জিতবে। আর সে কারণেই নাসিক নির্বাচন নিয়ে কেন্দ্রীয় নেতৃত্ব ‘ভীষণ সিরিয়াস’।\nআওয়ামী লীগের প্রচার ও প্রকাশনা সম্পাদক ড. হাছান মাহমুদ নিউজনেক্সটবিডি ডটকম’কে বলেন, ‘আইভী নারায়ণগঞ্জে সবচেয়ে জনপ্রিয় প্রার্থী, তাই আওয়ামী লীগ তাকেই প্রার্থী করেছে। সেখানে সরকার নিরপেক্ষ নির্বাচন যেমন নিশ্চিত করতে চায়, তেমনি নৌকার বিজয়ও নিশ্চিত করতে চায়।’ আর দুটো লক্ষ্য পূরণই আইভীকে দিয়ে সম্ভব। আর আমি শতভাগ আশাবাদি যে নারায়ণগঞ্জের জনগণ আইভিকেই আবার মেয়র করে উন্নয়নের ধারা অব্যাহত রাখবে। এছাড়াও আমি নিশ্চিত করে বলতে চাই নারায়ণগঞ্জ সিটি নির্বাচন শতভাগ নিরপেক্ষ হবে। সেখানে সরকার বা আওয়ামী লীগের কোনো হস্তক্ষেপ থাকবে না।\nখাদ্যমন্ত্রী অ্যাডভোকেট কামরুল ইসলাম নিউজনেক্সটবিডি ডটকম’কে বলেন, ‘আমরা বিশ্বাস করি নারায়ণগঞ্জে শতভাগ নিরপেক্ষ ও গ্রহণযোগ্য নির্বাচন হবে। নির্বাচনে কোনো অনিয়ম হবে না কারচুপি হবে না। সুষ্ঠু ও গ্রহণযোগ্য নির্বাচনের মাধ্যমে আইভি নির্বাচনে জয়লাভ করবে। এটা আমাদের দৃঢ় বিশ্বাস। নারায়ণঞ্জের জনগণের প্রতি আমাদের সম্পূর্ণ আস্থা আছে। আমরা এই দুটি বিষয়কে কোনো চ্যালেঞ্জ মনে করি না। বিএনপি এই নির্বাচনকে প্রথম থেকেই প্রশ্নবিদ্ধ করার জন্য কেবলমাত্র কথার মালা, নালিশের মালা, অভিযোগের মালা সাজাচ্ছে। আমাদের ভয় এই খানে, তারা আবার দুপুরের আগেই নির্বাচন বর্জন করে কিনা।


বিবিসির প্রতিবেদন: উদ্বিগ্ন আল-জাজিরা\nবিবিসির প্রতিবেদন: উদ্বিগ্ন আল জাজিরা\nপ্রকাশ : ২২ ফেব্রুয়ারি ২০২১, ১৩:৩১\nসম্প্রতি বাংলাদেশের সেনাপ্রধান ও তার ভাইদের নিয়ে একটি প্রতিবেদন প্রকাশ করে কাতার-ভিত্তিক আন্তর্জাতিক সংবাদ মাধ্যম আল জাজিরা। ‘অল দ্যা প্রাইম মিনিস্টারস মেন’ নামের প্রতিবেদনটি প্রকাশের পরই দেশে তুমুল বিতর্কের জন্ম দেয়। বাংলাদেশ সরকারের পক্ষ থেকে প্রতিবেদনটি রাজনৈতিক উদ্দেশ্য প্রণোদিত বলে দাবি করা হয়।\nআল জাজিরার প্রতিবেদন: মামলার আদেশ ২৩ ফেব্রুয়ারি\nএছাড়াও ইন্টারনেট থেকে প্রতিবেদনটি সরিয়ে ফেলতে হাইকোর্ট টেলিকম কর্তৃপক্ষকে আদেশ দিয়েছে। প্রতিবেদনটি ঘিরে বিভিন্ন প্রশ্ন নিয়ে বিবিসি’র সঙ্গে কথা বলেছেন অনুষ্ঠানের প্রযোজক উইলিয়াম থোর্ন।\nবিবিসি বাংলার সঙ্গে সাক্ষাৎকারে উইলিয়াম থোর্ন বলেন, প্রতিবেদনটি প্রচারের পর বাংলাদেশে যে ধরণের আইনগত ব্যবস্থা নেয়া হচ্ছে এবং যেভাবে তাদের ওপর চাপ তৈরির চেষ্টা হচ্ছে তা নিয়ে তারা উদ্বিগ্ন। তাদের ওই প্রতিবেদনটি পেশাদার সাংবাদিকতার একটি ক্লাসিক উদাহারণ।\nথোর্ন দাবি করেন, আমরা আওয়ামী লীগ বা কোনো দলকে টার্গেট করে কাজটি করিনি। বরং ব্যাপক সময় নিয়ে, প্রাপ্ত তথ্য যথাযথভাবে যাচাই-বাছাই করে এবং অকাট্য প্রামাণ্য দলিলের ভিত্তিতে ওই প্রতিবেদনটি তৈরি করা হয়েছিলো।\nপ্রতিবেদনে কেন প্রধানমন্ত্রীর নাম ব্যবহার করা হয়েছে এমন প্রশ্নের জবাবে উইলিয়াম থোর্ন বলেন, যখন আমরা অনুসন্ধান করছিলাম তখন এই ব্যাপারটা আরো বেশি করে স্পষ্ট হয় যে এসব কিছুর মধ্যে একটা যোগসূত্র আছে। জেনারেল আজিজ তার রেকর্ড করা ফোনকলেও নিজেই ব্যাখ্যা করেছেন কিভাবে তার তিন ভাই জোসেফ, হারিস এবং আনিস এরা সবাই ৯০-এর দশকে আওয়ামী লীগকে নিরাপত্তা দিয়েছে এবং সরাসরি শেখ হাসিনার সঙ্গে কাজ করেছে। সেই সময়টাতে ঢাকা যখন শেখ হাসিনা এবং অন্যান্য রাজনীতিকদের জন্য বিপজ্জনক ছিল, তখন তাদের নিরাপত্তা দেয়ার ব্যাপারে এই তিনজন ছিলেন গুরুত্বপূর্ণ ভূমিকায়। এবং এর পক্ষে যথেষ্ট ফটোগ্রাফিক তথ্য-প্রমাণ এবং সাক্ষীদের বক্তব্য আমাদের হাতে আছে।\nতিনি বলেন, জেনারেল আহমেদের তিন ভাই যারা সাজাপ্রাপ্ত হয়েছেন তাদের সরাসরি যোগসূত্র ছিলো প্রধানমন্ত্রীর সাথে সেটা জেনারেল আজিজ নিজেই বলেছেন। এবং শেখ হাসিনাই জেনারেল আজিজকে সরাসরি নিজেই প্রতিরক্ষামন্ত্রী হিসেবে সেনাপ্রধান হিসেবে নিয়োগ দিয়েছেন। সেজন্য আমার কাছে শিরোনামটি যথাযথই মনে হয়েছে।\nআল জাজিরা কেন উদ্বিগ্ন- এমন প্রশ্নের জবাবে উইলিয়াম থোর্ন বলেন, এক্ষেত্রে ব্যবস্থা নেয়া হচ্ছে যারা কন্ট্রিবিউট করেছে তাদের বিরুদ্ধে। যে অভিযোগ আনা হয়েছে তা অবশ্যই গুরুতর। এখানে যেটি গুরুত্বপূর্ণ সেটি হলো, সংবাদমাধ্যমের স্বাধীনতা। অনুসন্ধানে বেরিয়ে আসা সত্যকে চ্যালেঞ্জ করার ক্ষেত্রে এটা (আইনগত পদক্ষেপ) একটি মারাত্মক চেষ্টা।\nতিনি বলেন, স্বাধীনভাবে কথা বলার অধিকার ছাড়াও যাদের কাঁধে বিষয়টি চাপানোর চেষ্টা করা হচ্ছে তাদের পরিবারের বিষয়গুলো নিয়ে উদ্বিগ্ন তারা। এটা একেবারেই কাম্য নয়। আমাদের মনে হচ্ছে এখানে পত্রবাহকের মুখ বন্ধ করা হচ্ছে। অনুসন্ধানে যেসব তথ্য-প্রমাণ হাজির করা হয়েছে তার বিরুদ্ধে কোনো কার্যকর জবাব খুঁজে বের করতে না পেরে সংবাদমাধ্যমের স্বাধীনতাকে খর্ব করা হচ্ছে।\nশেখ হাসিনা প্রধানমন্ত্রী হিসেবে যাদের নিয়োগ দিয়েছেন তাদের কারও কাজের দায়িত্ব তিনি নেবেন কেন এবং যিনি নিজেও বলছেন যে তিনি কোনো আইন ভঙ্গ করেননি, তার জন্য প্রধানমন্ত্রীর নাম আসবে কেন? এমন প্রশ্নের জবাবে উইলিয়াম থোর্ন বলেন, আমি বলবো এই তিন ভাইয়ের কর্মকাণ্ড সম্পর্কে শেখ হাসিনা নিজে কতটুকু অবহিত, তা আমরা জানি না। তার কোনো প্রমাণও আমাদের হাতে নেই।\nতবে, তিনি বলেন, জেনারেল আজিজ ‘আইনের চোখে পলাতক’ দু’জনের সাথে ষড়যন্ত্র বা যোগাযোগ করছেন, এবং তিনি হারিছ আহমেদ ও আনিস আহমেদের সাথে যোগাযোগও করেছেন। এটা একটা সামরিক কর্মকর্তার জন্য পেশাগত অসদাচরণ।\nতিনি বলেন, প্রধানমন্ত্রীর দায়িত্ব হচ্ছে তিনি এমন একজনকে নিয়োগ করবেন যিনি ওই পদের জন্য উপযুক্ত। এখানে শেখ হাসিনার সরাসরি দায়িত্বের ব্যাপার রয়েছে। আমার মনে হয় আমরা যথেষ্ট স্পষ্টভাবে প্রমাণ করতে পেরেছি যে জেনারেল আজিজ ২০১৫-১৬ সালে দু’জন ফেরারি আসামিকে সাহায্য সহযোগিতা করেছেন, বা করার ষড়যন্ত্র করেছেন। আমাদের হাতে প্রমাণ আছে ২০১৫-১৬ সালে জেনারেল আজিজ বুদাপেস্টে হারিছ আহমেদের সাথে দেখা করেছেন। আনিস আহমেদের সাথেও তার যোগাযোগ ছিল বলে আমরা দৃঢ়ভাবে বিশ্বাস করি। আর এসবই ঘটেছে ২০১৯ সালের মার্চ মাসের সাজা মওকুফের সেই বিখ্যাত ঘটনার বেশ আগে।\nআল জাজিরার প্রতিবেদন প্রচারের পর আত্মপক্ষ সমর্থন করে জেনারেল আজিজ আহমেদ বলেছেন, তিনি যখন তার ভাইদের সাথে দেখা করেছেন তার আগেই সরকার তার ভাইদের সব অভিযোগ প্রত্যাহার করে নিয়েছে। সরকারের পক্ষে স্বরাষ্ট্রমন্ত্রী আসাদুজ্জামান খান কামালও পরে তা নিশ্চিত করে বলেছেন যে যথাযথ আইনগত প্রক্রিয়াতেই তাদের সাজা মওকুফ করা হয়েছিলো। তাহলে আল জাজিরার প্রতিবেদনে তাদের পলাতক বলা হলো কেন- এমন প্রশ্নের জবাবে প্রযোজক উইলিয়াম থোর্ন বলেন, আপনি সময়গুলো দেখুন। আপনি দেখুন ২০১৪-২০১৫ সাল। আমাদের হাতে স্পষ্ট প্রমাণ ছিলো যে জেনারেল আজিজ হারিছ আহমেদের জন্য সার্ভিং বিজিবি কর্মকর্তাদের ব্যবহার করে ভুয়া পাসপোর্ট পেতে সহায়তা করেছেন। পুলিশের ওয়েবসাইটেও তার (আজিজ আহমেদ) ভাই তখন মোস্ট ওয়ান্টেড। যে সময় তাদের মামলা থেকে অব্যাহতির কথা বলা হচ্ছে ঘটনা তারও চার বছর আগের। জেনারেল আজিজ তার ভাইদের ভুয়া পাসপোর্ট পাওয়া ও ইউরোপে যেতে সহায়তা করেছেন। এবং বিশ্বজুড়ে যে সম্পদ তারা করেছেন সেটিও সম্ভব হয়েছে তাদের ভাই বাংলাদেশের সেনাপ্রধান হওয়ার কারণে।\nআল জাজিরার প্রতিবেদনে বলা হয়েছে, বাংলাদেশের নিরাপত্তা বাহিনী ইন্টারনেট এবং মোবাইল ফোন নজরদারি করার প্রযুক্তি ইসরায়েল থেকে আমদানি করেছে। তবে এমন অভিযোগ বাংলাদেশের পররাষ্ট্রমন্ত্রী ও সেনাবাহিনী প্রত্যাখ্যান করেছে। সেনাবাহিনী থেকে জানানো হয়েছে, জাতিসংঘের জন্য নজরদারি যন্ত্রপাতি কেনার বিষয়টি জেনারেল আজিজ আহমেদ সেনাপ্রধান হিসেবে দায়িত্ব শুরুর আগেই উদ্যোগ নেয়া হয়েছিলো। তাহলে প্রতিবেদনে এর সাথে আজিজ আহমেদের নাম জড়ানো হলো কেন? এমন প্রশ্নের জবাবে থোর্ন বলেন, হয়তো ক্রয় প্রক্রিয়া আগে শুরু হয়েছে, কিন্তু প্রতিবেদনে আমরা শুধু বলেছি ২০১৮ সালে জেনারেল আজিজ দায়িত্ব নেয়ার পর চুক্তিপত্রে সই হয়েছে।\nতিনি বলেন, প্রথম কথা হলো জাতিসংঘ মিশনের জন্য এমন বিতর্কিত স্পাইওয়্যার কখনই ব্যবহার করবে না। বাংলাদেশের শান্তিরক্ষীদেরও তা ব্যবহার করতে দেবে না। শান্তিরক্ষা মিশনে এ ধরনের বিতর্কিত প্রযুক্তির ব্যবহার স্ট্যান্ডার্ড ইস্যু না। এ নিয়ে জাতিসংঘ যেমন প্রশ্ন তুলেছে, আমরাও তুলেছি।\nপ্রতিবেদনটি প্রচারের পর থেকে বাংলাদেশের সরকারি দলের সমর্থকরা আল জাজিরার বিরুদ্ধে জামায়াত ঘনিষ্ঠতা ও আওয়ামী লীগের বিরুদ্ধে পক্ষপাতিত্বের অভিযোগ করে আসছে। এই অভিযোগ কতটা সত্যি জানতে চাইলে ‘অল দ্য প্রাইম মিনিস্টারস মেন’এর প্রযোজক উইলিয়াম থোর্ন বলেন, আমি নিশ্চিত করে বলতে পারি এ প্রতিবেদনে অনিয়মগুলো তুলে ধরা হয়েছে এবং আওয়ামী লীগ বা অন্য কোনো দলকে নিয়ে এর কোনো রাজনৈতিক লক্ষ্য ছিলো না।\nতিনি বলেন, আমরা শুধু পেশাদার সাংবাদিকতা করেছি। এবং তথ্য-উপাত্তকে অনুসরণ করেছি এবং এই প্রতিবেদন এরই একটি ক্লাসিক উদাহরণ।\nথোর্নের কাছে বিবিসি বাংলা জানতে চেয়েছিল, তারা যে প্রতিবেদন তৈরি করেছে সেটি কি নিয়মিত অনুসন্ধানে বেরিয়ে এসেছে, নাকি বিশেষ কোনো ব্যক্তি বা গোষ্ঠী তাদের এ ধরণের আইডিয়া সরবরাহ করেছে। অর্থাৎ এটা কোনো পরিকল্পনার ফসল ছিল কি-না। জবাবে তিনি বলেন, কোনো পরিকল্পনা করে এটা করা হয়নি।\nতিনি বলেন, মানুষের আগ্রহ আছে এমন বিষয়গুলো নিয়ে আমরা নিয়মিতভাবে গবেষণা করি। অনেক সময় ডকুমেন্ট, আইডিয়া ইত্যাদি লোকজন আমাদের দেয়। এই বিশেষ ক্ষেত্রে আমাদের কাছে কিছু প্রমাণাদি তুলে দেয়া হয়েছিল। সেগুলো যাচাই করে আমাদের কাছে প্রমাণগুলো খুব শক্তিশালী বলে মনে হয়েছিল। এবং আমাদের মনে হয়েছিল এগুলো নিয়ে আরো গবেষণা দরকার। গোড়াতে আমরা বাংলাদেশকে টার্গেট করে অনুসন্ধান শুরু করিনি। সেটা আমাদের লক্ষ্যও ছিলো না। কিন্তু যেসব তথ্য পেয়েছিলাম সেগুলোই আমাদের সেখানে নিয়ে গেছে।\nতিনি আরো বলেন, হারিছ আহমেদকে নিয়ে তদন্ত শুরু হয়েছিলো হাঙ্গেরির রাজধানী বুদাপেস্টে। কিন্তু তিনি বাংলাদেশের সেনা প্রধানের ভাই যিনি পালিয়ে ছিলেন এবং এভাবেই একটি আরেকটির সাথে উঠে এসেছে।\nএটা কোনো পরিকল্পিত তদন্ত ছিলো না তবে এটি ছিলো একটি তথ্যপ্রমাণ-নির্ভর অনুসন্ধান।\nডকুমেন্টারিটি বানাতে কত অর্থ ব্যয় হয়েছে জানতে চাইলে প্রযোজক উইলিয়াম থোর্ন জানান, কি পরিমাণ অর্থ তাদের ব্যয় হয়েছে তা নিয়ে তিনি কোনো কথা বলবেন না। তবে পর্যাপ্ত সময় নিয়ে একটি নির্ভুল ও প্রমাণ-ভিত্তিক একটি প্রতিবেদন তৈরি করতে যা করা দরকার সেটিই তারা ব্যয় করেছেন।\nতিনি বলেন, আমি বলতে পারি, আমরা ভাগ্যবান যে যথেষ্ট অর্থ আমাদের ছিলো অনেক সময় ব্যয় করা, তথ্য চেক করা, প্রাপ্ত তথ্য দ্বিতীয়বার যাচাই করার জন্য। তাই যা দরকার প্রতিবেদনের জন্য সেটাই আমরা ব্যয় করেছি। আমরা সাংবাদিকতা করেছি যাতে অ্যাকুরেসি নিশ্চিত করা হয়। আমরা ভাগ্যবান যে এজন্য অনেক সময় আমরা হাতে পেয়েছি।\nতথ্যদাতা স্যামির প্রকৃত নাম কেন ব্যবহার করা হয়নি জানতে চাইলে অনুষ্ঠানের প্রযোজক উইলিয়াম থোর্ন বলেন, এটা তার অনুরোধেই করা হয়েছে। এটা ঠিক যে প্রতিবেদনে তাকে খুশিই মনে হয়েছে কিন্তু তার নাম দেয়া হয়নি যা কিছুটা পরস্পরবিরোধী মনে হতে পারে। কিন্তু এটা তার সিদ্ধান্ত এবং আমরা সেটাকেই শ্রদ্ধা করেছি।\nঢাকা অফিসের কারও ওপর চাপ আছে কিনা জানতে চাইলে উইলিয়াম থোর্ন বলেন, আমি এটা সরাসরি বলতে পারি না। কিন্তু আগে এ ধরনের ঘটেছে যেখানে বাংলাদেশ নিয়ে স্টোরি ফাইল করার পর ঢাকার নিউজ টিম ডিজিএফআইয়ের চাপ ও প্রশ্নের মুখে পড়েছিলো।


দুদক কর্মকর্তার বিরুদ্ধে ঘুষের অভিযোগের অডিও-ভিডিও চেয়েছেন হাইকোর্ট - ডেইলি সাতক্ষীরা\nHome » দুদক কর্মকর্তার বিরুদ্ধে ঘুষের অভিযোগের অডিও-ভিডিও চেয়েছেন হাইকোর্ট\nমার্চ ২, ২০২১0মন্তব্য 162 ভিউ\nঅনলাইন ডেস্ক : দুর্নীতি দমন কমিশনের (দুদক) সহকারী পরিচালক মো. আলমগীর হোসেনের বিরুদ্ধে ঘুষ চাওয়ার অভিযোগ উঠেছে। এ অভিযোগের সপক্ষে অডিও-ভিডিও প্রমাণ রয়েছে মর্মে হাইকোর্টকে জানালে আদালত সেই প্রমাণ চেয়েছেন।\nপিরোজপুর জেলা রেজিস্ট্রার (ডিআর) আবদুল কুদ্দুস হাওলাদার এই রিট আবেদন করেন। এই জেলা রেজিস্ট্রারের বিরুদ্ধে অবৈধ সম্পদ অর্জনের অভিযোগে এক মামলার বাদি ও তদন্ত কর্মকর্তা দুদকের ওই সহকারী পরিচালক মো. আলমগীর হোসেন।\nআদালত সূত্র জানায়, রিটের ওপর শুনানিতে আদালত জানতে চান কেন তিনি (জেলা রেজিস্ট্রার) তদন্ত কর্মকর্তার পরিবর্তন চাচ্ছেন। জবাবে জেলা রেজিস্ট্রারের পক্ষের আইনজীবী আদালতকে বলেন, ওই তদন্ত কর্মকর্তা জেলা রেজিস্ট্রারের কাছে ঘুষ চেয়েছেন। তখন আদালত জানতে চান কোনো প্রমাণ আছে? জবাবে আইনজীবী বলেন, তাদের কাছে অডিও এবং ভিডিও রেকর্ড আছে। তখন আদালত আগামী ৭ মার্চ অডিও-ভিডিও দাখিল করতে বলেন।\nডেপুটি অ্যাটর্নি জেনারেল একেএম আমিন উদ্দিন মানিক বিষয়টি নিশ্চিত করেছেন।


গৃহবন্দির দুঃস্বপ্নে ছবির ডানায় স্বস্তির পালক (২০পর্ব) - THE OFFNEWS\nHome চেতনার লেন্স-ক্লিক গৃহবন্দির দুঃস্বপ্নে ছবির ডানায় স্বস্তির পালক (২০পর্ব)\nগৃহবন্দির দুঃস্বপ্নে ছবির ডানায় স্বস্তির পালক (২০পর্ব)\nTHE OFFNEWS at 5/28/2020 04:36:00 PM চেতনার লেন্স-ক্লিক,\nমিল্ক অ্যান্ড হানি\nদ্য জার্মান সোসাইটি ফর নেচার ফটোগ্রাফি (জিডিটি)-এর আলোকচিত্র প্রতিযোগিতার কথা এখন বিশ্বের প্রায় সকল প্রকৃতিপ্রেমীরই জানা। লকডাউনের মাঝে ঘর আঁকড়ে বসে থাকা মানুষকে প্রকৃতির একঝলক দেখার সুযোগ দিয়েছে ৭টি বিভাগে জমা পড়া প্রায় ৫০০০ ছবি। তার মধ্যে থেকে সেরার সেরা নির্বাচিত হয় পিটার লিন্ডেলের আলোকচিত্র 'এ হেয়ার'স ড্রিম'। বিশেষ বিভাগ(ওয়াটার)-এ দ্বিতীয় স্থানাধিকারী হয়েছে সান্দ্রা বারতোচার 'মিল্ক অ্যান্ড হানি' আলোকচিত্রটি।\nআলোকচিত্রটি ইংল্যান্ডের কেন্ট নামক স্থানের 'চক কোস্ট'-গৃহীত। চক কোস্টের বিশালকায় চক পাহাড়ের জলে ফুটে ওঠা প্রতিবিম্ব এবং অস্তগামী সূর্য কিরণের মেলবন্ধনে এমন অতি সুন্দর দৃশ্য তৈরি হয়েছে। সমুদ্রের জল গোধূলির সোনালী রঙে মিশে তৈরি করেছে এমন এক রঙ, যা এই আলোকচিত্রের 'মিল্ক অ্যান্ড হানি' - নামক সার্থক করেছে।\nসান্দ্রা বারতোচার চমকপ্রদ কারিগরি দক্ষতা এবং লেন্সের অ্যাঙ্গেলের কারণে ছবিতে এত সুন্দরভাবে প্রকৃতির মনোমুগ্ধকর শোভা প্রস্ফুটিত হয়েছে। ছবিতে হলদে সোনালী জলের মধ্যে নীল রঙ দেখা যাওয়াতে বোঝা যায় যে, এটি সমুদ্রের জল। না হলে একঝলক ছবিটি দেখে মধুমিশ্রিত দুগ্ধ বলে ভুল হওয়ার সম্ভাবনা থেকেই যায়।\nছবিটিকে অন্যান্য সমুদ্রের ছবির থেকে আরও আলাদা করে ঢেউয়ের উপস্থিতি। এমনতর সোনালী রঙ ও গড়ে ওঠা ঢেউয়ের মেলবন্ধনে ছবিটি সমুদ্রপ্রেমীদের কাছে আকর্ষক হয়ে উঠেছে! যদিও খাদ্যরসিকদের এই ছবি বাটিভরা পাস্তার রূপ মনে করিয়ে দিয়েছে। অনেকে আবার সোনালী ঢেউকে রূপকথার রাপুঞ্জেলের চুলের সঙ্গে তুলনা করেছেন। নেটিজেনদের কাছে এই ছবি অবাস্তব ও ভিনগ্রহের মনে হয়েছে, অনেকেই বলেছেন এত সুন্দর ছবি তোলা অসম্ভব, এটি নিশ্চয়ই অঙ্কিত!\nআলোকচিত্রের সোনালী ঢেউ দেখে ফিলিপ পুলম্যানের বইয়ের 'ডাস্ট' বা 'রুসাকভ পার্টিকল'-কে মনে করিয়ে দেয়। রহস্য জড়িয়ে থাকে 'মিল্ক অ্যান্ড হানি' ছবিটি জুড়ে। ছবির প্রত্যেক ঢেউয়ে রঙের প্রাচুর্যে ছবিটি এক অন্য মাত্রা পায়। ফলত দর্শকদের কাছে অত্যন্ত প্রিয় হয়ে ওঠে ছবিটি, এক নিমেষে মানবমনকে সমুদ্রের তীরে নিয়ে যেতে সক্ষম হয় সান্দ্রা বারতোচার 'মিল্ক অ্যান্ড হানি' আলোকচিত্রটি। (ক্রমশঃ)


Ravichandran Ashwin reportedly complained to BCCI about Virat Kohli reports Sports: কোহলির বিরুদ্ধে বোর্ডে নালিশ করেন অশ্বিন! সামনে এল বিস্ফোরক রিপোর্ট\nটেস্ট দলেই বিশ্বের অন্যতম সেরা স্পিনারকে ব্রাত্য রাখা নয় সীমিত ওভারের ক্রিকেটেও যাতে এই ফিরতে না পারেন, সেটাও নিশ্চিত করতে চেয়েছিলেন কোহলি।\nUpdated: September 28, 2021 4:11:41 pm\nবেড়ালের গলায় ঘন্টা বেঁধেছিলেন অন্য কেউ নন, স্বয়ং রবিচন্দ্রন অশ্বিন। এমনটাই খবর এবার উঠে এল। কোহলি কিছুদিন আগেই ঘোষণা করেছিলেন ওয়ার্ল্ড কাপ এবং আইপিএলের পরে যথাক্রমে টিম ইন্ডিয়া টি২০ দল এবং আরসিবি নেতৃত্ব থেকে সরে দাঁড়াবেন। টি২০ ওয়ার্ল্ড কাপের স্কোয়াড নির্বাচনেও যে কোহলির মতামত বেশি প্রাধান্য পায়নি, বোঝা গিয়েছিল দল নির্বাচন নিয়ে।\nতারপরেই মিডিয়ার দাবি ছিল দলের এক সিনিয়র ক্রিকেটার কোহলির নামে নালিশ করেছেন বোর্ড সচিব জয় শাহ-কে। তখন নাম প্রকাশ্যে না এলেও আইপিএল চলাকালীন সংবাদসংস্থার দাবি সেই সিনিয়র ক্রিকেটার ছিলেন স্বয়ং রবিচন্দ্রন অশ্বিন।\nটি২০ ওয়ার্ল্ড কাপের স্কোয়াড ঘোষণার সঙ্গেই সকলকে স্তম্ভিত করে কোহলি জানিয়ে দিয়েছিলেন, স্বল্পতম ফরম্যাটের ক্রিকেটে জাতীয় দলের নেতৃত্ব ছাড়ছেন তিনি। নিজের নেতৃত্ব ছাড়ার কারণ হিসেবে কোহলি ওয়ার্কলোড ম্যানেজমেন্টের কথা জানিয়েছিলেন।\nযাইহোক, সংবাদসংস্থা সূত্রে বলা হচ্ছে, রবিচন্দ্রন অশ্বিন সরাসরি বোর্ডের কাছে অভিযোগ জানিয়ে বলেন, দলের মধ্যে তাঁকে নিরাপত্তাহীনতায় ভুগতে বাধ্য করা হয়েছিল। ওয়ার্ল্ড টেস্ট চ্যাম্পিয়নশিপের ফাইনালে অশ্বিনের জায়গা হলেও ইংল্যান্ড সিরিজের চারটে ম্যাচেই কোহলি বাইরে রেখেছিলেন অশ্বিনকে। যা নিয়ে ক্রিকেট মহলে তীব্র আলোচনা হয়। তবে অশ্বিন জানিয়েছেন, ওয়ার্ল্ড টেস্ট চ্যাম্পিয়নশিপের ফাইনালে কোহলি নাকি সেভাবে ভরসা রাখেননি অশ্বিনের ওপর।\nশুধু টেস্ট দলেই বিশ্বের অন্যতম সেরা স্পিনারকে ব্রাত্য রাখা নয় সীমিত ওভারের ক্রিকেটেও যাতে এই ফিরতে না পারেন, সেটাও নিশ্চিত করতে চেয়েছিলেন কোহলি। সেই জন্য ওয়ার্ল্ড কাপের স্কোয়াডে অশ্বিন নয়, কোহলি চেয়েছিলেন আরসিবি সতীর্থ যুজবেন্দ্র চাহালকে।\nএছাড়াও জল্পনা ছড়িয়ে পড়েছিল, কোহলি নাকি সীমিত ওভারের ক্রিকেটে রোহিত শর্মাকে সহ অধিনায়কত্ব থেকে সরিয়ে দেওয়ার বিষয়ে বোর্ডের কাছে তদ্বির করেন।\nতবে কোহলির এই ‘রাজনীতি’ যে বুমেরাং হয়ে ফিরে এসেছে, তা বলাই বাহুল্য। সেই কারণে জাতীয় দলের সঙ্গেই আরসিবির নেতৃত্ব ছাড়তে বাধ্য হয়েছেন কোহলি চলতি সংস্করণের পরেই।\nWeb Title: Ravichandran ashwin reportedly complained to bcci about virat kohli reports\nকাজল এবং তানিশার ক্যাট-ফাইট! মা তনুজাই নিলেন অগ্রনী ভুমিকা


ভূস্বর্গে তৈরি হচ্ছে বিশ্বের সবচেয়ে উচ্চতম আশ্চর্য স্থাপত্য, উচ্চতায় হার মানবে আইফেল টাওয়ারও\nনয়া মুকুট মাথায় পরতে চলেছে ভূস্বর্গ। জম্মু ও কাশ্মীরের (Jammu and Kashmir) চেনাব নদীর উপরে ধনুকের মতো বাঁকানো বিস্ময়কর রেলসেতুটির (Rail bridge) কাজ প্রায় শেষ। যা হতে চলেছে পৃথিবীর উচ্চতম রেলসেতু। উচ্চতায় যা হার মানাবে আইফেল টাওয়ারকেও! বৃহস্পতিবার সকালে টুইট করে নির্মীয়মাণ সেতুটির ছবি শেয়ার করলেন কেন্দ্রীয় রেলমন্ত্রী পীযূষ গোয়েল (Piyush Goyal)। সেই সঙ্গে জানিয়ে দিলেন, শিগগিরি সম্পূর্ণ হয়ে যাবে সেতুটি।\nধনুকাকৃতি এই সেতু কাশ্মীরকে ভারতের বাকি অংশের সঙ্গে যুক্ত করবে। ১ হাজার ২৫০ কোটি টাকা খরচ করে তৈরি হয়েছে এই সেতু। চেনাব নদী থেকে এই সেতুটির উচ্চতা ৩৫৯ মিটার। প্যারিসের আইফেল টাওয়ারের থেকেও উঁচু এই সেতু । এর দৈর্ঘ্য ১ হাজার ৩১৫ মিটার। নিঃসন্দেহে এই সেতু পর্যটকদের কাছে এক অন্যতম আকর্ষণের কেন্দ্র হতে চলেছে৷\n২০১৭ সালের নভেম্বর থেকে শুরু হয়েছিল সেতুর মূল ধনুকাকৃতি কাঠামোটির নির্মাণকাজ। গত বছর করোনা অতিমারীর ধাক্কায় সেই নির্মাণকাজ খানিকটা ব্যাহত হয়েছিল৷ তবে আবার নতুন করে কাজে গতি এসেছে সম্প্রতি। আশা করা হচ্ছে, দ্রুত সম্পূর্ণ হয়ে যাবে সেতুটির নির্মাণ।\nকী কী বিশেষত্ব রয়েছে এই সেতুর?\nরিখটার স্কেলে ৮ পর্যন্ত ভূমিকম্পের তীব্রতা সহ্য করতে পারবে এই সেতু।\nঅত্যন্ত শক্তিশালী বিস্ফোরকের আঘাত অনায়াসে সহ্য করে নিতে পারবে এটি। কাশ্মীরের মতো স্পর্শকাতর এলাকার মানুষদের জন্য এটা অনেকটাই স্বস্তির৷\nএই প্রকল্পের শুরুয়াৎ ২০০৪ সালে। তবে বছর পাঁচেকের মধ্যেই কাজ বন্ধ হয়ে যায়৷ যাত্রীদের নিরাপত্তা বিঘ্নিত হতে পারে এই আশঙ্কায় তৎকালীন কংগ্রেস সরকার কাজ বন্ধ করে । কিন্তু মোদির আমলে নতুন করে শুরু হয় সেতুর নির্মাণ। অবশেষে তা শেষ হওয়ার মুখে।\nপর্যটকদের কাছে ভূস্বর্গের আকর্ষণ বরাবর৷, সন্ত্রাসের আবহে বহু ক্ষেত্রেই পিছু হটতে হয় তাঁদের। তবে শেষ পর্যন্ত যে পর্যটকরা এখানে আসেন তাঁদের অভিজ্ঞতার ঝুলি ভরে যায় চোখধাঁধানো নৈসর্গিক সৌন্দর্যে। চেনাব নদীর উপরের এই সেতু নিঃসন্দেহে তাঁদের আকর্ষণের তালিকার অন্যতম সংযোজন হতে চলেছে।


বাংলাদেশের অভ্যুদয় || সাহিত্য || জনকন্ঠ\nবাংলাদেশের অভ্যুদয় বিশ্ব ইতিহাসে গৌরব দীপ্ত অধ্যায়। একাত্তরে সংঘটিত মুক্তিযুদ্ধ বাঙালীর আত্মত্যাগ, প্রাণ বিসর্জন, মা-বোনের সম্ভ্রম হারানোর মর্মন্তুদ বেদনায় ভরপুর। দীর্ঘ নয় মাস বাঙালী স্বদেশে, রণাঙ্গনে ও প্রতিবেশী রাষ্ট্র ভারতে আশ্রয় গ্রহণ করে জীবনযুদ্ধে অবতীর্ণ হয়। বহুজনের বিবিধ বিসর্জন শেষে ১৯৭১ সালের ১৬ ডিসেম্বর বিজয় পতাকা ওড়ে। বাংলাদেশ রাষ্ট্রের জন্ম হয়।\nপেছনে ফিরে দেখা যাক। দ্বিজাতিতত্ত্বের ভিত্তিতে ১৯৪৭ সালের ১৪ আগস্ট পাকিস্তান’ রাষ্ট্রের সৃষ্টি মুসলিম মানসে আশার সঞ্চার করলেও পরবর্তীতে দুই অঞ্চলের বৈষম্য ও শোষণ বিশেষ করে পূর্বাঞ্চলে বসবাসরত সংখ্যাগরিষ্ঠ বাঙালীদের দমনপীড়ন, বঞ্চনা, স্বায়ত্ত শাসন থেকে স্বাধীনতা সংগ্রামে যুক্ত করে। বায়ান্নর ভাষা আন্দোলন বাংলাভাষার স্বীকৃতি প্রতিষ্ঠার সংগ্রামে এক নতুন মাইলফলক। ধারাবাহিক সংগ্রামে যুক্ত বাঙালী দীপ্ত পথভারে মুখরিত হয়।\n১৯৫৪ সালে পূর্ববাংলা আইন পরিষদ নির্বাচনে মুসলিম লীগ পরাজিত হয়। যুক্তফ্রন্ট ২২৩টি আসনে বিজয়ী হয়। অন্যদিকে মুসলিম লীগ ১০টি আসন লাভ করে। বাঙালী জাতীয়তাবাদের উন্মেষ ঘটে। ১৯৫৪ সালের ৩ এপ্রিল এ কে ফজলুল হকের নেতৃত্বে মন্ত্রিসভা গঠিত হয়। পাকিস্তান সরকার ৫৬ দিন মন্ত্রিসভার কার্যক্রম সচল রাখে। ১৯৫৬ সালে পূর্ব বাংলার নাম পরিবর্তিত হয়ে পূর্ব পাকিস্তান করা হয়। যুক্তফ্রন্টের অন্তর্ভুক্ত আওয়ামী লীগ ১৯৫৬-৫৮ পর্যন্ত রাজনীতিতে গুরুত্বপূর্ণ ভূমিকা পালন করে। ১৯৫৮ সালের ২৭ অক্টোবর আইয়ুব খান পূর্ব পাকিস্তানে সামরিক শাসন চালু করে। এ সময় রাজনৈতিক কার্যক্রম বন্ধ করে মৌলিক গণতন্ত্রের নামে বিশেষ বিধান বলবৎ করা হয়। ব্যাপক গ্রেফতার চলে। বাঙালী প্রতিরোধে ফুঁসে ওঠে। ১৯৬২-৬৪ পর্যন্ত ছাত্র আন্দোলন মূল ধারার রাজনীতিতে গতিবেগ সঞ্চার করে। পাকিস্তানী শাসকবর্গের দমনপীড়নের বিরুদ্ধে একাট্টা হয়ে ছাত্ররা ‘শরীফ কমিশন রিপোর্ট’ প্রত্যাহরে আন্দোলন তীব্র করে তোলে। আওয়ামী লীগের অবিসংবাদিত নেতা শেখ মুজিবুর রহমান ১৯৬৬ সালের ১৩ ফেব্রুয়ারি ৬ দফা উত্থাপন করেন। সংসদীয় গণতন্ত্র চর্চার পাশাপাশি ভোটাধিকার পুনরুদ্ধার, দুই পাকিস্তানের মধ্যে বিভাজন রেখা টেনে আনা, ট্যাক্সধার্য ও বৈদেশিক মুদ্রার স্বতন্ত্র হিসাব নির্ধারণ ও প্যারামিলিটারি বাহিনী গঠনের ক্ষমতা অর্জনসহ বিবিধ বিষয় অগ্রাধিকার দেয়া হয়। ছয় দফার মাধ্যমে স্বায়ত্ত শাসনের সংগ্রাম তীব্রতর হয়। ১৯৬৮ সালের ৬ জানুয়ারি শেখ মুজিবুর রহমানকে এক নম্বর আসামি করে আগরতলা মামলা দায়ের করা হয়। ঢাকা সেনানিবাসে বিচার শুরু হয়। ৩৫ জন সামরিক ও বেসামরিক কর্মকর্তা নিজেদের নির্দোষ দাবি করেন। এ সময় আন্দোলন চলাকালে সার্জেন্ট জহরুল হক, রাজশাহী বিশ্ববিদ্যালয়ের শিক্ষক ড. শামসুজ্জোহা, ছাত্রনেতা আসাদুজ্জামন ও মতিউর রহমানকে পাকিস্তানী সামরিক সরকারের ঘাতকবাহিনী নির্মমভাবে হত্যা করে। সারাদেশ আন্দোলন সংগ্রাম ছড়িয়ে পড়ে। সরকার বাধ্য হয়ে অবশেষে আগরতলা ষড়যন্ত্র মামলা প্রত্যাহর করে। ১৯৬৮ থেকে ১৯৬৯ পর্যন্ত ছাত্র সমাজ পাকিস্তান সরকারবিরোধী আন্দোলনের এক নতুন মাইলফলক সূচনা করে। ছাত্র সংগ্রাম কমিটির ব্যানারে ১১ দফা ঘোষিত হয়।\n১৯৬৯ সালের ২৩ ফেব্রুয়ারি রেসকোর্স ময়দানে শেখ মুজিুবর রহমানকে ‘বঙ্গবন্ধু’ খেতাবে ভূষিত করেন ছাত্র নেতা তোফায়েল আহমদ। ১৯৬৯ সালের ২৫ মার্চ আইয়ুব খান ইয়াহিয়া খানের কাছে ক্ষমতা হস্তান্তর করে। ১৯৭০ সালে নির্বাচনে ১৬৯টি আসনের মধ্যে আওয়ামী লীগ ১৬৭ টি আসনে বিজয়ী হয়। ৩ মার্চ জাতীয় পরিষদের অধিবেশন নির্ধারণ করা হয়। ১৯৭১ সালের ১ মার্চ জাতীয় পরিষদের অধিবেশন বাতিল করা হয়। সংখ্যাগরিষ্ঠ জনগণের রায়ে নির্বাচিত জনপ্রতিনিধিরা সংসদে বসতে না পারায় জনরোষ বৃদ্ধি পায়। বঙ্গবন্ধু শেখ মুজিবের ডাকে পাঁচদিন হরতাল পালিত হয়।\n১৯৭১সালের ৭ মার্চ বঙ্গবন্ধু শেখ মুজিবুর রহমান ঢাকার রেসকোর্স ময়দানে এক ঐতিহাসিক ভাষণ প্রদান করেন। এই ভাষণে সামরিক আইন প্রত্যাহার, সামরিক বাহিনীর সেনানিবাসে প্রত্যাবর্তন, নির্বাচিত প্রতিনিধিদের হাতে ক্ষমতা হস্তান্তরের বিষয় গুরুত্ব পায়। বঙ্গবন্ধু শেখ মুজিবুর রহমান বলেন ‘এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম’। এ অঞ্চলের জনগণ স্বাধীনতার সংগ্রামে ঐক্যবদ্ধ হয়ে প্রতিরোধ ও বিভিন্ন কর্মসূচীতে অংশ নেয়। ইয়াহিয়া খান ঢাকায় এসে সরকার গঠন ও ক্ষমতা হস্তান্তরের ব্যাপারে আলোচনার নামে সময় ক্ষেপণ করতে থাকে। ইতোমধ্যে বেলুচিস্তানের জেনারেল টিক্কা খানকে পাকিস্তানের গবর্নর হিসেবে নিয়োগ দিয়ে ঢাকায় পাঠানো হয়। একদিকে আলোচনার নামে প্রহসন চলে, অন্যদিকে সামরিক বাহিনীর সদস্য ও অস্ত্রশস্ত্র আনা হয়। ১৯৭১ সালের ২৫ মার্চ পাকিস্তানী সৈন্যবাহিনী ‘অপারেশন সার্চলাইট’ নামক গণহত্যাযজ্ঞে মেতে ওঠে। বিদেশী গণমাধ্যমে যাতে গণহত্যা সম্পর্কে কোন সংবাদ প্রচার না পায় সেজন্য বিদেশী সাংবাদিকদের ঢাকা ত্যাগে বাধ্য করা হয়। ঢাকা বিশ্ববিদ্যালয়ের অধ্যাপক, চিকিৎসক, সাংবাদিক, বুদ্ধিজীবীদের ওপর অতর্কিত হামলা করা হয়। বিভিন্ন স্থাপনা গুড়িয়ে দেয়া হয়। মেজর জেনারেলরাও ফরমান আলী ঢাকায় গণহত্যা পরিচালনা করে। পাকিস্তানী বাহিনীকে সহযোগিতা করে আলবদর, আলশামস ও রাজাকার বাহিনীর বাঙালী সদস্যরা। বঙ্গবন্ধু শেখ মুজিবুর রহমানকে ঢাকার ধানম-ি বত্রিশ নম্বর বাড়ি থেকে গ্রেফতার করা হয়।\nবঙ্গবন্ধু শেখ মুজিবুর রহমান এক বেতার বার্তার মাধ্যমে স্বাধীনতার ঘোষণায় বলেন ‘এটাই হয়ত আমার শেষ বার্তা। আজ থেকে বাংলাদেশ স্বাধীন। বাংলাদেশের মানুষ যে যেখানে আছেন আপনাদের যা কিছু আছে তা নিয়ে দখলদার বাহিনীর মোকাবেলা করার জন্য আমি আহ্বান জানাচ্ছি। পাকিস্তান দখলদার বাহিনীর শেষ সৈন্যটিকে বাংলাদেশের মাটি থেকে উৎখাত করে চূড়ান্ত বিজয় অর্জিত না হওয়া পর্যন্ত সংগ্রাম চালিয়ে যেতে হবে।\nচট্টগ্রামে কালুরঘাট বেতার কেন্দ্র থেকে ২৬ মার্চ আওয়ামী লীগ নেতা মোঃ আবদুল হান্নান বঙ্গবন্ধুর স্বাধীনতার ঘোষণা প্রচার করেন। ২৭ মার্চ মেজর জিয়া বঙ্গবন্ধুর স্বাধীনতার ঘোষণা পাঠ করেন। প্রতিরোধ গড়ে ওঠে সর্বত্র। সেনাবাহিনী, ইপিআর ও পুলিশ বাহিনীর বাঙালী সদস্যরা প্রতিরোধে স্বতঃস্ফূর্ত অংশগ্রহণ করে। দেশের অভ্যন্তরে মুক্তিসেনারা প্রতিরোধ সংগ্রামে অবতীর্ণ হয়। ভারতে আশ্রয় নেয় শরণার্থীরা। ১৯৭১ সালের ১০ এপ্রিল গণপ্রজাতন্ত্রী বাংলাদেশ সরকার গঠন করা হয় মুক্তিযুদ্ধকে সুষ্ঠুভাবে পরিচালনার জন্য। মেহেরপুর মহকুমার বৈদ্যনাথ তলায় ১৭ এপ্রিল মুজিব নগর সরকার শপথ গ্রহণ করে।\n১৯৭১ সালের ১৪ ডিসেম্বর পাকিস্তানী সেনাবাহিনীর পরাজয়ের পূর্ব মুহূর্ত পর্যন্ত বুদ্ধিজীবী হত্যাযজ্ঞ শুরু হয় পঁচিশে মার্চের মতো। রায়ের বাজার ও মিরপুর বধ্যভূমিসহ দেশের প্রত্যন্ত অঞ্চলের বধ্যভূমিতে বুদ্ধিজীবীদের গলিত লাশের স্তূপ পড়ে থাকতে দেখা যায়। স্বজনরা ভিড় করেছে। অনেক প্রিয়মুখ খুঁজে পাওয়া যায়নি। বহির্বিশ্বে জনমত গঠনে মুজিবনগর সরকার নিরন্তর কাজ করে। দীর্ঘ নয় মাস মুক্তি সংগ্রামে অংশ নেয়া যোদ্ধা ও বীরের আত্মত্যাগে ১৯৭১ সালের ১৬ ডিসেম্বর ‘বাংলাদেশ’ পৃথিবীর মানচিত্রে স্থান অধিকার করে। ভারতে আশ্রয় নিয়েছিল ৯৮, ৯৯, ৩০৫ জন শরণার্থী। ভারতীয় সৈন্যবাহিনী ও মুক্তিযোদ্ধাদের সমন্বয়ে গঠিত মিত্রবাহিনীর উপর্যুপরি আক্রমণে পাকিস্তানী সৈন্যরা পরাজিত হয়।\nদীর্ঘ নয় মাস এদেশের মাটিতে পাকিস্তানী বাহিনীর উল্লাস হত্যাযজ্ঞের সহযোগী ছিল তাদের বাঙালী দোসররা। দীর্ঘদিন তারা ধরাছোঁয়ার বাইরে ছিল। বঙ্গবন্ধুকন্যা শেখ হাসিনা তাদের বিচারের আওতায় এনেছেন। স্বাধীনতার পর ইতিহাসের চাকা আমরা উল্টা পথে ঘুরতে দেখেছি। ১৯৭৫ সালের ১৫ আগস্ট জাতির পিতা বঙ্গবন্ধু শেখ মুজিবুর রহমান সামরিক বাহিনীর বিপথগামী সদস্যদের হাতে সপরিবারে নির্মমভাবে নিহত হন। ২১ বছর ভুলরাজনীতির মাশুল দিতে হয়েছে জাতিকে। স্বাধীনতাবিরোধীরা এদশের প্রধানমন্ত্রী, মন্ত্রী হয়েছে। তাদের গাড়িতে স্বাধীনতার পতাকা উড়েছে। যে স্বপ্ন নিয়ে মুক্তিসেনারা যুদ্ধে অংশগ্রহণ করেছিলেন তা কি আজ বাস্তবায়িত হয়েছে? অধিকাংশ হয়নি। আজ বর্গী নেই। তবু সাধারণ মানুষের বাঁচার লড়াই তীব্র। উন্নয়ন হয়েছে। লুটপাট আর বঞ্চনা বাড়ছে। শ্রেণী সংগ্রাম তীব্র।\nসামরিক-বেসামিরক যোদ্ধা মহান মুক্তিযুদ্ধে অবদানের জন্য খেতাবে ভূষিত হয়েছেন। অধিকাংশ সাধারণ জনগণ মুক্তিযোদ্ধাদের আশ্রয় দিয়ে ও সমর্থন দিয়ে বাংলাদেশ অভ্যুদয়ে গুরুত্বপূর্ণ অবদান রেখেছেন। তারা আলোচনার পাদপ্রদীপে আসেনি। সিংহভাগ মানুষের আত্মত্যাগে অর্জিত ‘স্বাধীনতা’ অর্থবহ করে তুলতে হবে। আমাদের এক শিক্ষক বলেছেন, ‘উন্নয়ন হয়নি, প্রবৃদ্ধি ঘটেছে’। উন্নয়ন সামগ্রিক এক অবস্থা। উন্নত দেশের তালিকায় বাংলাদেশ স্থান পেয়েছে। জনগণের ভাগ্যোন্নয়নের, আর্থ-সামাজিক কাঠামো মজবুত দৃঢ়করণে অধিক মনোযোগ প্রয়োজন।


চার যুগের বসতি হারানোর আতঙ্কে দেড়শ’ পরিবার - DesheBideshe\nHome/বাংলাদেশ/চট্টগ্রাম বিভাগ/কক্সবাজার/চার যুগের বসতি হারানোর আতঙ্কে দেড়শ’ পরিবার\nচার যুগের বসতি হারানোর আতঙ্কে দেড়শ’ পরিবার\nকক্সবাজার, ১৪ অক্টোবর- কক্সবাজার পৌরশহরের মোহাজের পাড়া-ঘোনারপাড়ায় মুক্তিযোদ্ধা পরিবারসহ শতাধিক পরিবার উচ্ছেদ আতঙ্কে রয়েছে। দীর্ঘ ৪০-৪৫ বছর ধরে বাস করা এসব বসতিস্থলে জনস্বাস্থ্য প্রকৌশল অধিদফতর ও কক্সবাজার পৌরসভা পানির টাংকি বসানোর উদ্যোগের কথা বলে কয়েকবার সার্ভে করায় তারা আতঙ্কে দিনাতিপাত করছেন বলে জানিয়েছেন স্থানীয়রা।\nপানির টাংকি বসানোর নামে ১৫০ পরিবারকে জোরপূর্বক উচ্ছেদের ষড়যন্ত্র বন্ধের দাবিতে গত ৫ অক্টোবর জেলা প্রশাসককে লিখিত আবেদন দিয়েছেন শংকিত পরিবারের সদস্যরা।\nআবেদনে তারা উল্লেখ করেন, কক্সবাজার পৌরসভার ঘোনারপাড়া বড় কবরস্থানের লাগোয়া প্রায় ১৫০ পরিবার ৯ নম্বর ওয়ার্ডের ঘোনারপাড়া ও ১০ নম্বর ওয়ার্ডের মোহাজের পাড়ার আওতাভুক্ত। তাদের বসতি কক্সবাজার মৌজার বিএস ১নং খাস খতিয়ানের বিএস ৩৬১৯ দাগের সরকারি জমিতে।\nদাগের ২ একর ৫৭ শতক জমিতে জেলার বিভিন্ন উপকূলের জলবায়ু উদ্বাস্তু শতাধিক পরিবার ৪০-৪৫ বছর ধরে বাস করে আসছেন। সেই মতে ভোটার তালিকাভুক্তি, পৌর হোল্ডিং ট্যাক্সসহ সরকারি সকল পাওনা পরিশোধ করে আসছেন তারা।\nকিন্তু সম্প্রতি জনস্বাস্থ্য প্রকৌশল অধিদফতর ও কক্সবাজার পৌরসভার সমন্বয়ে কবরস্থান লাগোয়া উঁচু পাহাড়ের টিলায় পানি সরবরাহের রিজার্ভ টাংকি করার উদ্যোগ নেয়। এডিবির অর্থায়নে পানির ট্যাংক বসাতে জনস্বাস্থ্য প্রকৌশল অধিদফতর জায়গায় বেশ কয়েকবার সার্ভে করে।\nতখন বলা হয় টিলা স্থানটির আশপাশে বসতিগুলো সরে যেতে হবে। বিনা নোটিশে পৌরসভা তাদের সরে যাওয়ার তাগাদাও দিয়েছে। এতে স্থানীয়দের মাঝে মাথাগুজার ঠাঁই হারানোর আতঙ্ক বিরাজ করছে।\nস্থানীয় অধিবাসী মোজাম্মেল হক, শামশুল আলম, রুমা আকতারসহ একাধিকজন বলেন, এখানকার বাড়িটি ছাড়া আমাদের মাথাগুজার আর কোথাও ঠাঁই নেই। ১৯৯৫ সালেও একইভাবে বসতি সরানোর পাঁয়তারা করা হয়।\nসে সময় হাইকোর্টে একটি রিট পিটিশন দায়ের করলে (নং- ২০৩০/১৯৯৯) বিজ্ঞ বিচারক পিটিশন মঞ্জুর করে উচ্ছেদ না করতে নির্দেশ দিয়েছিল। পানি স্থানীয় বসবাসকারীদের জন্য। কিন্তু বসতি তুলে দিয়ে পানির ট্যাংক কার উপকারে আসবে, এমন প্রশ্ন রাখেন তারা।\nস্থানীয় নুর আহমদ, মুহাম্মদ জাহেদ, জাহাঙ্গীর আলম, আমান উল্লাহ, নুর হোসেন ও আবু তাহের বলেন, আমাদের বসতির জমির মালিক জেলা প্রশাসন। কিন্তু উচ্ছেদের হুমকি দিচ্ছে পৌর কর্তৃপক্ষ, এটি আইনসম্মত নয়। তাছাড়া কাউকে নোটিশও প্রদান করা হয়নি।\nআরও পড়ুন: কক্সবাজারে বিদেশি পিস্তল ও ইয়াবাসহ ৫ জন আটক\nমিয়ানমারের ১১ লাখ রোহিঙ্গাকে যদি মানবিকতার কারণে হাজার হাজার একর বনভূমি বিরাণ করে বসতি করতে দেয়া যায়-তাহলে আমরা বাংলাদেশি নাগরিক হয়ে সরকারি খাস জমিতে বাস করতে পারবো না কেন?\nতাছাড়া উচ্চ আদালত আমাদের মাথাগুজার ঠাঁইটি বন্দোবস্ত করে দিতে নির্দেশনা দিয়েছেন। প্রশাসন সে নির্দেশনা পালন শুরু করলে আমরা নিয়মমতো ফি জমা দেব। শেষ আশ্রয়স্থল কেড়ে নিলে পরিবার পরিজন নিয়ে আত্মহত্যা করা ছাড়া কোনো পথ থাকবে না।\nস্থানীয় অধিবাসী মুক্তিযোদ্ধা আনোয়ারুল ইসলাম বলেন, দীর্ঘ প্রায় অর্ধশত বছর এ জায়গায় বাস করছি। এখন পানির টাংকি বসানোর অজুহাতে উচ্ছেদ করা হলে এ বৃদ্ধ বয়সে পরিবার নিয়ে পথে বসতে হবে। বিমানবন্দর সম্প্রসারণে জমি প্রয়োজন হওয়ায় খাসজমিতে বাসকারীদের খুরুশকুল আশ্রয়ণ প্রকল্প করে ঘর দেয়া হয়েছে।\nএখানে পানির টাংকি প্রয়োজন হলে অধিবাসীদের অন্যত্র মাথাগুজার ঠাঁই করে দিক। তাছাড়া জনবসতি এলাকায় না করে সরকারি কোনো পরিত্যক্ত জমিতে টাংকি বসানো যায় কিনা তা ভেবে দেখতে কর্তৃপক্ষের প্রতি অনুরোধ করেন তিনি। এ ব্যাপারে প্রধানমন্ত্রী মানবতার মা শেখ হাসিনার দৃষ্টি আকর্ষণ করেন মুক্তিযোদ্ধা আনোয়ার।\nকক্সবাজার পৌর মেয়র মুজিবুর রহমান বলেন, বাংলাদেশ স্বাধীনের পরই পাহাড়ের এ টিলাই একটি পানির টাংকি স্থাপন করা হয়েছিল। যদিও কয়েকযুগ ধরে তা পরিত্যাক্ত। এখন পৌরবাসীর পানিসংকট নিরসনে সেই পুরোনো টাংকির স্থলে নতুন ট্যাংক স্থাপনের উদ্যোগ চলছে। যেহেতু সরকারি খাস জমি, তাই টাংকির প্রয়োজনে আশপাশের বসতিগুলো সরিয়ে নেয়া দরকার।\nকক্সবাজার জনস্বাস্থ্য প্রকৌশল অধিদফতরের নির্বাহী প্রকৌশলী ঋত্বিক চৌধুরী বলেন, শহরে বর্তমানে তীব্র বিশুদ্ধ পানির সংকট দেখা দিয়েছে। ভূগর্ভস্থ পানির অপর্যাপ্ততার কারণে পরিশোধিত পানির সংস্থান জরুরি। শহরের কয়েকটি জায়গায় পানির টাংকি স্থাপন করা হবে।\nপুরোনো টাংকি এলাকাটি উঁচু হওয়ায় কোনো বৈদ্যুতিক শক্তি ছাড়াই পানি সরবরাহ করা সম্ভব। নতুন টাংকি বসাতে গেলে কাজের প্রয়োজনে আশপাশের অসংখ্য বাড়িঘর উঠে যেতে হবে। খাস জমিগুলো বরাদ্দ পেতে জেলা প্রশাসনে আবেদন করা হয়েছে। বোঝাপড়ায় জমি পাওয়া না গেলে বিকল্প পদ্ধতি অবলম্বন করতে হবে।\nকক্সবাজারের জেলা প্রশাসক মো. কামাল হোসেন বলেন, ঘোনারপাড়া-মোহাজেরপাড়ার লোকজনের দেয়া একটি আবেদন পেয়েছি। উচ্চ আদালতের ১৯৯৯ সনের পিটিশনের বিষয়টি জানা ছিল না। বিষয়টি খতিয়ে দেখে আদালতের নির্দেশনা বাস্তবায়নের প্রতি নজর দেয়া হবে।


বিনোদন বিনোদন – Page4– Coxbdnews.com\nসিএন বিনোদন ডেস্ক।। কয়েকদিন আগেই জনপ্রিয় সংগীতশিল্পী নাজমুন মুনিরা ন্যান্‌সি তার স্বামী নাজিমুজ্জামান জায়েদের সঙ্গে থাকছেন না বলে সংবাদমাধ্যমকে জানান। গত প্রায় দু’মাস ধরে তারা আলাদা থাকছেন বলেও জানা যায়।\n৬৩৮ ভোট পেলেন হিরো আলম\nসিএন ডেস্ক।। একাদশ জাতীয় সংসদ নির্বাচনে বগুড়া-৪ (কাহালু-নন্দীগ্রাম) আসনে বহুল আলোচিত প্রার্থী হিরো আলম পেয়েছেন ৬৩৮ ভোট। ওই আসনে জয়ী হয়েছে বিএনপির প্রার্থী মোশারফ হোসেন। রবিবার রাত সাড়ে ৮টার দিকে\nসিএন ডেস্ক।। জাতীয় সংসদ নির্বাচনের বাকি আর মাত্র ১১ দিন। সর্বত্রই এখন নির্বাচনী আমেজ। চায়ের কাপেও চলছে নির্বাচনী ঝড়। এই ঝড় থেকে বাদ পড়েনি মিডিয়া জগৎও। শোবিজ তারকারা নির্বাচনী প্রচারণায়\nরাজনীতিতে শোবিজ তারকা\nসিএন বিনোদন ডেস্ক।। ১৯৬১ সালে ছাত্র রাজনীতি শুরু করেন ড্যাসিং হিরো সোহেল রানা। ঢাকা বিশ্ববিদ্যালয়ে ইকবাল হলে থাকা কালে স্বাধীনতা অন্দোলনের সঙ্গেও যুক্ত হন এই তারকা। আসছে একাদশ জাতীয় সংসদ\nসিএন ডেস্ক।। বাংলাদেশ বর্ডার গার্ড কক্সবাজারের রিজিয়ন কমান্ডার বিগ্রেডিয়ার জেনারেল মো: আইনুল মোর্শেদ খান পাঠান বলেন, অবাধ, সুষ্ঠু ও নিরপেক্ষ নির্বাচনের লক্ষে কাজ করা হবে। নির্বাচনকে ঘিরে কোন নাশকতা, গন্ডগোল\nসিএন বিনোদন ডেস্ক।। ভারতের সবচেয়ে আলোচিত তারকা জুটিগুলোর মধ্যে আনুশকা শর্মা ও বর্তমান ক্রিকেট বিশ্বের তারকা ব্যাটসম্যান বিরাট কোহলি অন্যতম। তাদের বিয়ের পর থেকেই আনুশকার মা হওয়া নিয়ে শুরু হয়েছে\nমুক্তির প্রথম দিনেই ২০ কোটি!\nসিএন বিনোদন ডেস্ক।। বহুল প্রতীক্ষিত চলচ্চিত্র ‘টু পয়েন্ট জিরো’। নানা জল্পনা-কল্পনার পর মুক্তি পেয়েছে গতকাল শুক্রবার। কিন্তু প্রথম দিনেই বাজিমাত করলো রজনীকান্ত ও অক্ষয়ের ‘টু পয়েন্ট জিরো’। মুক্তির আগে থেকেই\nসিএন বিনোদন ডেস্ক।। আবারও শুরু হতে যাচ্ছে জাতীয় পর্যায়ে প্রতিনিধি নির্বাচন। আসন্ন একাদশ জাতীয় সংসদ নির্বাচন অনুষ্ঠিত হবে ৩০ ডিসেম্বর। সেই দিনটিকে সামনে রেখে চলছে বিভিন্ন দলের মনোনয়ন বিতরণ। এরই\nসিএন বিনোদন ডেস্ক।। মনে আছে তো সারাদেশে সাড়াজাগানো সেই ‘অপরাধী’ গানটির কথা? বিস্ময় বালক এক গানেই কেড়ে নিয়েছিলেন সকলের নজড়। গানটি প্রকাশের পর রাতারাতি তারকা বনে যাওয়া এই শিল্পীর নাম


আজ মাথা নোয়াবার দিন মস্তক লজ্জায় অবনত আজ মাথা নোয়াবার দিন মস্তক লজ্জায় অবনত – Habiganj Express | হবিগঞ্জ এক্সপ্রেস\nআজ মাথা নোয়াবার দিন মস্তক লজ্জায় অবনত\nজালাল উদ্দিন রুমি ॥\nকালের যাত্রাপথে সময় বহমান। দিন, মাস, বছর চলমান। সময়কে সাথে করে, সময়ের হাত ধরে আজ বাংলাদেশ বিশ^ পরিমন্ডলে মাথা উচু করে দাঁড়িয়েছে। আমরা গর্ব বোধ করছি। অহংকারে বুক টানটান।\nআজ মাথা নোয়াবার দিন। মস্তক লজ্জায় অবনত। বাকরুদ্ধ ! কেন ? আমাদের এই পরিনতি। যে দেশের মানুষের অন্ন, বস্ত্র, বাসস্তানের জন্য আমৃত্যু যুদ্ধ করে গেলেন দেশ-বিদেশের সাথে। নিজ স্বার্থকে পায়ে ঠেলে বঙ্গের মানুষের অধিকার আদায়ের চিৎকার। বাংলার এ প্রান্ত থেকে ও প্রান্তে ছুটে বেড়িয়েছেন দিন-রাত। অবশেষে কাংঙ্খিত সেই দিন বাঙ্গালির কাছে ধরা দিল। হায়রে হতভাগা জাতি। কালের শ্রেষ্ঠ কণ্ঠের স্বর্ণ সন্তান বাঙ্গালী জাতির অহংকার বঙ্গবন্ধু শেখ মুজিবুর রহমানকে হত্যা করল বিপদগামী একদল সেনা সদস্য। নিভিয়ে দিল জীবন প্রদীপ। ১৫ আগষ্টের ভয়াল সেই রাত বাঙ্গালী জাতির কলঙ্ক অধ্যায়ের রাত। এই একটি রাত আজও আমাদের কাঁদায়। কান্নাই কেবল শেষ নয়, আজীবনকাল এই অপরাধের ঘানি বাঙ্গালী জাতি টানবে।\nবঙ্গবন্ধু শেখ মুজিবুর রহমান তনয়া বঙ্গনেত্রী শেখ হাসিনা আজ বাংলার প্রধানমন্ত্রী। অর্জনের খাতায় বহুমাত্রিক বাংলাদেশ। ক্রমাগত ভাবেই এগিয়ে যাচ্ছে। সম্ভাবনার দ্বার উন্মুক্ত বিশ^দৃষ্টিতে। যে কাজটি অথবা যে সম্ভাবনাটি হয়তো আরও অনেক আগেই সম্ভব ছিল সেটি আমরাই করতে দেইনি। আজ আবাল-বৃদ্ধ-বনিতার কাছে ৪৭ বছর পর নানাবিধ প্রশ্ন। কেন আমরা এই অপরাধটির সাথে জড়িত হলাম। অবুঝ স্বপ্œডানার সেই শিশুটিকে হত্যা করলাম? হয়তো বঙ্গবন্ধু শেখ মুজিবরের থেকেও আরও বড় কোন শেখ মুজিব হয়ে উঠতে পারতেন সেই শিশুটি। আমাদের মাঝে আমাদের এই বঙ্গের জন্য কাজ করতেন। আমরা তাঁকে হত্যা করি। ধিক আমাকে, আমি এই জাতীর সন্তান। যে মানুষটি স্বপ্ন দেখেছিল সোনার বাংলার, যে স্বপ্ন তাঁকে ঘুমাতে দিত না। যে স্বপ্নের বীজ বুনতেন এই বঙ্গের মাটি ও মানুষের জন্য। আমরা সেই স্বপ্নকে ধুলিস্বাৎ করে দেই টিয়ার সেলের ছুড়ে দেয়া সেই বুলেটে। নিঃস্তব্ধ করে দেই বাংলার মুখ।\nকালের স্রোতধারায় আমরা আজ বিভিন্ন কারনেই শ্রেষ্টত্বের আসনে। আমি মনে করি বঙ্গবন্ধু শেখ মুজিবুর রহমান কোন দলের বা পরিবারের নন। তিনি জাতির পিতা। কখনো কখনো কেউ বঙ্গবন্ধুকে সংকীর্ণ দৃষ্টিকোন থেকে দেখার চেষ্ট করেন, যা অদৌ কাম্য নয়। দলমতের উর্ধ্বে থেকে দেশ ও জাতীর অহংকার হিসেবে বঙ্গবন্ধু শেখ মুজিবুর রহমান কে গন্য কারা উচিৎ। আজ তার মহাপ্রয়ান দিবসে বিনম্র শ্রদ্ধাঞ্জলি। আল্লাহ তার মৃত্যুকে কবুল করুন শহীদী মৃত্যু হিসেবে। সর্বোত্তম বেহেস্তে তার স্থান হইক, আমিন।


হাদীস নং : ২৩৩৬\nحَدَّثَنَا سُرَيْجُ بْنُ يُونُسَ، حَدَّثَنَا إِسْمَاعِيلُ بْنُ جَعْفَرٍ، عَنْ عَمْرِو بْنِ يَحْيَى بْنِ عُمَارَةَ، عَنْ عَبَّادِ بْنِ تَمِيمٍ، عَنْ عَبْدِ اللَّهِ بْنِ زَيْدٍ، أَنَّ رَسُولَ اللَّهِ صلى الله عليه وسلم لَمَّا فَتَحَ حُنَيْنًا قَسَمَ الْغَنَائِمَ فَأَعْطَى الْمُؤَلَّفَةَ قُلُوبُهُمْ فَبَلَغَهُ أَنَّ الأَنْصَارَ يُحِبُّونَ أَنْ يُصِيبُوا مَا أَصَابَ النَّاسُ فَقَامَ رَسُولُ اللَّهِ صلى الله عليه وسلم فَخَطَبَهُمْ فَحَمِدَ اللَّهَ وَأَثْنَى عَلَيْهِ ثُمَّ قَالَ " يَا مَعْشَرَ الأَنْصَارِ أَلَمْ أَجِدْكُمْ ضُلاَّلاً فَهَدَاكُمُ اللَّهُ بِي وَعَالَةً فَأَغْنَاكُمُ اللَّهُ بِي وَمُتَفَرِّقِينَ فَجَمَعَكُمُ اللَّهُ بِي " . وَيَقُولُونَ اللَّهُ وَرَسُولُهُ أَمَنُّ . فَقَالَ " أَلاَ تُجِيبُونِي " . فَقَالُوا اللَّهُ وَرَسُولُهُ أَمَنُّ . فَقَالَ " أَمَا إِنَّكُمْ لَوْ شِئْتُمْ أَنْ تَقُولُوا كَذَا وَكَذَا وَكَانَ مِنَ الأَمْرِ كَذَا وَكَذَا " . لأَشْيَاءَ عَدَّدَهَا . زَعَمَ عَمْرٌو أَنْ لاَ يَحْفَظُهَا فَقَالَ " أَلاَ تَرْضَوْنَ أَنْ يَذْهَبَ النَّاسُ بِالشَّاءِ وَالإِبِلِ وَتَذْهَبُونَ بِرَسُولِ اللَّهِ إِلَى رِحَالِكُمُ الأَنْصَارُ شِعَارٌ وَالنَّاسُ دِثَارٌ وَلَوْلاَ الْهِجْرَةُ لَكُنْتُ امْرَأً مِنَ الأَنْصَارِ وَلَوْ سَلَكَ النَّاسُ وَادِيًا وَشِعْبًا لَسَلَكْتُ وَادِيَ الأَنْصَارِ وَشِعْبَهُمْ إِنَّكُمْ سَتَلْقَوْنَ بَعْدِي أَثَرَةً فَاصْبِرُوا حَتَّى تَلْقَوْنِي عَلَى الْحَوْضِ " .\nহুনায়নের যুদ্ধে জয়লাভ করার পর রসূলুল্লাহ (সাল্লাল্লাহু ‘আলাইহি ওয়া সাল্লাম) গনীমাতের মাল ‘মুয়াল্লাফাতুল কুলূব-দের মধ্যে বন্টন করলেন। অতঃপর তিনি জানতে পারলেন যে, অন্যান্য লোকেরা যেভাবে গনীমাতের মাল পেয়েছে আনসারগণও অনুরূপ পেতে চায়। তাই রসূলুল্লাহ (সাল্লাল্লাহু ‘আলাইহি ওয়া সাল্লাম) দাঁড়িয়ে তাদের উদ্দেশ্যে খুতবাহ্ দান করলেন। খুতবার শুরুতে আল্লাহর প্রশংসা ও গুণগান করার পর বললেনঃ “হে আনসার সম্প্রদায়! আমি কি তোমাদের পথভ্রষ্ট, দারিদ্র্য ও পরস্পর বিচ্ছিন্ন পাইনি?” তারপর আমার মাধ্যমে আল্লাহ তা’আলা তোমাদের সঠিক পথের সন্ধান দিয়েছেন, দারিদ্র্যের অভিশাপ হতে মুক্ত করে ধনী করেছেন। আর তাঁরা বলতেন, আল্লাহ ও তাঁর রসূল অত্যন্ত আমানাতদার। অতঃপর তিনি বললেন, তোমরা আমার কথা জবাব দিচ্ছ না কেন? তখন তাঁরা বললেন, অত্যন্ত আমানাতদার। (অর্থাৎ তিনি যা করেছেন ঠিক করেছেন এবং এতে আমরা রাযী আছি)। অতঃপর তিনি বললেন, যদি তোমরা এভাবে এভাবে বলতে চাও আর বাস্তবে কাজ এরূপ ও এরূপ হয়। ‘আম্‌র (রাঃ) বলেন, এই বলে তিনি কতগুলো জিনিসের কথা উল্লেখ করলেন যা আমি মনে রাখতে পারিনি। অতঃপর তিনি বললেন, তোমরা কি এতে সন্তুষ্ট নও যে, অন্যান্য লোকেরা ছাগল ও উট নিয়ে ঘরে ফিরে যাক আর তোমরা রসূলুল্লাহ (সা)-কে নিয়ে ঘরে ফিরে যাও? তিনি আরো বললেনঃ আনসারগণ হচ্ছে আচ্ছাদন (শরীরের সাথে লেগে থাকা আবরণ) আর অন্য লোকেরা আমাদের থেকে দূরের। যদি হিজরাত না হতো তাহলে আমি আনসারদের মাঠ ও গিরিপথেই যাব। আমার পরে তোমাদেরকে (দেয়ার ব্যাপারে) পিছনে ফেলে রাখা হবে। তখন তোমরা আমার সাথে হাওজের কাছে সাক্ষাৎ করা পর্যন্ত ধৈর্য ধারণ করবে। (ই.ফা. ২৩১৪, ই.সে. ২৩১৫)


‘ট্রাম্প আমাকে ভিনগ্রহের প্রাণী বানিয়েছেন’ – আওয়ার নিউজ\nএবার যুক্তরাষ্ট্রের নবনির্বাচিত প্রেসিডেন্ট ডোনাল্ড ট্রাম্পের বিরুদ্ধে মুখ খুলল সোমালিয়ায় জন্ম নেওয়া ব্রিটিশ দৌড়বিদ মোহাম্মদ ফারাহ। যুক্তরাষ্ট্রের নতুন প্রেসিডেন্ট ডোনাল্ড ট্রাম্পের এক সিদ্ধান্তে যুক্তরাষ্ট্রে নিজের পরিবারের কাছে যেতে পারছিলেন না ফারাহ।\nনির্বাহী আদেশে ট্রাম্প সিরিয়া, ইরাক, ইরান, লিবিয়া, ইয়েমেন, সোমালিয়া ও সুদানের নাগরিক ও শরণার্থীদের ৯০ দিন পর্যন্ত যুক্তরাষ্ট্রে প্রবেশে নিষেধাজ্ঞা জারি করেন। এই নিষেধাজ্ঞার খড়গে পড়েন ফারাহও। তাই তিনি বলেছেন, ট্রাম্প ওই নিষেধাজ্ঞা আরোপ করে তাকে ‘ভিনগ্রহের প্রাণী’ বানিয়ে দিয়েছেন!\n‘নাইটহুড’ উপাধি পাওয়া ফারাহ রোববার তার ফেসবুক পেজে লেখেন, ‘এ বছরের ১ জানুয়ারি ইংল্যান্ডের রাণী আমাকে “নাইটহুড” উপাধি দিয়েছিলেন। আর ২৭ জানুয়ারি ট্রাম্প আমাকে “ভিনগ্রহের প্রাণী” বানিয়ে দিয়েছেন! আমি একজন ব্রিটিশ নাগরিক, গত ৬ বছর ধরে যুক্তরাষ্ট্রে বসবাস করছি। নিয়মিত কর দিচ্ছি, কোনো অপরাধ করিনি। আমাদের চার সন্তান আমাকে বাড়িতে ডাকছে। কিন্তু আমি এবং আমার মতো অনেকে সেখানে যেতে পারছি না।’\nএখন অবশ্য ফারাহর যুক্তরাষ্ট্রে যেতে কোনো বাধা নেই। যুক্তরাষ্ট্রে প্রবেশে জারি করা নিষেধাজ্ঞার বিষয়ে সাময়িক স্থগিতাদেশ জারি করেছেন দেশটির আদালত। পরে ফারাহ আরেকটি ফেসবুক স্ট্যাটাসে তাই স্বস্তিও প্রকাশ করেন। তবে ট্রাম্পের এমন নীতি মোটেই ভালো দিক নয় বলে মনে করে ৩৩ বছর বয়সি এই দৌড়বিদ লিখেছেন, ‘একজন প্রেসিডেন্টের এরকম হঠকারী সিদ্ধান্ত কিছুতেই মেনে নেওয়া যায় না। মাত্র ৮ বছর বয়সে আমি সোমালিয়া ছেড়ে ইংল্যান্ড গিয়েছিলাম। সেখানে কখনোই এরকম ব্যবহার পাইনি।’\n২০১২ লন্ডন অলিম্পিকে ৫ হাজার ও ১০ হাজার মিটার দৌড়ে সোনা জিতেছিলেন। ২০১৬ রিও অলিম্পিকেও এই দুই ইভেন্টে সোনা জিতে মোহাম্মদ ফারাহ গড়েন ‘ডাবল ডাবল’ কীর্তি।\nআন্তর্জাতিক Comments Off on ‘ট্রাম্প আমাকে ভিনগ্রহের প্রাণী বানিয়েছেন’ সংবাদটি প্রিন্ট করুন\nযেভাবে ঘুমের অভাবে সৌন্দর্যহীন আপনি পূর্বের সংবাদ\nপরের সংবাদ বাংলাদেশের বিপক্ষে ভারতীয় দল ঘোষণা


টিপাইমুখ বাঁধ বাংলাদেশের জেগে ওঠার সময় টিপাইমুখ বাঁধ বাংলাদেশের জেগে ওঠার সময় – Comrademonisingha\nশনিবার, ১৬ জানুয়ারী ২০২১, ০৮:৪৩ পূর্বাহ্ন\n/ অধিকারের ইতিহাস\nটিপাইমুখ বাঁধ বাংলাদেশের জেগে ওঠার সময়\nরির্পোটারের নাম / ১৭৫\tবার\nআপডেট সময় : শনিবার, ১৪ ডিসেম্বর, ২০১৯\nদিলারা চৌধুরী : সম্প্রতি বরাক নদের ওপর বাঁধ নির্মাণকল্পে মণিপুর রাজ্য সরকার ও ভারতের ন্যাশনাল পাওয়ার করপোরেশনের মধ্যে একটি চুক্তি স্বাক্ষরিত হয়েছে। যেহেতু বরাক একটি আন্তর্জাতিক নদ এবং বাংলাদেশের মধ্যে প্রবাহিত সুরমা ও কুশিয়ারা নদী দুটির প্রধান প্রবাহদাতা, তাই বাংলাদেশের ওপর এর সম্ভাব্য প্রভাব (ইতিবাচক না নেতিবাচক) নিয়ে বেশ আলোচনা শুরু হয়েছে।\nপ্রসঙ্গ এখানে একটাই, আমাদের জাতীয় স্বার্থ ও জাতীয় নিরাপত্তার প্রশ্ন। প্রশ্নটি এখানে উত্থাপিত হচ্ছে ভারতের সঙ্গে আমাদের অভিন্ন বা আন্তর্জাতিক নদীগুলোর পানি বণ্টনের যে সমস্যা, তা অতিমাত্রায় প্রকট হয়ে উঠেছে টিপাইমুখ বাঁধ নিয়ে। এ বাঁধ সুরমা ও কুশিয়ারার প্রাকৃতিক প্রবাহকে বিঘ্ন করবে কি না, হাওর অঞ্চল লুপ্ত হবে কি না ইত্যাদি অবশ্যই আলোচনার বিষয়।\nসব রাষ্ট্রই পানি উন্নয়ননীতির দ্বারা পানিসম্পদ রক্ষা করছে; যদিও রাষ্ট্রগুলো এ ক্ষেত্রে বিশেষ করে আন্তর্জাতিক নদীর পানিসম্পদ বণ্টন ও উন্নয়নে কতগুলো আন্তর্জাতিক আইন ও চলিত প্রবাহরীতি মেনে চলে, যাতে ভাটির দেশগুলো কোনো রূপ ক্ষতির সম্মুখীন না হয়। তা সত্ত্বেও দেখা যায় আন্তর্জাতিক নদী ও জলাধারের পানি নিয়ে রাষ্ট্রের সঙ্গে রাষ্ট্রের দ্বন্দ্বের ভূরি ভূরি নিদর্শন। পানিসম্পদকে বলা হয়, ‘একবিংশ শতাব্দীর অতি আবশ্যকীয় পেট্রোলিয়াম’। বলা হয়েছে, এটি এমন এক সম্পদ, যার ওপর নির্ভর করে একটি রাষ্ট্রের নিরাপত্তার কেন্দ্রীয় মূল্যবোধ বা অস্তিত্ব, যে নিরাপত্তা রক্ষার জন্য রাষ্ট্র যুদ্ধে পর্যন্ত যেতে প্রস্তুত।\nআমাদের দেশ নদীমাতৃক দেশ। নদীর মৃত্যু মানে আমাদেরই মৃত্যু। এ ব্যাপারে আমি অনুজ মুহম্মদ জাফর ইকবালের সঙ্গে একমত। নদী, নদী অববাহিকা, হাওর ও বিলের সঙ্গে প্রাকৃতিকগত সহাবস্থানই আমাদের জীবন। সেখানেই আমাদের বুকভরা আবেগ। তবে রূঢ় সত্য হলো, আন্তর্জাতিক সম্পর্ক বা রাষ্ট্রের নিরাপত্তাবলয়ে আবেগের মান কতটুকু? বিজ্ঞান ও প্রযুক্তির সাহায্যে মানুষ জয় করছে প্রকৃতিকে অনেকটা না বুঝেই। স্খলিত আদর্শ আর অমানবিক বস্তুবাদের তাড়নায় সস্তায় বিদ্যুৎ উৎপাদনের জন্য নদীর ওপর তুলছে বাঁধ, কৃষি উৎপাদন বৃদ্ধির জন্য তৈরি করছে ব্যারাজ, ঘুরিয়ে দিচ্ছে নদীর গতিপথ। এখানে আবেগের কোনো স্থান নেই; স্থান নেই ব্যক্তি সম্পর্কের। কারণ আন্তর্জাতিক সম্পর্কে আজও, জাতিসংঘের অস্তিত্ব থাকা সত্ত্বেও সত্য হলো, আন্তর্জাতিক সম্পর্কের গুরু মরগেনথুর তত্ত্ব: ‘ক্ষমতার রাজনীতি দিয়ে পরিচালিত হয় রাষ্ট্র-রাষ্ট্র সম্পর্কের।’ নিজের জাতীয় স্বার্থ রক্ষার জন্য যা প্রয়োজন, তা-ই করা।\nএ রূঢ় সত্য সামনে রেখে আমাদের বুঝতে হবে, এ অঞ্চলের সবচেয়ে বড় শক্তি ভারত, যার সঙ্গে রয়েছে আমাদের ৫৪টি অভিন্ন নদীর পানি বণ্টনের সমস্যা। কাজটি সহজসাধ্য নয়। নয়াদিল্লির অভিন্ন নদী পানি বণ্টনের সমস্যা রয়েছে এ অঞ্চলের সব কটি রাষ্ট্রের সঙ্গে, যাদের সঙ্গে ভারতের অংশীদারি রয়েছে। ভারত এ ব্যাপারে কোনো অববাহিকাভিত্তিক পানি উন্নয়ন ও বণ্টনে রাজি নয়। যদিও পৃথিবীর বহু আন্তর্জাতিক নদীর পানি বণ্টন সমস্যার সমাধান হয়েছে অববাহিকাভিত্তিক ব্যবস্থায়। দক্ষিণ-পূর্ব এশিয়ায় রয়েছে মেকং নদীর পানি বণ্টনের উদাহরণ। যুক্তরাষ্ট্র ও কানাডার অভিন্ন পানি সমস্যার জন্য রয়েছে দ্বিপক্ষীয় ইন্টারন্যাশনাল জয়েন্ট কমিশন। দক্ষিণ এশিয়ার জন্য দরকার দেশগুলোর নিজস্ব পানিনীতি ছাড়াও একটি আঞ্চলিক নীতি।\nবর্তমানে ভারত-বাংলাদেশ পানিবণ্টন সমস্যা প্রকটভাবে দেখা দিয়েছে টিপাইমুখ বাঁধকে ঘিরে। বাঁধটি কী এবং কেন এ নিয়ে বাংলাদেশের এত উদ্বেগ, সে বিষয়ে বিশদ আলোচনার দরকার নেই। শুধু এটুকু বলাই যথেষ্ট যে বহুপ্রতীক্ষিত তিস্তা পানি চুক্তি না হওয়ায় তিক্ত স্বাদের মধ্যে এবং ভারতীয় প্রধানমন্ত্রীর তিন-তিনবার আশ্বাস দেওয়ার (ভারত এমন কিছু করবে না যা বাংলাদেশের জন্য ক্ষতিকর) পরিপ্রেক্ষিতে ভারতের ন্যাশনাল পাওয়ার করপোরেশন ও মণিপুর রাজ্য সরকার ২২ অক্টোবর ২০১১ আমাদের না জানিয়ে বরাক নদের পানিপ্রবাহ নিজের স্বার্থে ব্যবহার করতে যে চুক্তি করল তা বাংলাদেশের জনগণের জন্য সুখকর নয়। নদী ছাড়া যার বেঁচে থাকার উপায় নেই, সেই বাংলাদেশের জেগে ওঠার এখনই সময়।\nটিপাইমুখ বাঁধ নিয়ে প্রধানমন্ত্রীর পররাষ্ট্রবিষয়ক উপদেষ্টা গওহর রিজভী একটি নিবন্ধ লিখেছেন (প্রথম আলো, ডিসেম্বর ১৩, ২০১১)। ড. রিজভী বাঁধ তৈরির পক্ষে এবং এর দ্বারা আমাদের অনেক উপকার হবে—এর পক্ষে অনেক যুক্তি দেখিয়েছেন। আমাদের আবেগতাড়িত না হয়ে বৈজ্ঞানিক ও যুক্তিনির্ভর হয়ে বাঁধের পর্যালোচনা করতে বলেছেন। কিন্তু তিনি যে যুক্তিগুলো দাঁড় করিয়েছেন, সেগুলো কি কোনো যৌথ ও বৈজ্ঞানিক সমীক্ষা থেকে সংগৃহীত? নাকি সেগুলো শুধুই ভারত সরকার প্রদত্ত তথ্য? এত কিছুর আড়ালে যে রূঢ় সত্য, তা হলো—টিপাইমুখের ওপর ভারত-বাংলাদেশের মধ্যে গুরুত্বপূর্ণ কোনো তথ্যই আদান-প্রদান হয়নি। যেহেতু এ প্রকল্পের ওপর কোনো জয়েন্ট এক্সপার্ট কমিটি গঠন করা হয়নি, তখন নিশ্চিন্তেই বলা যায়, কোনো পজিশন পেপার কমিটির সামনে স্থাপন করার কোনো প্রশ্নই উত্থাপিত হয়নি। তথ্য-উপাত্ত ছাড়া, কোনো জয়েন্ট কমিটি দ্বারা পরীক্ষিত হওয়া ছাড়া, যৌথ সমীক্ষা ছাড়া বাংলাদেশ কীভাবে বৈজ্ঞানিক ও যুক্তিনির্ভর সিদ্ধান্ত নেবে—সেটা ড. রিজভী জানাবেন কি? শুধু আশ্বাসের ভিত্তিতে কোনো রাষ্ট্র কি এমন সিদ্ধান্ত নেয়, যেটা তার নিরাপত্তার জন্য হুমকি হতে পারে? নিরাপত্তা বিশেষজ্ঞ হিসেবে তাঁর মতবাদটাও ভীষণ জানতে ইচ্ছা করে। না জেনে না বুঝে এমন সিদ্ধান্তকেই আমি বলব আত্মঘাতী। জেনে-বুঝে নিজের জাতীয় স্বার্থকে সমুন্নত রেখে সিদ্ধান্ত নেওয়াটাই আত্মঘাতী নয়। পৃথিবীর সিংহভাগ দেশই তা করে থাকে। জানাতে চাই, ‘অন্তঃসারশূন্য গরম গরম কথাবার্তা দিয়ে উত্তেজিত’ করার পক্ষে আমরা নই। তবে একটি গণতান্ত্রিক সরকার কি তার পররাষ্ট্রনীতি পরিচালনা কোনো স্বচ্ছতার সঙ্গে করেছে? অথবা জনগণকে এর সঙ্গে সম্পৃক্ত করেছে? এ ব্যাপারে আমরা সরকারের বাস্তবভিত্তিক কর্মকাণ্ড ও বিভিন্ন পদক্ষেপ জানতে চাই। আমরা মনে করি, বাংলাদেশ সরকারের (সরকারি ও বিরোধী দল) এ কাজগুলো অবিলম্বে করা দরকার: ১. জয়েন্ট এক্সপার্ট কমিটি গঠন ও যৌথভাবে টিপাইমুখের বিভিন্ন আনুষঙ্গিক প্রভাবের ওপর যৌথ সমীক্ষা চালানো। দরকার হলে আন্তর্জাতিক বিশেষজ্ঞের সাহায্য নেওয়া; ২. বাংলাদেশের ওপর বাঁধে প্রভাবের বিজ্ঞানভিত্তিক রিপোর্ট না পাওয়া পর্যন্ত ভারতকে বাঁধের কাজ বন্ধ রাখার জন্য দৃঢ় অনুরোধ করা। (তথ্যমতে, আগামী দুই বছরের মধ্যে প্রকল্পের কাজ শেষ হবে বলে জানা গেছে); ৩. প্রকল্পের কাজ বন্ধ করার অনুরোধ রক্ষা না করলে ভারতকে জানিয়ে দেওয়া যে এমতাবস্থায় বাংলাদেশের ইন্টারন্যাশনাল কোর্ট অব আরবিট্রেশন যাওয়া ছাড়া আর কোনো উপায় নেই; ৪. বিরোধী দল এ ব্যাপারে নিজ দায়িত্ব পালনে যেন বিরত না থাকে। আমরা তাদের কাজ থেকে গঠনমূলক ভূমিকা চাই। যেমন—তারা নিজেরাই এক্সপার্ট কমিটি গঠন করে সমীক্ষা চালাতে পারে। সংসদে গিয়ে আলোচনার মাধ্যমে বিভিন্ন তথ্য জনসাধারণের সম্মুখে তুলে ধরতে পারে। এর সঙ্গে সঙ্গে সরকারি ও রাজনৈতিক মহলের উচিত, ভারতের পানিসম্পদ উন্নয়ন ও ব্যবস্থাপনার ওপর পর্যালোচনা করা।\nএর পর্যালোচনা করার প্রয়োজন এ কারণে, যেন বাংলাদেশ সজাগ থাকে তার নিজের সম্পদ ও নিরাপত্তা রক্ষায়। নাহরীন খান লিখেছেন, ভারত বরাকের ওপর আরও চারটি এবং ব্রহ্মপুত্রের ওপর ১২টি ড্যাম তৈরি করবে। করার উদ্দেশ্য হলো, ব্রহ্মপুত্র নদের প্রবাহকে মহানন্দা ও গঙ্গা হয়ে ভারতের পশ্চিম অঞ্চলের পানির প্রয়োজন মেটাতে (৭ জানুয়ারি, প্রথম আলো)। এ তথ্যে আমরা শঙ্কিত। আরও গভীরে এবং গবেষণায় দেখা যায়, ভারত ‘২০৫০: খাদ্য, জীবিকা ও নিরাপত্তা’ বলে যে প্ল্যান গ্রহণ করেছে, তার জন্য ভারতের পশ্চিমাঞ্চলে শিল্পায়ন ও কৃষি উৎপাদনের জন্য পানি অপ্রতুল। এ জন্য ব্রহ্মপুত্র অববাহিকা থেকে লিংক ক্যানেলের সাহায্যে পানির প্রবাহ মহানন্দা হয়ে গঙ্গা অববাহিকায় পানির প্রবাহ বাড়ানো দরকার। ভারত যদিও এ প্রজেক্টের অস্তিত্ব স্বীকার করে না এবং দাবি করে যে এটা এখনো ধারণাসংক্রান্ত পর্যায়ে রয়েছে।\nকিন্তু সত্য এই যে প্রকল্পটি চ্যালেঞ্জ প্রোগ্রাম অন ওয়াটার অ্যান্ড ফুড, ২০০৯-এর পৃষ্ঠপোষকতায় ইন্টারন্যাশনাল ওয়াটার ম্যানেজমেন্টের কৌশলগত বিশ্লেষণ শুরু করে দিয়েছে। প্রকল্পটি কার্যকর হলে এর সাহায্যে ব্রহ্মপুত্র অববাহিকার পানি সহজেই গঙ্গা অববাহিকায় স্থানান্তর করা যাবে। যদিও তা হবে বিশ্বস্বীকৃত নীতিমালা, যার দ্বারা ইন্টার-বেসিন ওয়াটার ট্রান্সফার পরিচালিত হয়, তাঁর প্রতি বৃদ্ধাঙ্গুলি প্রদর্শন।এ কথা পরিষ্কার যে ভারতের সঙ্গে অভিন্ন আন্তর্জাতিক নদীর পানি বণ্টন ও উন্নয়নের কূটনীতিতে ছোট দেশগুলো পেরে উঠছে না। ভারতও সে সুযোগ নিচ্ছে। ফারাক্কা বা তিস্তা ব্যারাজ তৈরির সময় ভারতের অসম্পূর্ণ হলেও আলোচনা কিছু কিছু রীতিমাফিকভাবেই অগ্রসর হয়েছে। যদিও যথার্থ তথ্য দেওয়ার ব্যাপারে গোপনীয়তা ও আলোচনায় অতিরিক্ত কালক্ষেপণের কৌশল অবলম্বন করে বাংলাদেশ বা নেপালের মতো দেশগুলোকে ভারত ফ্যাক্ট অ্যাকম্পলি অবস্থায় নিয়ে গেছে এবং তখন দেশগুলোর বিদ্যমান অবস্থায় যতটুকু দর-কষাকষি হয় তা-ই করতে হয়েছে। অবশ্য ভারত শক্তিশালী দেশ হিসেবে তার জাতীয় স্বার্থরক্ষা করতে নিজের ইচ্ছায় ছোট ও দুর্বল দেশগুলোর ওপর চাপিয়ে দিতে চাইবেই। অতিসম্প্রতি ডেভিল লেক দিলিমার সময় ইউএসএ চেষ্টা করেছিল ডব্লিউসিকে পাশ কাটিয়ে নিজের স্বার্থ উদ্ধার করতে। কিন্তু অপেক্ষাকৃত দুর্বল দেশ কানাডা সরকারের সফল কূটনীতি আমেরিকার উদ্দেশ্যকে বানচাল করে দেয়। দক্ষিণ এশিয়াতেও তা-ই দরকার।কাজেই ছোট কিংবা দুর্বল দেশ হলেই পার্শ্ববর্তী শক্তিশালী দেশের কাছে নতিস্বীকার করবে, সেটা ঠিক নয়। শক্তিশালী জাতি ও রাষ্ট্র গঠন, জনকল্যাণকর নীতি, বলিষ্ঠ পররাষ্ট্রনীতি আর সুদক্ষ কূটনীতির দ্বারা বহু ছোট রাষ্ট্রই পৃথিবীর ইতিহাসে আজও স্বাক্ষর রাখছে আর সফলতার সঙ্গে জাতীয় নিরাপত্তা রক্ষা করে চলেছে। পানির নিরাপত্তা আমাদের অবশ্যই করতে হবে। এ অঞ্চলেই পাকিস্তান সফলতার সঙ্গে ভারতের সঙ্গে পানি সমস্যার সমাধান করেছে। নেপাল পারেনি, আমরা পারিনি। যেমন বহুল আলোচিত গঙ্গার পানি চুক্তিতেই অতিরিক্ত শুষ্ক মৌসুমে বাংলাদেশ তার প্রয়োজনীয় পানি পাচ্ছে না। (কন্ট্রিবিউটিং ফ্যাক্টরস ইন দি অনগোয়িং ওয়াটার কনফ্লিক্ট বিটুইন বাংলাদেশ অ্যান্ড ইন্ডিয়া, টাফটস ইউনিভার্সিটি, ওয়াশিংটন, পৃ-৭)\nএ ক্ষেত্রে আমাদের যেসব পদক্ষেপ নেওয়া দরকার তা হলো: ১. জাতিকে ঐক্যবদ্ধ হতে হবে ২. পররাষ্ট্রনীতি চালনায় স্বচ্ছতা আনতে হবে ৩. চাই বলিষ্ঠ পররাষ্ট্রনীতি ৪. চাই দক্ষ কূটনীতিবিদ ৫. পানিসম্পদ আর এর উন্নয়নের ওপর প্রচুর গবেষণা ৬. বিভিন্ন বিশ্ববিদ্যালয়ে পানি ব্যবস্থাপনা বিভাগের সূচনা করা। সবচেয়ে বড় প্রয়োজন হবে আমাদের সার্বক্ষণিক প্রস্তুতি এবং প্রচণ্ড দর-কষাকষি করার ক্ষমতা। মনে রাখতে হবে, জাতীয় স্বার্থের প্রশ্নে কোনো রাষ্ট্রই কোনো প্রকার ছাড় দিতে প্রস্তুত নয়। ভালোবেসে, করুণা করেও নয়। তবে এখানে একটি কথা জরুরি, যে যার জাতীয় স্বার্থ রক্ষা করেই পররাষ্ট্রনীতি প্রণয়ন করে। তবে দক্ষিণ এশিয়ার সর্ববৃহৎ রাষ্ট্র যদি শুধু নিজের সংকীর্ণ স্বার্থের কথাই ভাবে, তবে সেটাও তার জন্য সুখকর হবে না। স্থিতিশীল সমৃদ্ধ বাংলাদেশ ভারতের জাতীয় স্বার্থের জন্য প্রয়োজন। বাংলাদেশের স্বার্থের সঙ্গে ভারতের স্বার্থও জড়িত—এ কথাটা ভারতের মনে রাখলে সম্পূর্ণ দক্ষিণ এশিয়ার জন্য শুভ সংবাদ।\nসর্বশেষে আবারও বলতে চাই যে বাংলাদেশ জেগে উঠুক। নিজের সম্পদ আর নিরাপত্তা রক্ষায় মনপ্রাণ নিবেদিত করুক, এই আমার প্রার্থনা।\nদিলারা চৌধুরী: রাষ্ট্রবিজ্ঞানী।\nসিপিবির বিকাশ সাহা মারা গেলেন যেভাবে\nআদিবাসী আন্দোলন প্রসঙ্গ ও কিছু কথা\nদুর্গাপুরে রাশিমণি মেলায় সিপিবি‘র আলোচনা সভা\nনানকার বিদ্রোহ এবং শোষণমুক্ত কৃষক\nমৃত্যুহীন কৃষক আন্দোলন তেভাগা ৭০


করোনার অজুহাতে নৈরাজ্যে মেতেছে গণ পরিবহণ! করোনার অজুহাতে নৈরাজ্যে মেতেছে গণ পরিবহণ! – shangbad24\nবুধবার, ০২ ডিসেম্বর ২০২০, ০৭:১৪ পূর্বাহ্ন\nকরোনাকালীণ সময়ে স্থবির হয়ে পড়েছে বিশ্ব। উন্নয়নশীল দেশের কাতারে থাকা বাংলাদেশেও এর বিরুপ প্রভাব পড়েছে। অর্থনীতির চাকা সচল রাখতে ইতোমধ্যই খোলা হয়েছে হাট বাজার, ব্যাংক ও সরকারি অফিস । দীর্ঘ সময় বন্ধ থাকার পর বেশ কিছু শর্ত সাপেক্ষে সামাজিক দূরত্ব মেনে চলাচলের অনুমতি দেয়া হয়েছে গণ পরিবহণ। সামাজিক দূরত্ব বজায় রাখলে তুলনামূলক কম যাত্রী পরিবহনের প্রশ্নে প্রচলিত ভাড়ার উপর ৬০ শতাংশ বৃদ্ধি করে প্রজ্ঞাপনও জারি করা হয়েছে গত মে মাসের ৩১ তারিখে।\nপ্রজ্ঞাপন জারির শুরুর দিকে গণ পরিবহণ গুলো নিয়ম মেনে যাত্রী পরিবহণ করলেও কিছুদিন পরেই পাল্টে যায় চিত্র। প্রজ্ঞাপনে উল্লেখিত নিয়ম নীতির তোয়াক্কা না করেই নিজেদের ইচ্ছা মতো ভাড়া আদায় ও যাত্রী পরিবহণ করা হচ্ছে বাস গুলোতে। এতে করে চরম নৈরাজ্যর সৃষ্টি হয়েছে গণপরিবহনে। যাত্রীরা পড়েছেন স্বাস্থ্য ঝুঁকিতে।\nকরোনাভাইরাস মহামারীর মধ্যে কম যাত্রী তুলতে হবে বলে মালিকদের ক্ষতি পোষাতে আন্ত:জেলা ও দূরপাল্লা এবং নগর পরিবহনের বাস ও মিনিবাসের ভাড়া ৬০ শতাংশ বাড়ানোর সিদ্ধান্ত দিয়েছে সরকার। যদিও প্রথমে বাংলাদেশ সড়ক পরিবহন কর্তৃপক্ষ-বিআরটিএ বাস ভাড়া ৮০ শতাংশ বাড়ানোর সুপারিশ করলেও তা নিয়ে আপত্তি করেছিল ভোক্তা ও নাগরিক অধিকার সংগঠনগুলো।\nশেষ পর্যন্ত ভাড়া ৬০ শতাংশ বাড়িয়ে সড়ক পরিবহন ও মহাসড়ক বিভাগের পক্ষ থেকে ৩১ মে প্রজ্ঞাপন জারি করা হয়। প্রজ্ঞাপনে বলা হয়, “কোভিড-১৯ এর বিস্তার রোধে শর্তসাপেক্ষে সীমিত পরিসরে নির্দিষ্ট সংখ্যাক যাত্রী নিয়ে স্বাস্থ্যবিধি নিশ্চিত করে আন্ত:জেলা ও দূরপাল্লার চলাচলকারী বাস ও মিনিবাসের ভাড়া পুনঃনির্ধারণ করা হল।\nপ্রজ্ঞাপনে ভাড়া বাড়ানোর পাশাপাশি স্বাস্থ্যবিধি মেনে চলতে বেশ কিছু শর্ত উল্লেখ করা হয়। এরমধ্য রয়েছে:\n>> একজন যাত্রীকে বাস/মিনিবাসের পাশাপাশি দুইটি আসনের একটি আসনে বসিয়ে অন্য আসনটি অবশ্যই ফাঁকা রাখতে হবে। স্বাস্থ্যবিধি অনুসারে শারীরিক ও সামাজিক দূরুত্ব বজার রাখতে হবে। কোনোভাবেই সংশ্লিষ্ট মোটরযানের রেজিস্ট্রেশন সার্টিফিকেটে উল্লেখিত মোট আসন সংখ্যার অর্ধেকের বেশি যাত্রী বহন করা যাবে না এবং দাড়িয়ে কোনো যাত্রী বহন করা যাবে না।\n>> বিদ্যমান হারে প্রচলিত ভাড়ার চার্টে যে ভাড়া আছে, তার সঙ্গে এবারের বৃদ্ধির হার যোগ করে নতুন ভাড়া নির্ধারিত হবে।\n>> স্বাস্থ্যসেবা বিভাগ এবং স্বাস্থ্য অধিদপ্তরের দেওয়া নির্দেশনা যথাযথভাবে অনুসরণ করে বাস ও মিনিবাস চালাতে হবে।\n>> অনুমোদিত ভাড়ার হার করোনাভাইরাসের এই সংকটের সময়ই প্রযোজ্য হবে। এ সংকট কেটে গেলে আগের ভাড়ার হার প্রযোজ্য হবে।\nকিন্তু দু:খ জনক হলেও সত্য যে, প্রজ্ঞাপনে জারি করা বিশেষ বিশেষ শর্তের কোনটিই মানা হচ্ছেনা গণ পরিবহনে। করোনা কালে একজন যাত্রীকে বাস/মিনিবাসের পাশাপাশি দুইটি আসনের একটি আসনে বসিয়ে অন্য আসনটি ফাঁকা রাখার শর্ত এখন যেনো ভুলেই গেছেন গণ পরিবহন সংশ্লিষ্টরা। পাশাপাশি আসন গুলোতে আগের মতোই দুইজন করে যাত্রী বসানো হচ্ছে। ডাবল ভাড়া দিয়ে ডাবল সিটে দুজন যাবো কেন? এমন প্রশ্ন করে কেউ প্রতিবাদ করলে তার উপর চড়াও হচ্ছেন পরিবহণ শ্রমিকরা।\nএদিকে স্বাস্থ্যবিধি অনুসারে শারীরিক ও সামাজিক দূরুত্ব বজার রেখে মোট আসন সংখ্যার অর্ধেকের বেশি যাত্রী বহন করা যাবে না এবং দাড়িয়ে কোনো যাত্রী বহন করা যাবে না মর্মে প্রজ্ঞাপনে শর্তারোপ করা হলেও মহাসড়কে চলাচল কারী আন্ত:জেলা ও দূর পাল্লার বাস গুলোতে উপচে পড়া ভির লক্ষ করা যাচ্ছে। অধিকাংশ চালক ও সহকারী মাস্ক ব্যবহার করছেন না। যাত্রী ওঠা নামার সময় হ্যান্ড সেনিটাইজার ছিটানোর কোন বালাই নেই।\nএমনিতেই সাধারণ মানুষ আর্থিক দুরবস্থায় রয়েছে, তার ওপর এই অতিরিক্ত ভাড়া যাত্রীদের কাছে ‘মড়ার উপর খাঁড়ার ঘা’ হয়ে দেখা দিয়েছে। দুই মাস বন্ধ থাকার লোকসান পোষাতে বাস কর্তৃপক্ষ অতিরিক্ত ভাড়া আদায়ে রীতিমতো বেপরোয়া হয়ে উঠেছে। দেশের বিভিন্ন জায়গায় পরিবহন শ্রমিক ও কনডাক্টরদের সঙ্গে যাত্রীদের স্বাস্থ্যবিধি ও ভাড়া নিয়ে বাকবিতন্ডা ও হাতাহাতির ঘটনাও ঘটছে প্রতিনিয়তই।\nএদিকে করোনা সংকটে গণপরিবহনে ৬০ শতাংশ বর্ধিত বাসভাড়া অবিলম্বে প্রত্যাহার করে আগের ভাড়া বহাল রাখার দাবি জানিয়েছে বাংলাদেশ যাত্রীকল্যাণ সমিতি। চলতি মাসের ১১ তারিখে গণমাধ্যমে পাঠানো এক বিবৃতিতে সংগঠনের মহাসচিব মো. মোজাম্মেল হক চৌধুরী জানান, করোনা সংকট রয়ে গেলেও দেশে এখন কোনো গণপরিবহনে স্বাস্থ্যবিধি মানা হচ্ছে না। যেসব শর্ত অনুসরণ করে বর্ধিত ভাড়া আদায়ের কথা বলা হয়েছিল, তার কোনোটাই মানা হচ্ছে না বাসগুলোতে। সেই পুরনো কায়দায় গাদাগাদি করে যাত্রী বহন করা হচ্ছে। আবার এই করোনাকালে ক্ষতি পুষিয়ে নেয়ার জন্য সরকারের বর্ধিত ৬০ শতাংশ ভাড়ার চেয়েও অধিকাংশ রুটে বেশি ভাড়া আদায় করা হচ্ছে। এতে করোনা সংকটে কর্মহীন ও আয় কমে যাওয়া দেশের সাধারণ মানুষের যাতায়াত দুর্বিষহ হয়ে উঠেছে।\nসড়ক পরিবহন কর্তৃপক্ষের (বিআরটিএ) চেয়ারম্যান নূর মোহাম্মদ মজুমদার কয়েকদিন আগে গণমাধ্যমকে জানিয়েছেন, কিছু কিছু লোকাল বাস অতিরিক্ত যাত্রী নিচ্ছে, ভাড়া বেশি নিচ্ছে- এ অভিযোগ পাওয়া গেছে। তাদের ধরতে ভ্রাম্যমাণ আদালতের মাধ্যমে অভিযান চালানো হচ্ছে। তবে ম্যাজিস্ট্রেট-স্বল্পতায় সারাদেশে সমানভাবে অভিযান চালানো যাচ্ছে না। জেলা প্রশাসকদের চিঠি দেওয়া হয়েছে অভিযান চালাতে।\nএদিকে করোনার কারণে বাড়ানো ভাড়া প্রত্যাহারের বিষয়ে বিআরটিএ চেয়ারম্যান বলেছেন, সরকারের সিদ্ধান্ত ছাড়া বাসে অর্ধেক আসন খালি রাখার শর্ত তুলে নেওয়া সম্ভব নয়। এ ছাড়া বাড়তি ভাড়া কমানোও যাবে না।\nতাহলে দেশের পরিবহণ খাতের এই যখন অবস্থা তখন সাধারণ যাত্রীরা প্রশ্ন তুলেছেন, করোনাকালে অর্ধেক আসন খালি রাখার শর্তে ভাড়া বেড়েছিল; কিন্তু এখন দেখা যাচ্ছে কোনো সিটই খালি নেই। তাহলে বাড়তি ভাড়ার পক্ষে যুক্তি কী?\nতাই আমি মনে করি পরিবহণ সেক্টরে শৃঙ্খলা ফিরিয়ে আনা এখন সময়ের দাবিতে পরিনত হয়েছে। জারিকৃত প্রজ্ঞাপনের পূর্ণ বাস্তবায়ন অথবা পূর্বের নিয়ম বহাল রাখাই হতে পারে এর সমাধান। তবে করোনা কালে আগের মতো গনপরিবহনে গাদাগাদি করে যাত্রি পরিবহণ স্বাস্থ্য ঝুঁকিতে ফেলতে পারে নাগরিকদের। তাই প্রজ্ঞাপনের নিয়ম মেনে গণ পরিবহন চলচলে সরকারের কঠোর পদক্ষেপ নিতে হবে এখনি। সেই সাথে বাড়াতে হবে নজরদারি। পরিবহণ কর্তৃপক্ষ, প্রশাসন ও সাধারণ যাত্রী সকলের প্রচেষ্টায় আসতে পারে সমস্যার সুন্দর একটি সমাধান।#\nমো. খালিদ হাসান\nসংবাদকর্মী ও কলামিষ্ট


ফরেক্সে ট্রেড করুন এবং আপনার সময় ব, অপশন ট্রেড\nজুলাই 28, 2019 ফরেক্স ট্রেডিং করে আয় লেখক সোহানী আহমেদ 9888 দর্শকরা\nকুঁড়ের_বাদশা বলেছেন: পড়িলাম ফরেক্সে ট্রেড করুন এবং আপনার সময় ব আর ইউটবের ভিডিও পরে দেখুমনি । এবার সাধু -সন্যাসী হয়ে যাবো।\nউদাহরণস্বরূপ, এমন একটি বাজি থাকতে পারে যা নির্ধারণ করে যে দল প্রথমার্ধে এবং পুরো খেলা উভয়ই জিতেছে। এই পূর্বাভাসের তুলনায় আরো অনেক কঠিন ম্যাচটির ফলাফল, তাই বুকমার্কগুলি সম্ভাব্যতার ব্যয়ে এই ধরণের বিটগুলিতে মানুষের মনোযোগ আকর্ষণ করে। বড় জয়. পরেরবার আমরা ২ গুন লট সাইজে ট্রেড ওপেন করবো। অর্থাৎ ২ ডলার প্রতি পিপ্স। এখানে যদি ৫০ পিপ্স লাভ হয়, তবে $১০০ লাভ হবে। অর্থাৎ আগের ট্রেডের $৫০ লস রিকভার তো হলই, বরং ২য় ট্রেডেও অতিরিক্ত $৫০ হল।\nফরেক্সে ট্রেড করুন এবং আপনার সময় ব - নবাগত ফরেক্স ট্রেডারদের জন্যে কিছু উপদেশ\nবিটকয়েন ব্যক্তিগত বেনামী ক্রিপ্টো মুদ্রার ভক্তদের জন্য একটি চমৎকার পছন্দ। সবকিছু ভেজা অনুরূপ দৃশ্যকল্প অনুযায়ী যেতে পারেন। কাঁটা একটি বেনামী ক্রিপ্টো মুদ্রা, যার জনপ্রিয়তা অবিশ্বাস্যভাবে দ্রুত গতিতে ফরেক্সে ট্রেড করুন এবং আপনার সময় ব বৃদ্ধি পেয়েছে। যদি মেনরো সত্যিকার অর্থে বেনামী ক্রিপ্টো মুদ্রার বাজারে আধিপত্য করে, তবে এটি ঘটেনি। কৃষি মন্ত্র্রণালয়ের বার্ষিক প্রতিবেদন প্রস্তুত কাজে যাবতীয় তথ্য সরবরাহ ও সহায়তা প্রদান।\nআপনি খুবই অধৈর্য্য। শেয়ার কেনার পর আর ধৈর্য্য ধরতে পারেন না।\nকাহ্নাঞিঁ সম্ভোগ কারণে। লক্ষ্মীকে বুলিল দেবগণে ॥ এই উইন্ডো আকারে আকার পরিবর্তন করা যাবে এবং আপনি পড়তে পারেন হিসাবে এটি প্রশস্ত করা। উপরন্তু, ক্যালিবার প্রোগ্রামটিতে বেশ কয়েকটি সেটিংস রয়েছে যার সাহায্যে আপনি বইটির আকার এবং তার আকার পরিবর্তন করতে পারেন।\nবেকারত্ব (বেকারত্ব)। নিম্ন কর্মসংস্থান অর্থনৈতিক ক্ষমতার underutilization মানে। আদর্শভাবে, শ্রম চাহিদা ও সরবরাহ সবসময় একই হওয়া উচিত। সায়হাম টেক্সটাইল: বস্ত্র খাতের এ কোম্পানির এজিএম আগামী ১৪ ডিসেম্বর সকাল সাড়ে ১২টায় কোম্পানির ফ্যাক্টরি প্রাঙ্গন, হবিগঞ্জ অনুষ্ঠিত হবে।\nscalpers মধ্যে পাঁচ এবং দশ পিপ (পেনিসমূহ ভগ্নাংশ) জড়িত ব্যবসা অনেক লাভ লক্ষ্য. লেনদেন আবহ যখন তারা দ্রুত এবং উন্মত্তবৎ কাজ. মান প্রচুর বিক্রী করছে, এই ফরেক্সে ট্রেড করুন এবং আপনার সময় ব ক্ষুদ্র লাভ আপ যোগ করুন. এক অনেক দাম জন্য এক পিপ উপর তৈরি গড় $ 10 এবং পাঁচ পিপ জড়িত হয়, $ 50 একটি একক বাণিজ্য করা যেতে পারে. এই বাণিজ্য সফলভাবে একটি ট্রেডিং সময়ের মধ্যে দশ বার তৈরি করা হয়, ব্যবসায়ী $ 500 দ্বারা মুনাফা করতে পারেন. অবশ্যই, সবকিছু সঠিকভাবে এবং কোন সমস্যা ছাড়া যায়. কখনও কখনও শুধু একটি একক অবস্থান ড্রেন নিচে বিভিন্ন বিজয়ী অবস্থানের মাধ্যমে লাভ হয়. ডাব্লিউ এফ বি – সম্মানিত সাধারন সম্পাদক জনাব আইয়েম সাংখাভাসি১\nআপনি একটি হাতুড়ি নির্মাণ করার জন্য একটি বিশাল সেলাই অভিজ্ঞতা প্রয়োজন হয় না, এবং সব অপারেশন একটি পরিবারের সেলাই মেশিনে সহজে সঞ্চালিত হয়। 10 মিমি একটি মোড় সঙ্গে উপাদান সব প্রান্ত ভাঁজ। যেহেতু সর্বাধিক লোড স্লিটের প্রান্তে কাজ করবে, তাই এই স্থানে অতিরিক্ত জিগজ্যাগ সেলাই আরও টেকসই থ্রেড তৈরি করতে হবে। যাইহোক, অনেক লোক এখন ঠিক একই অবস্থানে (আমি চিঠি থেকে জানি), যার জন্য মাইক্রোপ্রসেসর প্রযুক্তিতে "অনুপ্রবেশ" কেবল কিছুটা "বীর্য" হয়ে ওঠেনি, কিন্তু জীবনের সবচেয়ে গুরুত্বপূর্ণ প্রয়োজন যা বোঝা যায়, কারণ এম / কন্ট্রোলার তারা প্রায় বা আরও কম আধুনিক, ছোট আকারের (এবং কেবল নয়) সরঞ্জামগুলির অংশ (এবং "জঙ্গলে আরও দূরে, আরো অগ্নিকুণ্ড" . )।\nআমি তাঁর বক্তব্যের তীব্রতায় রীতিমত মুষড়ে পড়ি। আমি বলি, “কি করেছি আমি ঠিক বুঝতে পারছি না!” রাজ্য নিয়ন্ত্রণ - এই ক্ষেত্রে, সাইপ্রাস হবে। এটা অফিস যে নিয়ামক অবস্থা ও বেশী যে তাদের উপেক্ষা এবং পরিচালকদের ফরেক্সে ট্রেড করুন এবং আপনার সময় ব এবং সংকেত স্রাব বর্তনী ব্যবহার পরিচালনা ভাগে ভাগ করা যায়।


কেন ব্যবহারকারীদের নগ্ন ছবি চাইছে ফেসবুক? - The Article 24\nকেন ব্যবহারকারীদের নগ্ন ছবি চাইছে ফেসবুক?\nটেক আর্টিকেল: সামাজিক যোগাযোগ মাধ্যমে অনেক ভাবেই আমাদের গোপন সময়ের ছবি ভাইরাল হয়, সেক্ষেত্রে আমরা বিপদে পড়ে যাই।অনেক সময় আইডি হ্যাকড হয়ে বা ব্ল্যাকমেইল করার জন্য অনেকে এসব ফাঁস করে থাকে। কিন্তু ফেসবুক কেন হঠাৎ করেই ব্যবহারকারীদের নগ্ন ছবি চাইছে? এতে অনেকেই বিক্ষুব্ধ হলেও আসলে আমাদের উপকারের জন্য এই ছবির রাখার উদ্যোগ নিয়েছে ফেসবুক।\nএর মাধ্যমে প্রতিশোধমূলক ভাবে একজন আরেকজনের নগ্ন ছবি পোস্ট করার ঘটনা রুখে দিতেই এই উদ্যোগ।\nফেসবুক কর্তৃপক্ষ অস্ট্রেলিয়াতে এই প্রক্রিয়াটি পরীক্ষা করেছে। এখন তারা যুক্তরাজ্য, যুক্তরাষ্ট্র এবং কানাডাতে এই পরীক্ষা শুরু করতে যাচ্ছে। নিউজবিটকে ফেসবুকের একজন মুখপাত্র জানিয়েছেন, এখন ব্রিটেনের মানুষদের জন্য বিষয়টি উন্মুক্ত করা হয়েছে।\nফেসবুকের অ্যান্টিগন ডেভিস স্বীকার করেন যে, “যখন ফটো-ম্যাচিং প্রযুক্তির বিষয় জড়িত তখন ১০০% নিশ্চয়তা দেয়া যাবে না। কারণ ছবিকে বিকৃত করা সম্ভব তাই মূল ছবি থেকে সেগুলো আলাদা হতে পারে। কিন্তু তিনি বলছেন তারা ভালো ফল পাচ্ছেনা।\n২০১৫ সালে চালুর পর থেকে ব্রিটেনের রিভেঞ্জ পর্ণ হেল্প-লাইন বছর বছর এ ধরনের ঘটনার সংখ্যা বেড়ে যাওয়ার রিপোর্ট দেখতে পেয়েছে। চালুর পর ২০১৫ সালে এই হটলাইনে এ ধরনের পাঁচশোর বেশি রিপোর্ট পেয়েছে। আর ২০১৭ সালে এ ধরনের রিপোর্ট এসেছে ১০০০-এর বেশি।\nPosted in তথ্যপ্রযুক্তি, স্লাইড\nএমপি কন্যা নন, তিনি মানসিক রোগী\nরাজধানীতে ট্রাফিক আইন না মানায় ৪৬০৯টি মামলা\nমিয়ানমারে ঘৃণামূলক কনটেন্ট: ব্যর্থতা স্বীকার করেছে ফেসবুক\n‘ইতিহাসে বর্বরোচিত ৩ হত্যাকাণ্ডের সঙ্গে জিয়া পরিবার জড়িত’: কামরুল


আমি ব্লগগার্ডকে ঘৃণা করি | Martech Zone\nশেঠ আছেaপোস্ট তাঁর সাইটে যা আমাকে এটি লিখতে স্মরণ করিয়ে দিয়েছে।\nআমি ব্লগিং পছন্দ করি। কিন্তু আমি ঘৃণা করি ব্লগগার্ডস। এটি এমন একটি নতুন শব্দ যা আমি ব্লগারদের জন্য লিখেছিলাম যারা ব্লগের পক্ষে খুব অলস - তবে কেবল কখনও কখনও অন্য শব্দের শব্দের জন্য শব্দটিকে পুনরায় সাজিয়ে তুলবে। এটি অলস এবং এটি বেশ চুরির কারণ হিটগুলি কেবল এটির পৃষ্ঠায় মূল ব্লগারের পরিবর্তে তৈরি করতে পারে। এখন, আপনার যদি কথোপকথনে যোগ করতে ইচ্ছুক কোনও বিরোধী বা সমর্থনমূলক বক্তব্য থাকে - এটি ব্লগিংয়ের জন্য! এটি ব্লগস্ফিয়ারে কথোপকথন।\nআপনি যদি কেবল নিজের ব্লগের পাঠকদের অন্য কোনও ব্লগের দিকে ইঙ্গিত করতে চান তবে গুগল রিডার ব্যবহার করুন এবং 'তারকাচিহ্নিত' নিবন্ধগুলি দেখানোর জন্য তাদের জাভাস্ক্রিপ্ট ইনস্টল করুন (আমার হোম পৃষ্ঠার সাইডবারটি দেখুন)। এগুলি নিবন্ধগুলির লিঙ্ক যা আমি মনে করি যেগুলি গুরুত্বপূর্ণ - তবে আমি সিদ্ধান্ত নিয়েছি আমার সাথে কথোপকথনে যোগ করার মতো কিছুই নেই।\nব্লগারের পক্ষে অন্যান্য ব্লগারদের মতো হওয়ার চেষ্টা করা এত সহজ, কেবলমাত্র এত বেশি ইনপুট পাওয়া যায় বলে। প্রতিহত করা! - শেঠ গডিন\nপরবর্তী স্তরের চেয়ে কম ব্লগগার্ডস সমষ্টিবিদরা। এগুলি এমন সাইটগুলি যা আপনার কন্টেন্টটিকে কেবল স্ক্র্যাপ করে তাদের সাইটে এনে দেয়। এই স্কাম-সাকারগুলি হাস্যকর। আমি মনে করি এটি চৌর্যবৃত্তির কম নয়। অবশ্যই - আপনার পোস্ট করা পৃষ্ঠায় তাদের আবার একটি লিঙ্ক রয়েছে তবে তারা ইতিমধ্যে আপনার সামগ্রীতে অর্থ উপার্জন করেছে। এটি চুরি, সরল এবং সাধারণ।\nআপনি যদি ভাবেন যে আমরা কীভাবে এটি লড়াই করতে পারি, দয়া করে এটিতে মন্তব্য করুন। আমি এটা থামাতে চাই!\nআপডেট: Copyblogger একটি ব্লগগার্ড সনাক্ত করেছে। টেলিগ্রাফ সাইট অনুযায়ী জমা দেওয়ার প্রক্রিয়াতে এটি একটি ত্রুটি ছিল।\nআপডেট: অজয় ডি'সুজার সামগ্রী চুরি হয়েছে\nট্যাগ্স: বিষয়বস্তু মার্কেটিংকপিরাইটবিষয়বস্তু curatingচুরি করা বিষয়বস্তুকন্টেন্ট গ্রহণ\nসাধারণ গ্রাহক পরিষেবা\nআগস্ট 26, 2006 বিকাল 6:44 এ\nসাম্প্রতিক বলার উদাহরণ সহ আপনার এই সময়োপযোগী পোস্টটি আপডেট করা উচিত। আমি বোঝাতে চাইছি যে কোনও পত্রিকা কতবার একটি ব্লগারকে স্ক্র্যাপ করতে পারে?\nআগস্ট 26, 2006 বিকাল 6:52 এ\nব্লগগার্ডস, আমাকে এটি মনে রাখতে হবে।\nআমি ব্লগিং বিশ্বে কপিরাইট এবং বিষয়বস্তু চুরির সমস্যাগুলির সাথে অনেকটা মোকাবিলা করি, এটি এখন আমার অন্যতম প্রধান ফোকাস।\nযদিও এটি একটি বিস্ময়কর বিশ্বের। কিছু ভাগ করে নেওয়া এবং পুনঃব্যবস্থা করা প্রত্যাশিত তবে কেউ যদি এতে মৌলিকতা যোগ না করে তবে সাধারণত চিত্কার হয়। একটি কেবল পুনরাবৃত্তি নয়, নির্মাণ করার আশা করা হচ্ছে।\nঅবশ্যই অবদান অবশ্যই একটি প্রয়োজন।\nএটাই আমি দেখছি। দ্বিধায় নির্দ্বিধায়\nআগস্ট 26, 2006 বিকাল 7:07 এ\nজোনাথন, আমি 100% সম্মত!\nআগস্ট 27, 2006 বিকাল 5:38 এ\nআমি জানি না ব্লগগার্ডস বা স্প্যাম সংশ্লেষকদের লড়াই করা কতটা সম্ভব।\nআপনি .htaccess ব্যবহার করলে সমষ্টিকারীদের থামানো যেতে পারে। তবে এগুলি প্রতিটি একক সংস্থার জন্য করা দরকার।\nব্লগগার্ডস, আমি সন্দেহ করি যেহেতু তারা অলস মানুষ তাই অন্যের বিষয়বস্তু চুরি করে না! এক্স(\nসেপ্টেম্বর 2, 2006 এ 11: 34 PM\nওহ মানুষ, আরেকটি দুর্দান্ত পোস্ট 😀\nসম্প্রতি, আমি একটি সাইট পেয়েছি যা প্রোব্লগার.টনার পোস্টের শব্দটিকে শব্দের জন্য অনুলিপি করে ছিল। তারপরে যখন আমি ফিরে এসেছি, তিনি ফিড একগ্রিগেটর ব্যবহারের জন্য ক্ষমা চেয়ে সে সব মুছে ফেলতেন - তখন তিনি আবার অন্য সাইটগুলি অনুলিপি করতে ফিরে গেলেন! স্কাম জারজ =\n7 ডিসেম্বর, 2006 এ 11: 49 PM\nআপনি বলছেন, "এটিâ ?? এটি একটি নতুন শব্দ যা Iâ ?? লিখেছেন ..."\n'ব্লগগার্ড' আর্থার ক্রোনোসের একটি ট্রেডমার্ক, যা বহু বছর ধরে ব্যবহৃত হয়। * আসল *, * আসল * এবং ব্লগগার্ডের একমাত্র * অ্যাডভেঞ্চারসের জন্য, ব্লগগার্ড.কম এ যান এবং সরাসরি স্কুপ পান।\nএবং এই দাবিগুলি হিসাবে আপনি করেছেন, কেন এগুলি অবশ্যই নিন্দিত নিন্দা, কলুষিত ছদ্মবেশ এবং গুরুতর ভুল উপস্থাপনা, সন্দেহ নেই। তবে আমি নিশ্চিত আপনি এটি একটি সুন্দর উপায়ে বোঝাতে চেয়েছিলেন।\n7 ডিসেম্বর, 2006 এ 11: 55 PM\nআমি এটা খুব সুন্দর উপায়ে বোঝাতে চেয়েছিলাম, আর্থার! আমি খুব খুশি যে:\nশব্দটি কখনই পূর্ণ বাষ্পে যায় নি!\n২. আপনি আপনার ট্রেডমার্ক সম্পর্কে খুব সুন্দর!\nআপনি যদি অফিসিয়াল ব্লগগার্ড হন তবে আমি আপনাকে নিশ্চয়তা দিতে পারি যে আমি আপনাকে ঘৃণা করি না!\nপিএস: আমি মবিয়াস মেগাটার খেলছেন এমন একটি ভিডিও কোথায় পাব?\n28 অক্টোবর, 2007 4:21 পূর্বাহ্ণ\nহুমম… ব্লগগার্ডস আয়ে?\nঠিক আছে তবে ব্লগ সমষ্টিবিদগণ অবশ্যই ... (ড্রাম রোল) ব্লগ্যাগেটর (আতশবাজি, পান্ডোমোনিয়াম, দ্রুত বিবর্ণ) হতে হবে!\nহুঁ, ব্লগগেটরের জন্য মাত্র সাতটি পোস্ট, খারাপ নয়, খারাপ নয়, আসল উইজেট পাচ্ছেন


মনের চোখ দিয়ে কল্পনা করতে অক্ষম ছিলেন ওয়াল্ট ডিজনি!\nএপ্রিল ১০, ২০১৯ ১৫:৩৮\nবেশিরভাগ লোকেরা তাদের চোখ বন্ধ করে এবং তাদের মাথার ভেতরে নানা ধরণের ছবি আঁকতে পারে। যেমন ভেড়ার সংখ্যা গণনা করা বা প্রিয়জনের মুখ কল্পনা করা।\nকিন্তু পিক্সার ও ওয়াল্ট ডিজনি অ্যানিমেশন স্টুডিওর সাবেক সভাপতি এড ক্যাটমুল অ্যাফান্টাসিয়ায় আক্রান্ত। অ্যাফান্টাসিয়া এমন এক মানসিক সমস্যা যার কারণে আক্রান্ত ব্যক্তি তার মনের ছবিগুলোকে কল্পনায় একেবারেই দেখতে পারেননা।\n৭৪ বছর বয়সী এডের মতে, তার "মনের চোখ অন্ধ"।\nএড ক্যাটমুল তার সাবেক কর্মী ও বিশ্বসেরা অ্যানিমেটরদের বিস্ময়কর জরিপে এমন নানা তথ্য জানতে পেরেছেন।\nতার ওপর ভিত্তি করে এড থ্রিডি গ্রাফিক্সে বিপ্লব আনেন, এবং তিনি বক্ররেখার পৃষ্ঠতলকে অ্যানিমেশন করার একটি পদ্ধতি বের করেন। যেটা এই শিল্পের একটি আদর্শ হয়ে দাঁড়িয়েছে।\nএড, প্রথম তার এই সমস্যার ব্যাপারে জানতে পারেন, যখন তিনি তার সহকর্মীর সঙ্গে তিব্বতি ধ্যান করেন।\nএই ধ্যানের মূল অংশ জুড়ে ছিল ভিজুয়ালাইজেশন বা কল্পনায় ছবি দেখা। তখনই তিনি বুঝতে পারেন তার মস্তিষ্ক অন্যদের থেকে আলাদা।\nধ্যানের সময় এডকে একটি গোলকের ছবি কল্পনায় দেখতে বলা হয়।\nএড বলেন, "আমি বাড়ি গিয়ে চোখ বন্ধ করেছিলাম ... আমি কিছু দেখতে পাইনি। এবং এর পরের পুরো সপ্তাহ ধরে আমি এই গোলকটি দেখার চেষ্টা করেছি।"\nতিনি সহকর্মীদের সাথে কথা বলে জানতে পেরেছিলেন যে কিছু অ্যানিমেশন শিল্পীদের মানসিক ছবি তৈরির ক্ষমতা এতোটাই বেশি থাকে যে, চোখ খোলার পরও সেই চিত্রটি তারা দেখতে পায়।\nএড মনে করেন: "এটি বেশ আকর্ষণীয়, সম্ভবত এই গুণটি তাদের শিল্পী করে তোলে।"\nকল্পনায় ছবি আঁকতে পারেননা অস্কারজয়ী অ্যানিমেটর গ্লেন কেইন\nআবার বিষয়টি পুরোপুরি উল্টোও হতে পারে। বিশ্বের শ্রেষ্ঠ অ্যানিমেশন শিল্পীদের অনেকেই মনে কোন ছবি আঁকতে পারেননা।\nতাদের মধ্যে একজন গ্লেন কেইন। যিনি একজন অস্কারজয়ী এবং মৎস্য-কন্যা, দ্য লিটল মারমেইডের মূল চরিত্র এরিয়েলে চরিত্রটি তারই আঁকা। অথচ তিনি কল্পনায় ছবি আঁকতে পারেননা।\nএড বলেন, "কেইন পুরোই আলাদা, তিনি ইতিহাসের শ্রেষ্ঠ এনিমেটরদের একজন, যিনি হাতে একে অ্যানিমেশন করতেন।"\n"কেইন জানিয়েছেন যে তিনি কখনোই কল্পনা করতে পারেন না।"\nএড বলেন: "যখন তিনি প্রথমে লিটল মারমেইড এঁকেছিলেন তার সেই ড্রয়িংটি অনেকদিন কাগজের স্তূপে পড়ে ছিল।"\n"এবং তারপর তিনি এটি নিয়ে আরও কাজ করা শুরু করেন এবং ড্রয়িংটিকে একটি দৃষ্টিনন্দন শিল্পকর্মে পরিণত করেন।"\n"এবং এখন তিনি একটি বিষয় নিয়ে বেশ সচেতন আর সেটা হল দিন শেষে তিনি তার কাজটাকে বোঝেন, সেটাকে কিভাবে করতে হয় তার সঠিক উপায় জানান।"\n"তার মানে তিনি তার মনের গভীরে যেতে পারেন। সেটা তার আবেগের জন্যও সম্ভব হতে পারে। এবং এজন্য তিনি আঁকাআঁকিতেই জড়িয়ে পড়েন।"\n২০১৫ সালে এক্সেটার মেডিক্যাল স্কুল বিশ্ববিদ্যালয়ের অধ্যাপক অ্যাডাম জেমান 'আফান্টাসিয়া' শব্দটির কথা প্রথম বলেন।\nতিনি উদাহরণস্বরূপ এক ব্যক্তির কথা বলেন, যিনি তার মনের দৃষ্টি তার ষাট বছর বয়সের মাথায় হারিয়ে ফেলেন।\nঅধ্যাপক জেমান তখন এ ধরণের ব্যক্তিদের সাথে যোগাযোগ রাখতেন। এরপর তিনি এই সমস্যাটিকে কর্টেক্স পত্রিকায় 'আফান্টাসিয়া' নাম দেন।\nপ্রায় ৫০ জনের মধ্যে একজন আফান্টাসিয়ায় আক্রান্ত বলে ধারণা করা হয়। যদিও কার মস্তিষ্কের ভেতরে কী হচ্ছে - তা এখনও অস্পষ্ট।\nমস্তিষ্কের সামনের এবং দুই পাশের কিছু অংশ এই কল্পনায় দেখতে পাওয়ার বিষয়টি প্রক্রিয়া করে থাকে। এই পুরো সিস্টেমের কোথাও অস্বাভাবিকতা থাকলে এমন সমস্যা দেখা দিতে পারে।\nপিক্সারের সহ-প্রতিষ্ঠাতা এড গত বছর যখন চাকরি ছেড়ে চলে গেলেন তখন তিনি তার কর্মচারীদের জন্য এক টুকরো হোমওয়ার্ক বা বাড়ির কাজ উপহার হিসেবে রেখে যান।\nতার অধীনে থাকা ৫৪০ জন কর্মকর্তার কল্পনার দৃষ্টি কতোটা প্রখর ও প্রাণবন্ত সেটা পরীক্ষা করতে তিনি সবাইকে একটি অনুশীলনে অংশ নিতে বলেন। তিনি এর ফলাফল নিন্মোক্ত কয়েকটি ভাগে ভাগ করেন -\n১. সমস্ত কর্মী\n২. কারিগরি শিল্পী - যাদের কম্পিউটার প্রোগ্রামিং এবং শিল্পকর্মের শক্তিশালী পটভূমি রয়েছে;\n৩. শিল্পী - অ্যানিমেশনকারী, চলচ্চিত্র ডিজাইনার বা স্টোরিবোর্ড শিল্পী;\n৪. প্রোডাকশন ম্যানেজার -চলচ্চিত্র স্কুলের বাইরের সেসব ব্যক্তি যারা পুরো প্রোডাকশনের আয়োজন করে থাকেন;\nসেখানে দেখা যায় যে, কল্পনাশক্তির দিক থেকে প্রকৌশলীদের থেকে শিল্পীরা কিছুটা এগিয়ে আসেন। তবে সেই ব্যবধান খুব একটা বড় নয়।\nতবে প্রোডাকশন ম্যানেজার দুই পক্ষের চাইতে সবচেয়ে ভাল অবস্থানে ছিলেন।\nহোমওয়ার্কে এডের দুই শিল্পী বন্ধুর মধ্যে বড় ধরণের পার্থক্য দেখা যায়। ওই দুইজনই জনপ্রিয় এনিমেশন ছবি ফ্রোজেনে কাজ করেছিলেন।\nওই দুইজনের মধ্যে একজন তার মাথার মধ্যে একটি সম্পূর্ণ চলচ্চিত্র দেখতে পারেন, সেইসঙ্গে তিনি ছবিটির পেছনে বা সামনের দিকেও যেতে পারেন। এজন্য তার একটি ছবি একবারের বেশি দেখার প্রয়োজন হয়না। কারণ তিনি সেটা কল্পনায় দেখতে পারেন।\nঅন্যদিকে অপর ব্যক্তি কোন কিছুই কল্পনা করতে পারেন না।\nঅ্যাফান্টাসিয়া থেকে যা শেখার আছে\nঅ্যাফান্টাসিয়ায় আক্রান্ত কিছু ব্যক্তি একে কষ্টের কারণ বলে মনে করেন।\nযখন তারা জানতে পারেন যে অন্যান্য মানুষেরা তাদের মস্তিষ্কে ছবি দেখতে পারেন, যেটা কিনা তারা পারেননা, তারপর থেকে তাদের অনেকেই নিঃসঙ্গ ও একাকীত্ব বোধ করেন।\nতবে এড দাবি করেছেন যে অ্যাফান্টাসিয়া কারও সাফল্যের পথে কোন বাধা হয়ে দাঁড়ায় না।\nতিনি বলেছিলেন: "আপনি অ্যাফান্টাসিয়াকে কোন অজুহাত হিসাবে ব্যবহার করতে পারবেন না, আপনি আক্রান্ত হওয়া সত্ত্বেও এখনও নিশ্চিন্তে ভাল ভাল কাজ করতে পারবেন।'"\nএড বিশ্বাস করে যে, এই গবেষণায় সৃজনশীলতা সম্পর্কে মানুষের ভুল ধারণাগুলো দূর করতে সহায়তা করেছে।\nতিনি বলেন: "মানুষ এখন তার ভিজ্যুয়ালাইজেশনের সাথে তার সৃজনশীলতা ও কল্পনাকে গুলিয়ে ফেলছে। এমন অবস্থায় এটা জেনে রাখা জরুরি যে, এই তিনটি বিষয় এক জিনিস নয়।"\n"মানুষ হয়তো কিছু বিষয় ভাবতে পারে, কিন্তু যদি আপনি একই বিষয়ে ভাবেন তবে আপনি দেখতে পারবেন যে কেন সেই ভাবনার মধ্যে মিথ্যা ধারণাও আছে।, আপনি যদি মনে করেন যে একজন ব্যক্তি কল্পনা করতে পারে তবে ধরে নেয়া যেতে পারে যে তারা অঙ্কন করতেও সক্ষম হবেন।"\n"আপনি আপনার চোখ খুলুন এবং একটি পেন্সিল এবং কাগজ হাতে নিন। কতজন মানুষ আছেন যারা নিজেদের কল্পনার ছবি আঁকতে পারবেন। উত্তর হল, সেই সংখ্যাটি খুবই কম। তাই আপনি যদি মনে করেন যে আপনি আপনার সামনে থাকা বস্তুটির আঁকতে পারছেন না। তাহলে আপনি মনের দৃষ্টিতে দেখা বিষয়টিকে আঁকতে পারবেন এমন আশা রাখাটাও অযৌক্তিক।"\nএডের অ্যাফান্টাসিয়া থাকলেও ব্যক্তিগত জীবন নিয়ে তার অন্তর্দৃষ্টি বেশ স্পষ্ট। কেননা তার স্ত্রীর কল্পনাশক্তি বেশ দৃঢ়।\nএড তার স্ত্রীর সাথে প্রথম দেখার কথা মনে করতে পারেন। আর তার স্ত্রী সেই পার্কের কথা, আশেপাশে কী ছিল তার বিস্তারিত ব্যাখ্যা দিতে পারেন।\nঅধ্যাপক জেমান, যিনি অ্যাফান্টাসিয়া নিয়ে গবেষণা পরিচালনা করেছেন, তিনি বলেন: "মানুষ কিভাবে তার মনের দৃষ্টি দিয়ে দেখে সেটা মানুষকে জানানো আরও বেশি সহায়ক হবে। তবে এই দেখা বা না দেখার বিষয়টি কাউকে আলাদাভাবে সংজ্ঞায়িত করেনা বলেও তিনি উল্লেখ করেন।"\n"যদিও আমাদের সকলের চিন্তার প্রক্রিয়া ভিন্ন, এবং এর সাথে আপনার কাজের মানের কোন যোগসূত্র নেই।"


প্রকাশ : ২১ নভেম্বর, ২০১৬ ১১:২৫:৫৩\nপূর্বপরিকল্পিত কাজে সাফল্য পাবেন কর্কট রাশির জাতকরা ? নিজের ইচ্ছে পূরণ হবে ধনু রাশির জাতকরা ? কী বলছে কুম্ভ রাশির ভাগ্যচক্র? জানতে চোখ রাখুন আজকের রাশিফলে।\nমেষ : আক্রমণাত্মক মানসিকতা নিয়ন্ত্রণে রাখুন। আপনি আজ মানসিক ও শারীরিকভাবে বিদ্ধস্তবোধ করতে পারেন। কঠোর পরিশ্রমের পর সাফল্য নাও হতে পারেন। সন্তানদের নিয়ে দুশ্চিন্তা আজ আপনাকে ভোগাতে পারে। যেহেতু আপনার কাজ আজ আপনাকে সারাদিন ব্যস্ত রাখবে, তাই পরিবারের সঙ্গে আপনি বেশি সময় কাটাতে পারবেন না। চিন্তাভাবনা ও ব্যবহারে নেতিবাচকতা পরিত্যাগ করুন। পেটের ব্যথায় ভুগতে পারেন। সম্ভব হলে ভ্রমণের পরিকল্পনা এড়িয়ে যান। যাবতীয় সরকারি কাজগুলি আজ আপনি সফলভাবে শেষ করতে পারবেন।\nবৃষ : আজ আপনার মধ্যে আত্মবিশ্বাস ও মানসিক দৃঢ়তা তুঙ্গে পৌঁছাবে। কর্মক্ষেত্রে আজ আপনি কাঙ্খিত ফল পাবেন। আপনি আজ আপনার বাবা-মায়ের থেকে সুখবর পেতে পারেন। ছাত্রছাত্রীরা পড়াশোনায় মনোযোগী হবেন। সরকারি লাভের সম্ভাবনা আছে। দক্ষতার সঙ্গে আর্থিক বিষয়গুলি সামলাতে পারবেন। তবে সন্তানদের জন্য খরচ হতে পারে। শিল্পী ও ক্রীড়াবিদদের প্রতিভার প্রদর্শন করার জন্য দিনটি আদর্শ।\nমিথুন : নতুন প্রকল্প হাতে নেওয়ার জন্য দিনটি ভালো। সরকারি লাভের প্রবল সম্ভাবনা আছে। কর্মক্ষেত্রে, আপনি ঊর্ধ্বতনদের থেকে ভালো সাড়া পাবেন। আজ আপনি একটি ছোটো ভ্রমণের পরিকল্পনা করতে পারেন। প্রিয়জন অথবা প্রতিবেশীর সঙ্গে হওয়া কোনও ঝগড়া বা বিবাদের একটি ইতিবাচক পরিণতি আশা করতে পারেন। আপনার চিন্তাধারায় কিছু প্রতিদ্বন্দ্বীতা থাকতে পারে। আপনার শত্রুরা আজ পরাজিত হবেন। মোটের উপর আজকের দিনটি আপনার জন্য ভালো হলেও, আর্থিক বিষয়গুলিতে নিয়ন্ত্রণ রাখা দরকার।\nকর্কট : ইতিবাচক থাকার চেষ্টা করুন। আপনি আজ শারীরিকভাবে অসুস্থ অথবা মানসিকভাবে অস্থির বোধ করতে পারেন। অসুখী ও অসন্তুষ্ট বোধ করতে পারেন। চোখের সমস্যা আপনাকে ভোগাতে পারে। বাড়ির পরিবেশে সারাদিন অস্থিরতা থাকতে পারে। তাই পরিবারের সদস্যরা আপনাকে ভুল বুঝতে পারেন, এমন পরিস্থিতি এড়িয়ে চলুন। কঠোর পরিশ্রম করেও ছাত্রছাত্রীরা ভালো ফল নাও পেতে পারেন। অনৈতিক কাজকর্ম থেকে আপনার দূরে থাকার চেষ্টা করুন। খরচ বাড়ারও সম্ভাবনা আছে।\nসিংহ : আপনি সম্ভবত আজ আত্মবিশ্বাসে ভরপুর থাকবেন। কোন প্রকল্প হাতে নেওয়া উচিত, কোনটা নয়, সেই সিদ্ধান্তটি আপনি খুব সহজেই নিয়ে নিতে পারবেন। আপনার বাবা ও গুরুজনরা আপনার উপকার করবেন। আপনার সামাজিক নাম ও যশ বাড়বে। তবে আক্রমণাত্নক মানসিকতা এড়িয়ে চলুন। নিজের কথাবার্তায় নিয়ন্ত্রণ রাখুন। আপনি যদি রেগে যান, তবে আজ বিস্ফোরক হয়ে উঠতে পারেন। সুতরাং সে বিষয়ে সাবধান থাকুন। স্বাস্থ্যের দিকে নজর দিন।\nকন্যা : অহমের সংঘাত হওয়ার প্রবল সম্ভাবনা আছে। সাবধানে থাকার চেষ্টা করুন। আপনি শারীরিকভাবে অসুস্থ এবং মানসিকভাবে অস্থির বোধ করতে পারেন। প্রিয়জনদের সঙ্গে নীতিগত দিক থেকে কিছু বিরোধ দেখা দিতে পারে। যেটি আপনাকে কষ্ট দেবে। রাগ ও আক্রমণাত্মক মানসিকতা আপনার সুসময়টিকে নষ্ট করে দিতে পারে। সাবধানে থাকুন। আজ ধর্মীয় কাজে আপনি সম্ভবত খরচ করবেন। স্বাস্থ্যের দিকে নজর দেওয়া প্রয়োজন। অপ্রত্যাশিতভাবে কিছু অহেতুক খরচ হয়ে যেতে পারে। সম্ভব হলে অন্যদের সঙ্গে উত্তপ্ত বাক্যবিনিময় এড়িয়ে চলুন।\nতুলা : আপনার আজকের দিনটি ফলদায়ী হওয়ার সম্ভাবনা আছে। বিভিন্ন দিকে লাভ আপনার খুশিকে কয়েকগুণ বাড়িয়ে তুলবে। বেতনবৃদ্ধির আশা রাখতে পারেন। আপনি আপনার বন্ধুদের জন্য খরচ করতে পারেন। তবে এতে আপনার লাভই হবে। যদি আপনি রোমাঞ্চ পেতে চান, তবে প্রিয়জনদের সঙ্গে একটি প্রমোদ ভ্রমণের আয়োজন করুন। যাঁরা বিবাহে ইচ্ছুক, তাঁরা খুব সম্ভবত পছন্দের জীবনসঙ্গীকে আজ খুঁজে যাবেন। আজকের সুন্দর এই দিনটি প্রিয়জনদের সঙ্গে উপভোগ করুন।\nবৃশ্চিক : আজ আপনি লাভের আশা রাখতে পারেন। কর্মক্ষেত্রের পরিবেশ আজ আপনার মনের মতো হবে। আপনার ঊর্ধ্বতনরা আপনার উপর যথেষ্ট খুশি হবেন। আজ সম্ভবত আপনি খুব সহজেই আপনার কাজগুলি শেষ করতে পারবেন। আপনার সম্মান বৃদ্ধি পাবে। পদোন্নতিরও আশা রাখতে পারেন। আপনার বাড়ির পরিবেশ আনন্দে ভরে যাবে। কাজের সূত্রে ভ্রমণের প্রবল সম্ভাবনা আছে। সন্তানদের অগ্রগতি আপনাকে আনন্দ দেবে।\nধনু : আপনি আজ সম্পূর্ণ সুস্থ বোধ নাও করতে পারেন। শারীরিক ক্লান্তি ও আলস্য আপনাকে চেপে বসবে। আপনি মানসিকভাবে অস্থির ও দুশ্চিন্তায় ভুগতে পারেন। নেতিবাচক চিন্তাভাবনা ত্যাগ করুন। আজ আপনাকে সাবধানে আপনার কাজগুলির পরিকল্পনা করতে হবে। ঊর্ধ্বতনদের সঙ্গে মতবিরোধ তৈরি হওয়ার সম্ভাবনা আছে। সুতরাং, বিতর্কিত আলোচনা থেকে দূরে থাকুন। সম্ভব হলে প্রতিদ্বন্দ্বী ও বিরোধীদের সঙ্গে বাগবিতণ্ডা এড়িয়ে চলুন।\nমকর : শারীরিক অসুস্থতার কারণে আজ খরচ হতে পারে। সামাজিক ও নিয়মমাফিক কাজগুলির জন্য আজ আপনাকে ঘোরাঘুরি করতে হতে পারে। খাওয়াদাওয়ার দিকে খেয়াল রাখুন। আক্রমণাত্মক ও নেতিবাচক মানসিকতা ত্যাগ করুন। অফিসের পরিবেশ আপনার অনুকূলে থাকবে। অংশীদারের সঙ্গে মতবিরোধের সম্ভাবনা আছে। সাবধানে থাকুন। সরকারী কর্মচারীদের সঙ্গে কোনও কাজে আপনি আপনার দক্ষতাগুলি ভালো ভাবেই কাজে লাগাবেন।\nকুম্ভ : আপনি আপনার সমস্ত প্রকল্পগুলিতে আজ আত্মবিশ্বাস ও মানসিক দৃঢ়তার সঙ্গে কাজ করবেন। ভ্রমণের প্রবল সম্ভাবনা আছে। ভালো খাওয়াদাওয়া করে মন ভরে যাবে। সুন্দর পোশাক পরার সুযোগ পাবেন। সামাজিক কোনও অনুষ্ঠানে যোগ দেওয়ার ডাক পেতে পারেন। আজ আপনি কোনও গাড়ি কিনতে পারেন, অনেক দিন ধরে যার পরিকল্পনা করছিলেন।\nমীন : আপনার আজকের দিনটি ফলদায়ী হবে। আপনার আত্মবিশ্বাস ও মানসিক দৃঢ়তা এক বিশেষ উচ্চতায় পৌঁছাবে। আপনার স্বাস্থ্য আজ আপনাকে হতাশ করবে না। পারিবারিক পরিবেশ শান্তিপূর্ণ থাকবে। আপনার প্রতিযোগীরা আজ সম্ভবত পরাজিত হবেন। তবে আক্রমণাত্মক মানসিকতা ও তিক্ততা পরিত্যাগ করুন। আপনার সহকারীরা আজ আপনাকে সাহায্য করবেন। বাবা-মায়ের থেকে কোনও সুসংবাদ পাওয়ার আশা রাখতে পারেন।


আমি কখনো গরুর মাংস স্পর্শও করিনি! অপু বিশ্বাস - খবরের অন্তরালে\nHome বিনোদন আমি কখনো গরুর মাংস স্পর্শও করিনি! অপু বিশ্বাস\nআমি কখনো গরুর মাংস স্পর্শও করিনি! অপু বিশ্বাস\nখবরের অন্তরালে September 27, 2019 বিনোদন,\nঅভিনেত্রী অপু বিশ্বাস মুসলিম রীতিতে শাকিব খানের সঙ্গে বিবাহবন্ধনে আবদ্ধ হলেও তিনি ধর্মান্তরিত হননি বলে দাবি করেছেন। এছাড়া তিনি কখনো গরুর মাংস স্পর্শও করেননি বলে জানান।\n২০১৭ সালে রাজনীতি চলচ্চিত্রের মুক্তির পূর্বে অপু বিশ্বাস বলেছিলেন, আপনাদের মনের ভেতর কী আছে? অপু বিশ্বাস? নাকি অপু ইসলাম? আপনারা আমাকে যা হিসেবেই ডাকবেন তাই ঠিক আছে। আমি এখন মুসলিম। নিয়মিতই নামাজ পড়ি, রোজা রাখি। তবে কেউ আমাকে রোজা রাখা ও নামাজ শেখায়নি। আমি নিজেই বই পড়ে পড়ে শিখেছি। '\nঅপু বিশ্বাস বলেন, 'আমার যখন শাকিব খানের সঙ্গে বিয়ে হয়েছে তখন আমি একঝলক কাবিননামা দেখে পরে আর তার কোনো হদিস পাইনি। কোরবানি ঈদ থেকে শুরু করে কোনো ঈদে কিংবা কোনোদিন আমি গো-মাংস স্পর্শ করিনি। আমার বাসার কাজের লোকদের জন্য আমি খাসি কোরবানির ব্যবস্থা করি। তাছাড়া মিডিয়াতে আমার নাম অপু বিশ্বাস থেকে অপু ইসলাম খান নামে প্রচার করা হয়েছে। '\nতিনি আরও বলেন, 'এ নামের পরিবর্তন যেভাবে করতে হয় সেই ধরনের কোনো কিছুই করা হয়নি। আমি যেহেতু ভালোবেসে বিয়ে করেছিলাম, আমি ধর্ম পরিবর্তন করার জন্যও প্রস্তুত ছিলাম। '\nTags # বিনোদন\nBy খবরের অন্তরালে at September 27, 2019


নিউজ ডেস্কঃ বাংলাদেশে এই প্রথম অনুষ্ঠিত হতে যাচ্ছে প্লাস সাইজ মানুষদেরকে নিয়ে অর্থাৎ মোটা মানুষদের কে নিয়ে একটি সুন্দরী প্রতিযোগিতা মিস অ্যান্ড মিসেস প্লাস বাংলাদেশ। এই সমাজে মোটা বা স্থুলকায় মানুষদের জীবন সহজ নয় মোটেও, নানাভাবে তাদেরকে সমাজে হেয় প্রতিপন্ন করা হয়। টিটকারি ও আজেবাজে কথার শিকার হতে হয়, কেউ পোশাক বা সাজসজ্জা নিয়ে বিব্রত হন, কেউবা সামাজিক অনুষ্ঠান এড়িয়ে চলেন। মোটা হয়ে যাওয়া এমন কোনো অপরাধ নয় যে, সেটার জন্য আপনি হীনমন্যতায় ভুগবেন বা বিষণ্ণতায় ডুবে যাবেন। এই সকল মানুষদের কনফিডেন্স লেভেল বাড়ানোর জন্যই আয়োজন করা হয়েছে মিস অ্যান্ড মিসেস প্লাস বাংলাদেশ অনুষ্ঠান। সমাজের সকল স্থুলকায় মেয়েদের আত্মবিশ্বাস বাড়ানো ও সামাজিক স্বীকৃতি দেওয়ার লক্ষ্যেই আয়োজিত হতে যাচ্ছে এই অনুষ্ঠানটি।\nঅনুষ্ঠানটির আয়োজন করেছেন রিয়েল হিরো এক্সপো এন্ড কমিউনিকেশন, ডিমসো, এবং বিটিএল হাউস। এই উপলক্ষে গুলশানের ওয়ান রেস্টুরেন্ট এন্ড মিউজিক ক্যাফে তে আয়োজিত একটি সংবাদ সম্মেলনে উপস্থিত ছিলেন মেকআপ আর্টিস্ট পুতুল ওয়াংসা, মেকআপ আর্টিস্ট লিও রহমান লিন, নুরজাহান, ফ্যাশন ডিজাইনার সিলভী রহমান, ডক্টর লায়লা নাজরিন।\nসংবাদ সম্মেলনে রিয়েল হিরো এক্সপোর্ট এন্ড কমিউনিকেশনের সিইও মালা খন্দকার বলেন এই প্রোগ্রামটির প্রধান উদ্দেশ্য হচ্ছে যে আপনার সুস্থ থাকাটাই জরুরি। আপনি কতটুকু মোটা বা আপনি দেখতে কেমন এটা কোন বিষয় না।\nআপনি যে রকমই দেখতে হোন না কেন আপনি যদি সুস্থ থাকেন এবং আপনি যদি আপনার সাইজ নিয়ে খুশি থাকেন তাহলেই যথেষ্ট। তিনি আরো বলেন আমার একটাই প্রশ্ন সকল র‌্যাম্প শো গুলোতে, সকল রিয়েলিটি শো গুলোতে, ব্র্যান্ডের জামা গুলোর ফটোশুট করতে কেনো সব সময় স্কিন মেদভুঁড়ি ছাড়া মেয়েরাই করবে। এই দেশে কি শুধু মেদ ভুঁড়ি ছাড়া এক শ্রেণীর মানুষ এই জামা কাপড় পরে? আপনার ভাবতে হবে কার জন্য আপনাদের এই বিজনেস। একটি মোটা মেয়ে কি সুন্দর হয় না ? সুন্দর পোশাকে তাকে কি সুন্দর লাগেনা ? ঠিকই তো আপনারা ডবল এক্সেল জামাটা বানান, তাহলে ডবল এক্সেল সাইজের একটা মেয়ের ছবি কেন তোলেন না। চিকন শরীর, সূক্ষ্ম সুতার জামা দেখিয়ে কত নারী-পুরুষের কনফিডেন্স নষ্ট করেন আপনারা তা কি জানেন? জানিনা কবে বদলাবে আপনাদের এই মানসিকতা।


প্রয়াতজনদের প্রতি শ্রদ্ধাঞ্জলি – উত্তরণ\nপ্রয়াতজনদের প্রতি শ্রদ্ধাঞ্জলি\nPosted on March 2, 2016 by delowar\t•0comment\nজননেতা এনামুল হক মোস্তফা শহীদ\nমুক্তিযুদ্ধের অন্যতম সংগঠক সাবেক মন্ত্রী এনামুল হক মোস্তফা শহীদ ইন্তেকাল করেছেন (ইন্নালিল্লাহি … রাজিউন)। তার বয়স হয়েছিল ৭৮ বছর। গত ২৫ ফেব্রুয়ারি দুপুরে রাজধানীর স্কয়ার হাসপাতালে তিনি মারা যান। একুশে পদকপ্রাপ্ত প্রবীণ এই রাজনীতিবিদ ছয়বারের নির্বাচিত সংসদ সদস্য ছিলেন। তিনি স্ত্রী, দুই ছেলে, আত্মীয়-স্বজনসহ অসংখ্য গুণগ্রাহী রেখে গেছেন। এনামুল হক মোস্তফা শহীদ ১৯৭০-এর প্রাদেশিক নির্বাচন, ১৯৭৩, ১৯৯১, ১৯৯৬, ২০০১ ও ২০০৮-এর জাতীয় সংসদ নির্বাচনে হবিগঞ্জ-চুনারুঘাট আসনে আওয়ামী লীগের প্রার্থী হিসেবে নির্বাচিত হন। তিনি ২০০৯ থেকে ২০১৪ সালের মার্চ পর্যন্ত সমাজকল্যাণমন্ত্রীর দায়িত্ব পালন করেন।\nসাবেক এই মন্ত্রীর মৃত্যুতে শোক প্রকাশ করেছেন রাষ্ট্রপতি মো. আবদুল হামিদ, প্রধানমন্ত্রী শেখ হাসিনা, জাতীয় সংসদের স্পিকার শিরীন শারমিন চৌধুরী, ডেপুটি স্পিকার মো. ফজলে রাব্বী মিয়া, স্বাস্থ্য ও পরিবারকল্যাণমন্ত্রী মোহাম্মদ নাসিম, ভূমিমন্ত্রী শামসুর রহমান শরিফ, সড়ক পরিবহন ও সেতুমন্ত্রী ওবায়দুল কাদের ও সমাজকল্যাণ প্রতিমন্ত্রী প্রমোদ মানকিন।\nসাবেক অ্যাটর্নি জেনারেল মাহমুদুল ইসলাম\nসাবেক অ্যাটর্নি জেনারেল ও সুপ্রিমকোর্টের সিনিয়র আইনজীবী অ্যাডভোকেট মাহমুদুল ইসলাম আর নেই। তিনি গত ১৫ ফেব্রুয়ারি রাত ১২টা ৫ মিনিটে রাজধানীর ইউনাইটেড হাসপাতালে চিকিৎসাধীন অবস্থায় মৃত্যুবরণ করেছেন (ইন্নালিল্লাহি … রাজিউন)। মৃত্যুকালে তার বয়স হয়েছিল ৭৯ বছর।\nশেখ হাসিনার নেতৃত্বাধীন প্রথম আওয়ামী লীগ সরকারের সময় অ্যাটর্নি জেনারেল হিসেবে দায়িত্ব পালন করেন মাহমুদুল ইসলাম। দেশের অনেক গুরুত্বপূর্ণ সাংবিধানিক মামলা পরিচালনা করেন তিনি। অ্যাটর্নি জেনারেল হিসেবে দায়িত্ব পালনকালে বঙ্গবন্ধু হত্যা মামলার বিচারে তিনি অংশ নেন। এ ছাড়া ইমডেমনিটি অধ্যাদেশ বাতিলের পক্ষে তিনি জোরাল ভূমিকা রাখেন। মাহমুদুল ইসলাম প্রখ্যাত আইনজীবী ব্যারিস্টার ইশতিয়াক আহমেদ ও এসআর পালের জুনিয়র ছিলেন। ১৯৩৬ সালে রংপুরে জন্মগ্রহণ করেন মাহমুদুল ইসলাম। কারমাইকেল কলেজ থেকে উচ্চ মাধ্যমিক পাস করার পর ঢাকা বিশ্ববিদ্যালয় থেকে আইনে ডিগ্রি অর্জন করেন। রংপুর জেলা বারে আইন পেশা শুরু করার পর তিনি হাইকোর্টে আইনজীবী হিসেবে তালিকাভুক্ত হন। ১৯৭২ সালে সহকারী অ্যার্টনি জেনারেল ছিলেন তিনি। মাহমুদুল ইসলামই বাংলাদেশের প্রথম আইনজীবী যিনি সাংবিধানিক গবেষণামূলক বই লেখেন; সংবিধান বিষয়ে তার লেখা বইটি হচ্ছে ‘কন্সটিটিউশনাল ল অব বাংলাদেশ’। এর বাইরে লিখেছেন ‘ল অব সিভিল প্রসিডিউর’ ও ‘ইন্টারপ্রিটেশন অব স্ট্যাটিউটস অ্যান্ড ডকুমেন্ট’।\nবাংলার শেকড় সন্ধানী মোহাম্মদ যাকারিয়া\nইতিহাসবিদ, প্রতœতাত্ত্বিক, অনুবাদক, পুঁথিসাহিত্যের গবেষক, সাহিত্যিক, ক্রীড়া সংগঠক, প্রশাসক না-কি একজন ভালো বাবা। এসব অভিধাই আবুল কালাম মোহাম্মদ যাকারিয়ার নামের আগে যোগ হতে পারে। গত ২৪ ফেব্রুয়ারি ৯৭ বছরের কর্মময় জীবনের সমাপ্তি টেনে চলে গেলেন তিনি। রাজধানীর শমরিতা হাসপাতালে বেলা ১১টা ৫৫ মিনিটে চিকিৎসাধীন অবস্থায় তিনি ইন্তেকাল করেন। ১৯২২ সালের ১ জানুয়ারি জন্ম নেওয়া যাকারিয়া ১৯৪৬-৪৭ সালে অনুষ্ঠিত অবিভক্ত বাংলার শেষ বেঙ্গল সিভিল সার্ভিস প্রতিযোগিতামূলক পরীক্ষার মাধ্যমে ডেপুটি অতিরিক্ত জেলা ম্যাজিস্ট্রেট হিসেবে ১৯৪৮ সালে চাকরি শুরু করেন। পরবর্তী সময়ে সরকারের জেলা প্রশাসক, চট্টগ্রাম উন্নয়ন করপোরেশনের চেয়ারম্যান, স্বাধীন বাংলাদেশ সরকারের যুগ্ম সচিব ও শিক্ষা, সংস্কৃতি ও ক্রীড়া মন্ত্রণালয়ের ভারপ্রাপ্ত সচিব, পরে সংস্কৃতি ও ক্রীড়া মন্ত্রণালয়ের সচিব পদ থেকে ১৯৭৬ সালে অবসর নেন। আ ক ম যাকারিয়ার মৃত্যুতে সংস্কৃতিমন্ত্রী আসাদুজ্জামান নূর এমপি ও ঢাকা বিশ্ববিদ্যালয়ের উপাচার্য অধ্যাপক আ আ ম স আরেফিন সিদ্দিক গভীর শোক প্রকাশ করেন। ২০১৫ সালে একুশে পদক পাওয়া যাকারিয়া মূলত প্রতœতাত্ত্বিক হিসেবে বেশি পরিচিত ছিলেন।


Bangla Report বিএনপি মানবিক কারণে নয়, রাজনৈতিক উদ্দেশে রোহিঙ্গাদের জন্য ত্রাণ দিতে চাইছে, ত্রাণের মানবিক ও রাজনৈতিক অর্থ কী? – Bangla Report\nবিএনপি মানবিক কারণে নয়, রাজনৈতিক উদ্দেশে রোহিঙ্গাদের জন্য ত্রাণ দিতে চাইছে, ত্রাণের মানবিক ও রাজনৈতিক অর্থ কী?\nআওয়ামী লীগের মহাসচিব সড়ক পরিবহন ও সেতুমন্ত্রী ওবায়দুল কাদের রোহিঙ্গাদের ত্রাণ দেয়ার ব্যাপারে বলেছেন, বিএনপি তো ত্রাণ দিতে যায় না, তারা যায় কয়েকটা নিউজ আর ছবির জন্য। এরপর দলীয় কার্যালয়ে এসে সংবাদ সম্মেলন করে। তারা মানবিক কারণে নয়, রাজনৈতিক কারণে কক্সবাজার ত্রাণ দিতে গেছে। এটা তাদের একটা সস্তা জনপ্রিয়তা অর্জনের কৌশল মাত্র।\nআজ শুক্রবার সকালে আওয়ামী লীগ সভাপতি শেখ হাসিনার রাজনৈতিক কার্যালয়ে দলটির ত্রাণ ও সমাজকল্যাণ উপ-কমিটির বৈঠকে সাংবাদিকদের এ কথা বলেন তিনি।\nএছাড়া গত শনিবার জাতীয় প্রেস ক্লাব মিলনায়তনে ন্যাপ ভাসানীর জাতীয় সম্মেলনে রোহিঙ্গাদের ওপর ভর করে বিএনপি রাজনীতির চেষ্টা করছে বলে মন্তব্য করেন আওয়ামী লীগের প্রচার ও প্রকাশনা সম্পাদক ড. হাছান মাহমুদ।\nবিএনপি নেতাদের উদ্দেশে তিনি বলেন, ‘মিয়ানমার থেকে বিতাড়িত হয়ে রোহিঙ্গারা বাংলাদেশে আশ্রয় নিয়েছে। মিয়ানমারে যা ঘটছে এটা মানবতার বিরুদ্ধে অপরাধ। রোহিঙ্গাদের ওপর নির্যাতন মানবিক বিষয়। আপনারা দয়া করে মানবিক বিষয়কে ইস্যু করে নোংরা রাজনীতির চেষ্টা করবেন না।’\nএদিকে বিএনপি তাদের স্থায়ী কমিটির সদস্য মির্জা আব্বাসের নেতৃত্বে গত বুধবার ২২টি ট্রাক নিয়ে রোহিঙ্গা শরণার্থীদেরর মাঝে ত্রাণসামগ্রী বিতরণ করতে কক্সবাজার যায়। তবে পুলিশি বাধার মুখে কক্সবাজার জেলা বিএনপির কার্যালয় থেকে ত্রাণবাহী ২২টি ট্রাক বের হতে না পারায় ত্রাণ বিতরণ করতে পারেনি বিএনপি নেতৃবৃন্দ।\nএমনকি প্রতিনিধিদলের সদস্যরা হোটেলের উদ্দেশ্যে রওনা দিলেও তাদের বাধা দেয়া হয় বলে জানান বিএনপির ভাইস চেয়ারম্যান শামসুজ্জামান দুদু। তিনি জানান, পুলিশ তাদের কক্সবাজার বিএনপির জেলা কার্যালয়ে অবরুদ্ধ করে রাখে। তাদেরকে হোটেলেও যেতে দেয়া হচ্ছে না।\nবিএনপির স্থায়ী কমিটির সদস্য নজরুল ইসলাম খান কক্সবাজার জেলা প্রশাসকের সাথে দেখা করতে গিয়ে তিনি জেলা প্রশাসককে পাননি।\nমিয়ানমার বাহিনীর নির্যাতনে গত তিন সপ্তাহে সাড়ে চার লাখেরও বেশি রোহিঙ্গা মুসলমান এখন কক্সবাজার জেলার বিভিন্ন আশ্রয়কেন্দ্রগুলোতে আশ্রয় নিয়েছে। বিপুল রোহিঙ্গা শরণার্থীদের খাবার, ওষুধপত্র দেয়া সরকারের একার পক্ষে সম্ভব নয়। রোহিঙ্গা মুসলিমদের সহায়তায় সরকারের পাশাপাশি বিভিন্ন রাজনৈতিক দল, এনজিও ও বিত্তজনেরা এগিয়ে আসবেন এটাই স্বাভাবিক।\nকিন্তু তা না করে সরকারি নির্দেশে বিএনপি’র মতো একটি বড় রাজনৈতিক দলকে রোহিঙ্গাদের মাঝে বিতরণের জন্য নেয়া ত্রাণবাহী ২২টি ট্রাক আটকে দিয়েছে স্থানীয় প্রশাসন।\nআওয়ামী লীগ মহাসচিব ওবায়দুল কাদের বলছেন রোহিঙ্গাদের ব্যাপারে তারা মোটেও আন্তরিক নয়। ত্রাণ বিতরণের নামে রাজনৈতিক ফায়দা লুটতে চায় বিএনপি। মানবিক কারণে নয়। ত্রাণ বিতরণের সময় তাদের মহাসচিব প্রতিনিধিদলের সাথে যাননি। এমনি তাদের নেত্রীও এই সময়ে বিদেশে অবস্থান করছেন।\nযেখানে মানুষের জীবন-মরণের সমস্যা। লাখ লাখ রোহিঙ্গা শরণার্থীর ভরণ-পোষণ, খাবার-দাবার, বিশুদ্ধ পানি ও ওষুধপত্রাদি সরবরাহে সবার এগিয়ে আসার কথা। যেখানে রোহিঙ্গারা অর্ধাহারে অনাহারে দিন কাটাচ্ছে সেখানে বিএনপি’র ২২ ট্রাক ত্রাণ বিতরণ করা হলে রোহিঙ্গা শরণার্থীদের কষ্ট কিছুটা হলেও লাঘব হতো।\nকক্সবাজারে বিএনপির ত্রাণ দেয়া নিয়ে দুই দলের কাঁদা ছোড়াছুড়িতে সাধারণ জনগণের মধ্যে বিরূপ প্রতিক্রিয়া দেখা দিয়েছে। ত্রাণ বিতরণের বিষয়ে এখানে বিএনপির মনের মধ্যে কী আছে সেটি বড় কথা নয়। মানবিক দিকটিই বড় করে দেখা উচিত নয় কী?\nএই পরিস্থিতিতে ত্রাণের মানবিক ও রাজনৈতিক অর্থ কী? সাধারণ জনগণের মধ্যে এমন প্রশ্নই এখন ঘুরপাক খাচ্ছে?


জাতীয় স্মৃতিসৌধে রাষ্ট্রপতি ও প্রধানমন্ত্রীর শ্রদ্ধা | MyTv\nমহান বিজয় দিবস উপলক্ষে সাভারে জাতীয় স্মৃতিসৌধে ফুল দিয়ে শহীদ বীর মুক্তিযোদ্ধাদের প্রতি শ্রদ্ধা জানিয়েছেন রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা।\nবৃহস্পতিবার প্রথম প্রহরে (ভোর সাড়ে ৬টায়) প্রথমে রাষ্ট্রপতি ও পরে প্রধানমন্ত্রী শ্রদ্ধা নিবেদন করেন।\nশ্রদ্ধা জানিয়ে রাষ্ট্রপতি ও প্রধানমন্ত্রী মুক্তিযুদ্ধের বীর শহীদদের স্মরণে কিছুক্ষণ নীরবে দাঁড়িয়ে থাকেন। এ সময় সেনা, নৌ ও বিমানবাহিনীর একটি সুসজ্জিত দল রাষ্ট্রীয় সালাম জানায়, বিউগলে করুণ সুর বাজানো হয়।\nজাতীয় স্মৃতিসৌধে পুষ্পস্তবক অর্পণের সময় উপস্থিত ছিলেন বঙ্গবন্ধুকন্যা শেখ রেহানা, জাতীয় সংসদের স্পিকার ড. শিরীন শারমিন চৌধুরী, প্রধান বিচারপতি সৈয়দ মাহমুদ হোসেন, মুক্তিযুদ্ধ বিষয়ক মন্ত্রী আ ক ম মোজাম্মেল হক, তথ্য ও সম্প্রচার মন্ত্রী ড. হাছান মাহমুদ, ৯ পদাতিক ডিভিশন-এর জিওসি, ঢাকা বিভাগের বিভাগীয় কমিশনার এবং ঢাকা জেলার জেলা প্রশাসক উপস্থিত ছিলেন।\nতাদের পর শ্রদ্ধা জানান জাতীয় সংসদের স্পিকার ড. শিরীন শারমিন চৌধুরী ও প্রধান বিচারপতি সৈয়দ মাহমুদ হোসেন। এরপর একে একে আওয়ামী লীগের নেতারা শ্রদ্ধা জানান।\nতাদের শ্রদ্ধা নিবেদনের মধ্য দিয়ে শুরু হয় স্মৃতিসৌধে ফুল দেওয়ার আনুষ্ঠানিকতা। এরপর মুক্তিযুদ্ধ বিষয়কমন্ত্রীর নেতৃত্বে উপস্থিত বীরশ্রেষ্ঠ পরিবার, যুদ্ধাহত মুক্তিযোদ্ধা ও বীর মুক্তিযোদ্ধাগণ পুষ্পস্তবক অর্পণ করেন।\nবাঙালি জাতির হাজার বছরের শৌর্যবীর্য এবং বীরত্বের এক অবিস্মরণীয় দিন ১৬ ডিসেম্বর। বাংলাদেশের মহান বিজয় দিবস। সেই সঙ্গে পালন করা হচ্ছে স্বাধীনতার সুবর্ণজয়ন্তী। কারণ ১৯৭১ সালের এই দিনে ঢাকার রেসকোর্স ময়দানে (বর্তমানে সোহরাওয়ার্দী উদ্যান) আত্মসমপর্ণ করে বর্বর পাকিস্তানি হানাদার বাহিনী। সর্বকালের সর্বশ্রেষ্ঠ বাঙালি জাতির পিতা বঙ্গবন্ধু শেখ মুজিবুর রহমানের আহ্বানে সাড়া দিয়ে দীর্ঘ ২৩ বছরের রাজনৈতিক সংগ্রাম ও ৯ মাসের রক্তক্ষয়ী মুক্তিযুদ্ধের মাধ্যমে ১৯৭১ সালের এই দিনে চূড়ান্ত বিজয় অর্জন করে বাঙালি।\nPrevious articleব্যাটারিচালিত প্রায় ৪০ লাখ থ্রি হুইলার বন্ধের নির্দেশ হাইকোর্টের\nNext article‘যুক্তরাষ্ট্রের নিষেধাজ্ঞা বাংলাদেশের জনগণ পছন্দ করেনি’